ആയുർവേദം – ഒരു മുഖവുര￼￼￼￼￼￼￼ – Another Way to Live\nആയുർവേദം – ഒരു മുഖവുര￼￼￼￼￼￼￼\nPosted bywww.dhyanavidya.in September 23, 2021 September 23, 2021 Posted inUncategorized\nഡോ.വസന്ത് ലാദ്, B.A.M.S. M.A.Sc\n[ഡോ. വസന്ത് ലാദ് അമേരിക്കയിൽ ഉള്ളവർക്ക് ആയുർവേദ ശാസ്ത്രം പഠിക്കുവാൻ ഒരു വിദ്യാലയവും, ആയുർവേദത്തിൽ പ്രായോഗിക അനുഭവവും നൽകിയ വിശിഷ്ട വ്യക്തിയാണ്. അദ്ദേഹം 1984-ൽ “ആയുർവേദ ഇൻസ്റ്റിറ്റ്യൂട്ട്” എന്ന പേരിൽ ഒരു ആയുർവേദ കോളേജ് അമേരിക്കയിൽ ന്യൂ മെക്സിക്കോയിലെ സാന്തഫെയിൽ സ്ഥാപിച്ചു. ഇന്ത്യൻ വംശജനായ അദ്ദേഹം ഇന്ത്യയിലെ പൂനെയിലെ ആയുർവേദ ആശുപത്രിയുടെ മെഡിക്കൽ ഡയറക്ടറായി സേവനമനുഷ്ഠിച്ചിട്ടുണ്ട് . പതിനഞ്ചു വർഷം അദ്ദേഹം പൂനെ യൂണിവേഴ്സിറ്റി കോളേജ് ഓഫ് ആയുർവേദ മെഡിസിനിൽ ക്ലിനിക്കൽ മെഡിസിൻ പ്രൊഫസറായിരുന്നു. അദ്ദേഹം പൂനെ സർവകലാശാലയിൽ നിന്ന് ബാച്ചിലേഴ്സ് ഓഫ് ആയുർവേദ മെഡിസിൻ ആൻഡ് സർജറി (ബിഎഎം & എസ്) ബിരുദവും തിലക് ആയുർവേദ മഹാവിദ്യാലയത്തിൽ നിന്ന് ബിരുദാനന്തര ബിരുദവും നേടി. വസന്ത ലാദിന്റെ അക്കാദമികവും പ്രായോഗികവുമായ പരിശീലനത്തിൽ അലോപ്പതിയും (പാശ്ചാത്യ വൈദ്യം), ശസ്ത്രക്രിയയും , പരമ്പരാഗത ആയുർവേദചികിത്സയും ഉൾപ്പെടുന്നു. ലേഖനത്തിൽ വരുന്ന ചില വാക്കുകളുടെ വ്യക്തതക്ക് വേണ്ടി നമ്പറിട്ട് വിവർത്തനത്തിന്റെ അന്ത്യത്തിൽ ചേർത്തിട്ടുള്ള അടിക്കുറിപ്പുകൾ വിവർത്തകന്റേതാണ്. ഡോ. വസന്ത് ലാദിന്റെ ഈ ലേഖനം അമേരിക്കൻ വായനക്കാരെ ഉദ്ദേശിച് എഴുതപ്പെട്ടതായതുകൊണ്ട്, ജീവിത രീതിക്രമത്തിലെ ആഹാര പദാർത്ഥങ്ങളുടെ ഉദാഹരങ്ങൾ അമേരിക്കൻ ജീവിതരീതിക്കനുസരിച്ച് ആണെങ്കിലും, കേരളക്കരയിലെ മലയാളികൾക്ക് ആയുർവേദത്തെ കുറിച്ചു അറിയേണ്ട അടിസ്ഥാന കാര്യങ്ങൾ ലളിതമായി മനസ്സിലാക്കുവാനും, കുറെയെങ്കിലും അതനുസരിച്ച് നമ്മുടെ നിത്യജീവിതം ചിട്ടപ്പെടുത്തുവാനും ആവശ്യമായ അറിവ് ഈ ലേഖനത്തിൽ നിന്നും ലഭിക്കും എന്ന് വിശ്വസിക്കുന്നു. വിവർത്തകൻ: നന്ദൻ കണ്ടനാട്ട്]\nആയുർവേദത്തെ ഏറ്റവും പുരാതനമായ രോഗശാന്തിയുടെ ശാസ്ത്രമായിട്ടാണ് പല പണ്ഡിതരും കണക്കാക്കുന്നത്. സംസ്കൃതത്തിൽ ആയുർവേദം എന്നാൽ “ജീവന്റെ ശാസ്ത്രം” എന്നാണ് അർത്ഥം. ആയുർവേദ വിജ്ഞാനം 5,000 വർഷങ്ങൾക്ക് മുമ്പ് ഇന്ത്യയിൽ ഉത്ഭവിച്ചതാണ്. ആയുർവേദമാണ് “എല്ലാ രോഗശാന്തി സമ്പ്രദായങ്ങളുടേയും അമ്മ ” എന്ന് പറയാറുണ്ട്. പ്രാചീന വൈദിക സംസ്കാരത്തിൽ നിന്നാണ് ആയുർവേദത്തിന്റെ ഉത്ഭവം; ആയിരക്കണക്കിന് വർഷങ്ങളിലൂടെ പ്രഗത്ഭരായ ഗുരുക്കന്മാർ അവരുടെ ശിഷ്യന്മാരിലൂടെ വാമൊഴി പാരമ്പര്യത്തിലാണ് ആയുർവേദം പഠിപ്പിച്ചുവന്നിരുന്നത്. ഈ അറിവുകളിൽ ചിലത് ആയിരക്കണക്കിന് വർഷങ്ങൾക്ക് മുൻപ് തന്നെ ക്രോഡീകരിക്കപ്പെട്ട് എഴുതി സജ്ജമാക്കപ്പെട്ടിരുന്നു എങ്കിലും, അവയിൽ ഭൂരിഭാഗവും ഇന്ന് നമുക്ക് അപ്രാപ്യമായി കഴിഞ്ഞിരിക്കുന്നു. ഹോമിയോപ്പതി, പോളാരിറ്റി തെറാപ്പി1 എന്നിവയുൾപ്പെടെ പാശ്ചാത്യർക്ക് ഇപ്പോൾ പരിചിതമായ പല പ്രകൃതി ചികിത്സാ സമ്പ്രദായങ്ങളുടെയും തത്വങ്ങൾ വേരോടി നിൽക്കുന്നത് ആയുർവേദത്തിൽ ആണ്.\nആയുർവേദത്തിന്റെ രീതി : നിങ്ങളുടെ ശരീരപ്രകൃതിയും അതിന്റെ ആന്തരിക ബാലൻസും\nആയുർവേദം രോഗം വരാതിരിക്കുന്നതിലാണ് വലിയ ഊന്നൽ നൽകുന്നത്. ഒരാളുടെ ജീവിതത്തിൽ നിലനിറുത്തേണ്ട സന്തുലിതാവസ്ഥ, ശരിയായ ചിന്ത, ശരിയായ ഭക്ഷണക്രമം, ശരിയായ ജീവിതശൈലി, കൂടാതെ ഔഷധസസ്യങ്ങളുടെ ഉപയോഗം എന്നിവയിലൂടെ ആരോഗ്യം നിലനിർത്താൻ പ്രോത്സാഹിപ്പിക്കുകയാണ് ആയുർവേദം ചെയ്യുന്നത്. ആയുർവേദത്തെക്കുറിച്ചുള്ള അറിവ് ഒരാളുടെ സ്വന്തം ശരീരഘടനയനുസരിച്ച് ശരീരത്തിന്റെയും മനസ്സിന്റെയും അവബോധത്തിന്റേയും2 ഒരു സന്തുലിതാവസ്ഥ എങ്ങനെ സൃഷ്ടിക്കാമെന്നും, ഈ സന്തുലിതാവസ്ഥ കൊണ്ടുവരാനും നിലനിർത്താനും ജീവിതശൈലിയിൽ എങ്ങനെ മാറ്റങ്ങൾ വരുത്താമെന്നും മനസ്സിലാക്കാൻ നമ്മളെ പ്രാപ്തരാക്കുന്നുണ്ട്.\nഓരോ വ്യക്തിക്കും തനതായ ഒരു വിരലടയാളം ഉള്ളതുപോലെ, ഓരോ വ്യക്തിക്കും തനതായ ഒരു പ്രത്യേക എനർജി ഘടനയുടെ രൂപരേഖാക്രമമുണ്ട്. ശാരീരികവും മാനസികവും വൈകാരികവുമായ ആ വ്യക്തിയുടെ സ്വഭാവസവിശേഷതകളുടെ തീർത്തും വ്യക്തിഗതമായ രീതിയിൽ സംഭവിക്കുന്ന സംയോജനത്തിന്റെ ഒരു രൂപരേഖയാണത്. ഈ രൂപരേഖാക്രമം ഉൾക്കൊണ്ടുകൊണ്ടാണ് സ്വന്തം ശരീരപ്രകൃതി ഉണ്ടാകുന്നത്. ഈ ശരീരപ്രകൃതിയുടെ രൂപരേഖ രൂപം കൊള്ളുന്നത് ആ വ്യക്തി അമ്മയുടെ ഗർഭധാരണ അവസരത്തിൽ തന്നെ യാണ്. ആ വ്യക്തിയുടെ തനതായ വിവിധ ഘടകങ്ങളാൽ ആണ് ആ രൂപ രേഖ നിർണ്ണയിക്കപ്പെടുന്നത്. ആ വ്യക്തിയുടെ ജീവിതത്തിലുടനീളം ആ രൂപ രേഖ നിലനിൽക്കുകയും ചെയ്യുന്നുണ്ട്.\nആന്തരികവും ബാഹ്യവുമായ നിരവധി ഘടകങ്ങളുടെ പ്രവർത്തനം ഒരു വ്യക്തിയുടെ ഈ എനർജി രൂപരേഖയുടെ സന്തുലിതാവസ്ഥയെ അസ്വസ്ഥമാക്കുന്നുണ്ട്. അതിന്റെ ഫലമായിട്ട്, ആ വ്യക്തിയുടെ ശരീരപ്രകൃതിയിലെ സന്തുലിതാവസ്ഥയിൽ ഈ മാറ്റങ്ങൾ പ്രതിഫലിക്കുന്നു. ഇത്തരം വൈകാരികവും ശാരീരികവുമായ സമ്മർദ്ദങ്ങളുടെ ഉദാഹരണങ്ങൾ പറയുകയാണെങ്കിൽ, ഒരാളുടെ വൈകാരികാവസ്ഥയും, ഭക്ഷണക്രമവും, എന്ത് ഭക്ഷണം കഴിക്കുന്നു എന്ന തീരുമാനങ്ങളും, മാറി മാറി വരുന്ന ഋതുക്കളും, കാലാവസ്ഥയും, ശാരീരികമായ ആഘാതങ്ങളും, ചെയ്യുന്ന ജോലിയും, കുടുംബ ബന്ധങ്ങളും ഒക്കെ ഉൾപ്പെടുന്നു. ഈ ഘടകങ്ങൾ മനസ്സിലാക്കിക്കഴിഞ്ഞാൽ, അവയുടെ ഫലങ്ങൾ ഇല്ലാതാക്കാനോ കുറയ്ക്കാനോ കഴിയും. അല്ലെങ്കിൽ കൈവന്നുപോയ ആ അസന്തുലിതാവസ്ഥയുടെ കാരണങ്ങൾ ഇല്ലാതാക്കാനും, യഥാർത്ഥ ശരീരപ്രകൃതി പുന:സ്ഥാപിക്കാനും ഉചിതമായ നടപടികൾ കൈക്കൊള്ളുവാനും ആ അറിവ് സഹായിക്കും. ശരീരപ്രകൃതി ബാലൻസ്ഡ് ആയിരിക്കുക എന്നത് ഓരു സ്വാഭാവിക ക്രമമാണ്; അത്തരം ബാലൻസ് ഇല്ലായ്മ അല്ലെങ്കിൽ അസന്തുലിതാവസ്ഥയാണ് ആണ് യഥാർത്ഥത്തിൽ ക്രമക്കേട്. ആരോഗ്യം എന്നത് ക്രമമാണ്; രോഗം എന്നത് ഈ പറഞ്ഞ ക്രമരഹിതമായ അവസ്ഥയാണ്. ശരീരത്തിനകത്ത് ക്രമവും ക്രമക്കേടും തമ്മിൽ നിരന്തരമായ മത്സരം ഉണ്ട്. നമുക്ക് കൈവന്നിരിക്കുന്ന അസ്വാസ്ഥ്യത്തിന്റെ സ്വഭാവവും രീതിയും മനസ്സിലാക്കുമ്പോൾ, നമുക്ക് ആ ക്രമം പുന:സ്ഥാപിക്കാൻ കഴിയും.\nശരീരത്തിന്റെ മൂന്ന് പ്രധാന ഊർജ്ജങ്ങളുടെ സന്തുലിതാവസ്ഥ\nഎല്ലാവരിലും എല്ലാത്തിലും ഉള്ള മൂന്ന് അടിസ്ഥാന തരത്തിലുള്ള ഊർജ്ജത്തിന്റെ രീതികൾ അല്ലെങ്കിൽ പ്രവർത്തന തത്വങ്ങൾ ആയുർവേദം തിരിച്ചറിഞ്ഞിട്ടുണ്ട്. ഈ തത്വങ്ങളെ വിവക്ഷിക്കുന്ന പദങ്ങൾ ഇംഗ്ലീഷ് ഭാഷയിൽ ഇല്ലാത്തതിനാൽ, ഞങ്ങൾ വാതം, പിത്തം, കഫം എന്നീ യഥാർത്ഥ സംസ്കൃത പദങ്ങൾ തന്നെ ഉപയോഗിക്കുകയാണ്. ഈ തത്വങ്ങൾ ശരീരത്തിന്റെ അടിസ്ഥാന ജീവശാസ്ത്രവുമായി ബന്ധപ്പെട്ടിരിക്കുന്നു.\nചലനം സൃഷ്ടിക്കാൻ ഊർജ്ജം ആവശ്യമാണ്. ചലനത്തിലൂടെ ആണ് ദ്രാവകങ്ങളും പോഷകങ്ങളും കോശങ്ങളിലേക്ക് എത്തുകയും ശരീരം പ്രവർത്തന സജ്ജമാകുകയും ചെയ്യുന്നത്. കോശങ്ങളിലെ പോഷകങ്ങൾ ഉപാപചയമാക്കാൻ – മെറ്റാബോളൈസ് ചെയ്യുവാൻ- ഊർജ്ജം ആവശ്യമാണ്. കൂടാതെ കോശത്തിന്റെ രൂപഘടന സംരക്ഷിക്കുവാനും പരിപാലിക്കാനും ഊർജ്ജം ആവശ്യമുണ്ട്. വാതം എന്നത് ഈ ചലനത്തിന്റെ ഊർജ്ജമാണ്. ദഹനത്തിന്റേയും ഉപാപചയത്തിന്റേയും ഊർജ്ജമാണ് പിത്തം. ലൂബ്രിക്കേഷന്റേയും കോശ ഘടനയുടേയും ഊർജ്ജം ആണ് കഫം. എല്ലാ ആളുകൾക്കും വാതം, പിത്തം, കഫം എന്നീ മൂന്ന് ഗണത്തിലുള്ള, നേരത്തേ പറഞ്ഞ, എനർജി പാറ്റേണുകൾ ഉണ്ട് . എന്നാൽ അതിൽ ഏതെങ്കിലും ഒന്ന് സാധാരണയായി പ്രാഥമികമായി ഒന്നാമൻ ആയി മുന്നിട്ടു നിൽക്കും, പിന്നെ ഒന്ന് അതിന് പുറകിൽ രണ്ടാമനായി നിൽക്കും. മൂന്നാമത്തേത് സാധാരണയായി ഏറ്റവും പ്രാധാന്യം കുറഞ്ഞ മൂന്നാമനായി നിൽക്കും. ആയുർവേദത്തിൽ രോഗത്തിന്റെ കാരണം വാതം, പിത്തം അല്ലെങ്കിൽ കഫത്തിന്റെ കൂടുതലോ കുറവോ മൂലം, ശരിയായ നടക്കേണ്ട സെല്ലുലാർ പ്രവർത്തനത്തിന്റെ അഭാവമായിട്ടാണ് കണക്കാക്കപ്പെടുന്നുത്. കൂടാതെ വിഷവസ്തുക്കളുടെ സാന്നിധ്യം മൂലവും രോഗം ഉണ്ടാകാം.\nആയുർവേദ ശാസ്ത്രത്തിൽ, ശരീരവും മനസ്സും അവബോധവും2 സന്തുലിതാവസ്ഥ നിലനിർത്തുന്നതിൽ ഒരുമിച്ച് പ്രവർത്തിക്കുന്നു. ഒരു വ്യക്തിയുടെ അസ്തിത്വത്തിന്റെ വ്യത്യസ്ത വശങ്ങളാണ് അവ എന്ന് ലളിതമായി പറയാം. ശരീരവും മനസ്സും അവബോധവും എങ്ങനെ സന്തുലിതമാക്കാമെന്ന് മനസിലാക്കാൻ വാതം, പിത്തം, കഫം എന്നിവ എങ്ങനെ ഒരുമിച്ച് പ്രവർത്തിക്കുന്നുവെന്ന് മനസിലാക്കേണ്ടതുണ്ട്. ആയുർവേദ ശാസ്ത്രം അനുസരിച്ച്, പ്രപഞ്ചം മുഴുവൻ തന്നെ അഞ്ച് മഹാമൂലകങ്ങളുടെ ഊർജ്ജങ്ങളുടെ പരസ്‌പര പ്രവര്‍ത്തനം കൊണ്ട് ഉണ്ടായതാണ് – ഭൂമി, ജലം, അഗ്നി, വായു, ആകാശം ഇവയാണ് ആ അഞ്ച് മഹാ മൂലകങ്ങൾ. സർവ്വ സൃഷ്ടികളിലും ഈ അഞ്ച് മൂലകങ്ങളുടെ സംയോജനത്തിനും ക്രമീകരണത്തിനും ഉള്ള ഡിസൈൻ പാറ്റേണുകൾ ഉണ്ട്. നിലവിലുള്ള പാറ്റേണുകളായി പ്രകടമാകുന്ന ഈ അഞ്ച് മൂലകങ്ങളുടെ സംയോജനവും ക്രമീകരണവുമാണ് വാതം, പിത്തം, കഫം. ഭൗതികശരീരത്തിൽ, വാതം ചലനത്തിന്റെ സൂക്ഷ്മമായ ഊർജ്ജമാണ്, പിത്തം ദഹനത്തിന്റേയും ഉപാപചയത്തിന്റേയും (മെറ്റബോളിസം) ഊർജ്ജമാണ്, കഫം ശരീരത്തിന്റെ ഘടന രൂപപ്പെടുത്തുന്ന ഊർജ്ജമാണ്.\nചലനവുമായി ബന്ധപ്പെട്ട സൂക്ഷ്മമായ ഊർജ്ജമാണ് വാതം – പഞ്ച മഹാ മൂലകത്തിലെ ഭൂമിയും വായുവും ചേർന്നതാണ് വാതം. ഇത് ശ്വസനം, കണ്ണിമയുടെ ചലനങ്ങൾ, പേശി, ടിഷ്യു ചലനം, ഹൃദയത്തിന്റെ സ്പന്ദനം, സൈറ്റോപ്ലാസത്തിലെയും കോശ ചർമ്മങ്ങളിലേയും എല്ലാ ചലനങ്ങൾ തുടങ്ങിയവ നിയന്ത്രിക്കുന്നു. സന്തുലിതാവസ്ഥയിൽ, വാത പ്രകൃതി സർഗ്ഗാത്മപ്രതിഭയും പരസ്പര ബന്ധങ്ങളിൽ വഴക്കവും പ്രോത്സാഹിപ്പിക്കുന്നു. വാത പ്രകൃതിക്ക് സന്തുലിത തെറ്റിയാൽ, അത് ഭയവും ഉത്കണ്ഠയും ഉണ്ടാക്കുകായും ചെയ്യും.\nശരീരത്തിന്റെ മെറ്റാബോളിക് സംവിധാനമായി പിത്തം പ്രവർത്തിക്കുന്നു – പഞ്ച മഹാ മൂലകത്തിലെ അഗ്നിയും, ജലവും ചേർന്നതാണ്. ഇത് ദഹനം, ആഗിരണം, സ്വാംശീകരണം, പോഷകാഹാരം, മെറ്റബോളിസം, ശരീര താപനില എന്നിവ നിയന്ത്രിക്കുന്നു. സന്തുലിതാവസ്ഥയിൽ, പിത്തം വ്യക്തിയുടെ കാര്യങ്ങൾ മനസ്സിലാക്കുവാനുള്ള കഴിവും, ബുദ്ധിയും പ്രോത്സാഹിപ്പിക്കുന്നു. സന്തുലിതാവസ്ഥ തെറ്റിയാൽ, പിത്തം കോപവും വിദ്വേഷവും അസൂയയും ഉണർത്തുന്നു.\nകഫം ശരീരത്തിന്റെ ഘടനയുടെ അതായത് അസ്ഥികൾ, പേശികൾ, ടെൻഡണുകൾ എന്നിവ രൂപപ്പെടുത്തുന്നതിന്റെ ഊർജ്ജമാണ്. കൂടാതെ പഞ്ച മഹാ മൂലകമായ ഭൂമിയിൽ നിന്നും ജലത്തിൽ നിന്നും രൂപംകൊണ്ട കോശങ്ങളെ ഒരുമിച്ച് ചേർക്കുന്ന “പശ” നൽകുന്നു. കഫം എല്ലാ ശരീര ഭാഗങ്ങൾക്കും സിസ്റ്റങ്ങൾക്കും ജലം നൽകുന്നു. ഇത് സന്ധികളെ വഴുവഴുപ്പിക്കുകയും ചർമ്മത്തെ ഈർപ്പമുള്ളതാക്കുകയും പ്രതിരോധശേഷി നിലനിർത്തുകയും ചെയ്യുന്നു. സന്തുലിതാവസ്ഥയിൽ, കഫം സ്നേഹം, ശാന്തത, ക്ഷമ എന്നിവ പ്രകടിപ്പിക്കുന്നു. അസന്തുലിതാവസ്ഥയിൽ കഫം ആസക്തി, അത്യാഗ്രഹം, അസൂയ എന്നിവയിലേക്ക് നയിക്കുന്നു.\nജീവിതം നമുക്ക് നിരവധി വെല്ലുവിളികളും അതുപോലെ തന്നെ നിരവധി അവസരങ്ങളും നൽകുന്നുണ്ട്. നിയന്ത്രണങ്ങൾക്കുള്ളിൽ നിന്നുകൊണ്ടാണെങ്കിലും നമുക്ക് നമ്മുടെ ഭക്ഷണക്രമവും ജീവിതശൈലിയും പോലുള്ള ചില കാര്യങ്ങളെക്കുറിച്ച് തീരുമാനിക്കാൻ അധികാരമുണ്ട്. സന്തുലിതാവസ്ഥയും അതിലൂടെ ആരോഗ്യവും നിലനിർത്താൻ, ഇത്തരം തീരുമാനങ്ങളിൽ ശ്രദ്ധിക്കേണ്ടത് വളരെ പ്രധാനമാണ്. നമ്മുടെ വ്യക്തിഗതമായ ശരീര പ്രകൃതിക്ക് അനുയോജ്യമായ ഭക്ഷണക്രമവും ജീവിതശൈലിയും നമ്മുടെ ശരീരത്തെയും മനസ്സിനെയും അവബോധത്തെയും ശക്തിപ്പെടുത്തുന്നു.\nരോഗശാന്തിക്കുള്ള മറ്റൊരു സംവിധാനമായി ആയുർവേദം\nആയുർവേദവും പാശ്ചാത്യ അലോപ്പതി വൈദ്യവും തമ്മിലുള്ള അടിസ്ഥാന വ്യത്യാസം മനസ്സിലാക്കേണ്ടത് പ്രധാനമാണ്. പാശ്ചാത്യ അലോപ്പതി വൈദ്യം നിലവിൽ രോഗലക്ഷണങ്ങളിലും രോഗങ്ങളിലും ആണ് ശ്രദ്ധ കേന്ദ്രീകരിക്കുന്നത്. കൂടാതെ രോഗം പരത്തുന്നവസ്‌തുക്കളേയോ രോഗബാധിതമായ ടിഷ്യൂകളേയോ ശരീരത്തിൽ നിന്ന് നീക്കം ചെയ്യുവാൻ പ്രാഥമികമായി മരുന്നുകളും ശസ്ത്രക്രിയയും ആണ് അലോപ്പതിയിൽ ഉപയോഗിക്കുന്നത്. ഈ സമീപനത്തിലൂടെ നിരവധി ജീവനുകൾ രക്ഷിക്കപ്പെട്ടിട്ടുണ്ട്. വാസ്തവത്തിൽ, ശസ്ത്രക്രിയ ആയുർവേദവും നിർവഹിക്കുന്നുണ്ട്. എന്നിരുന്നാലും, മരുന്നുകൾ, അവയുടെ വിഷാംശം കാരണം, പലപ്പോഴും ശരീരത്തെ ദുർബലപ്പെടുത്തുന്നുണ്ട്. ആയുർവേദം രോഗത്തിൽ അല്ല ശ്രദ്ധ കേന്ദ്രീകരിക്കുന്നത്. മറിച്ച്, എല്ലാ ജീവജാലങ്ങളേയും അവയിലെ ഊർജ്ജത്തിന്റെ സന്തുലിതാവസ്ഥ പിന്തുണയ്ക്കുമെന്നാണ് ആയുർവേദം പറയുന്നത്. ഒരു വ്യക്തിയിൽ മാനസിക സമ്മർദ്ദവും ഊർജ്ജത്തിന്റെ പ്രവാഹവും സന്തുലിതമാകുമ്പോൾ, ശരീരത്തിന്റെ സ്വാഭാവിക പ്രതിരോധ സംവിധാനങ്ങൾ ശക്തമാവുകയും കൂടുതൽ എളുപ്പത്തിൽ രോഗം പ്രതിരോധിക്കുകയും ചെയ്യും.\nആയുർവേദം പാശ്ചാത്യ അലോപ്പതി വൈദ്യത്തിന് പകരമല്ലെന്ന് ഇവിടെ ഊന്നിപ്പറയേണ്ടതുണ്ട്. രോഗത്തിന്റെ തീവ്രതയും ഗുരുതര അവസ്ഥയും വിലയിരുത്തി അലോപ്പതി മരുന്നുകളോ ശസ്ത്രക്രിയയോ ഉപയോഗിച്ച് മികച്ച രീതിയിൽ ചികിത്സിക്കാൻ കഴിയുന്ന നിരവധി സന്ദർഭങ്ങളുണ്ട്. ആയുർവേദത്തിന് പാശ്ചാത്യ വൈദ്യവുമായി സഹകരിച്ചു നിന്ന് നമ്മളെ ശക്തരാക്കാനും രോഗം ബാധിക്കാനുള്ള സാദ്ധ്യത കുറയ്ക്കാനും കഴിയും. കൂടാതെ മരുന്നുകളോ ശസ്ത്രക്രിയയോ ഉപയോഗിച്ചുള്ള അലോപ്പതി ചികിത്സക്ക് ശേഷം, ആയുർവേദം ശരീരത്തെ പുന:ർനിർമ്മിക്കാൻ കഴിയുന്ന ഒന്നാണ്.\nനമുക്കെല്ലാവർക്കും സുഖം തോന്നാത്ത പല സമയങ്ങളുമുണ്ട്; അതുപോലെ തന്നെ നമ്മൾ സന്തുലിതാവസ്ഥയിലാണെന്ന് നമ്മൾ തിരിച്ചറിയുന്ന സമയങ്ങളുണ്ട്. ചിലപ്പോൾ കുഴപ്പമൊന്നുമില്ലെന്ന് അറിയുവാൻ മാത്രമാണ് നമ്മൾ ഡോക്ടരുടെ അടുത്തേക്ക് പോകുന്നത്. യഥാർത്ഥത്തിൽ അവിടെ സംഭവിക്കുന്നത് നമ്മളിലെ അസന്തുലിതാവസ്ഥ ഒരു രോഗമായി മാറി, അക്കാര്യം തിരിച്ചറിയാൻ കഴിയുന്ന ഒന്നായി ഇതുവരെ മാറിക്കഴിഞ്ഞിട്ടില്ല എന്നതാണ്. എന്നിട്ടും നമ്മുടെ അസ്വസ്ഥത നമ്മുക്ക് ശ്രദ്ധിക്കാൻ കഴിഞ്ഞു എന്നത്, രൂപപ്പെട്ടു വരുന്ന ആ അസന്തുലിതാവസ്ഥ ഗൗരവമുള്ളതാണ് എന്ന് കാണിക്കുന്നു. ഇത് നമ്മുടെ ഭാവന മാത്രമാണോ എന്ന് നമ്മൾ പലപ്പോഴും ചിന്തിക്കാൻ തുടങ്ങുകയും ചെയ്യും. ഇത്തരം സന്ദർഭങ്ങളിൽ സ്വാസ്ഥ്യത്തിനുള്ള ഇതര നടപടികൾ പരിഗണിക്കുകയും, നമ്മുടെ ശരീരത്തിലും മനസ്സിലും അവബോധത്തിലും സന്തുലിതാവസ്ഥ സൃഷ്ടിക്കാൻ ആയുർവേദത്തിലൂടെ സജീവമായി ശ്രമിക്കുകയും ചെയ്യാവുന്നതാണ്.\nഅസന്തുലിതാവസ്ഥ – വിലയിരുത്തലും ചികിത്സയും\nആയുർവേദം ആരോഗ്യം വിലയിരുത്തുന്നതിനുള്ള വിവിധ ടെക്നിക്കുകൾ നൽകുന്നുണ്ട്. ഒരു ആയുർവേദ പ്രാക്ടീഷണർ രോഗത്തിന്റെ പ്രധാന ലക്ഷണങ്ങളും സൂചനകളും ശ്രദ്ധാപൂർവ്വം വിലയിരുത്തുകയാണ് ചെയ്യുന്നത് – പ്രത്യേകിച്ച് അസന്തുലിതാവസ്ഥയുടെ ഉത്ഭവവും കാരണവും സംബന്ധിച്ച്. വിവിധ ചികിത്സകൾക്കുള്ള രോഗിയുടെ അനുയോജ്യതയും അവർ പരിഗണിക്കുന്നുണ്ട്. നേരിട്ടുള്ള ചോദ്യം ചോദിക്കലും നിരീക്ഷണവും ശാരീരിക പരിശോധനയും അനുമാനവും ഒക്കെ വഴി ആയുർവേദ ഡോക്ടർ രോഗനിർണയത്തിൽ എത്തിച്ചേരുന്നു. പൾസ് എടുക്കുക, നാവ്, കണ്ണുകൾ, ശാരീരിക രൂപം എന്നിവ നിരീക്ഷിക്കുക, ശബ്ദത്തിന്റെ സ്വരം ശ്രദ്ധിക്കുക എന്നീകാര്യങ്ങൾ ഒക്കെ മൂല്യനിർണ്ണയ സമയത്ത് നടത്തും.\nഅസന്തുലിതാവസ്ഥയുടെ കാരണങ്ങൾ ഇല്ലാതാക്കുന്നതിനോ നിയന്ത്രിക്കുന്നതിനോ ഉള്ള നിർദ്ദേശങ്ങൾക്കൊപ്പം, അസന്തുലിതാവസ്ഥ ഇല്ലാതാക്കാൻ ഉചിതമായ സന്ദർഭത്തിൽ പാലിയേറ്റീവ് രീതികൾ, ക്ലീനിംഗ് തുടങ്ങിയ നടപടികൾ ആയുർവേദം ഉപയോഗിക്കാറുണ്ട്. ആയുർവേദ ഡോക്ടർ നൽകുന്ന ശുപാർശകളിൽ ജീവിതശൈലി മാറ്റങ്ങൾ നടപ്പാക്കുന്നത് ഉൾപ്പെട്ടേക്കാം; നിർദ്ദേശിച്ച ഭക്ഷണക്രമം ആരംഭിക്കുകയും പരിപാലിക്കുകയും ഔഷധസസ്യങ്ങളുടെ ഉപയോഗവും എല്ലാം ചികിത്സാ രീതികൾ ആണ്. ചില കേസുകളിൽ, പഞ്ചകർമ്മ എന്നറിയപ്പെടുന്ന ഒരു ശുദ്ധീകരണ പ്രക്രിയ നടത്തുന്നത്, ചികിത്സയുടെ വിവിധ നിർദ്ദേശിത നടപടികളിൽ നിന്ന് കൂടുതൽ പ്രയോജനം നേടുന്നതിനും, ശരീരത്തിൽ കുമിഞ്ഞുകൂടിയ വിഷവസ്തുക്കളെ പുറന്തള്ളുവാനും സഹായിക്കും.\nചുരുക്കത്തിൽ, ആയുർവേദം ജീവിതത്തിന്റെ എല്ലാ വശങ്ങളെയും അഭിസംബോധന ചെയ്യുന്നുണ്ട് – ശരീരം, മനസ്സ്, ആത്മാവ്. നമ്മൾ ഓരോരുത്തരും സമാനതകൾ ഇല്ലാത്ത അനന്യരാണെന്ന് ആയുർവേദം തിരിച്ചറിയുന്നു. ഓരോരുത്തരും ജീവിതത്തിന്റെ വിവിധ വശങ്ങളോട് വ്യത്യസ്തമായിട്ടാണ് പ്രതികരിക്കുന്നത്. ഓരോരുത്തർക്കും വ്യത്യസ്ത ശക്തികളും ബലഹീനതകളും ആണ് ഉള്ളത്. ആയുർവേദത്തിന്റെ ഉൾക്കാഴ്ചയിലൂടേയും ധാരണയിലൂടേയും അനുഭവത്തിലൂടേയും ഓരോ വ്യത്യസ്ത വ്യക്തിക്കും പ്രത്യക്ഷവും പരോക്ഷവും ആയ തന്റെ രോഗത്തിനുള്ള കാര്യകാരണ ബന്ധത്തെക്കുറിച്ച് ആയുർവേദത്തിന് ധാരാളം വിവരങ്ങൾ നൽകുവാനുണ്ട്.\nവാതം: ചലനത്തിന്റെ ഊർജ്ജം – പൊതുവായ വിവരണം\nഎല്ലാ ശാരീരിക പ്രക്രിയകൾക്കും വാതം അവക്ക് അവശ്യമായ ചലനം നൽകുന്നു. ഇത് ആരോഗ്യത്തിന് വളരെ പ്രധാനമാണ്. വർഷാവർഷങ്ങളിൽ, ചൂടുകാലത്തിനും തണുപ്പ് കാലത്തിനും ഇടയിലുള്ള സമയത്തും, സീസണുകളുടെ മാറ്റ സമയത്തിലും ‘വാതം’ ഏറ്റവും പ്രാധാന്യമർഹിക്കുന്നു. ഭക്ഷണക്രമവും ജീവിതശൈലിയും ശ്രദ്ധിക്കേണ്ട ഏറ്റവും പ്രധാനപ്പെട്ട സമയമാണിത്. ജീവിതശൈലി പരിഗണനകളുടെ ഒരു ഉദ്ദേശ്യം ഈ ചലനത്തെ സ്ഥിരപ്പെടുത്തുക എന്നതാണ്. ചലിക്കുന്ന ഈ ഊർജ്ജത്തെ ഫലപ്രദമായി സ്ഥിരപ്പെടുത്തി നിർത്തുന്നതിന് വാതപ്രകൃതി കൂടുതൽ ഉള്ള ഒരു വ്യക്തിയെ സഹായിക്കുന്നത് കൃത്യതയും പതിവ് തെറ്റിക്കാതെ ഉള്ള ജീവിത ക്രമവും ആണ്.\nവാതപ്രകൃതിക്ക് മേൽകൈ ഉള്ള വ്യക്തികൾ പെട്ടെന്ന് പ്രതികരിക്കുവാൻ ശേഷിയുള്ള മനസ്സ്, എങ്ങിനെ വേണമെങ്കിലും വഴങ്ങുവാനുള്ള കഴിവ്, സർഗ്ഗാത്മകത എന്നിവയാൽ അനുഗ്രഹീതരായിരിക്കും . മാനസികമായി അവർ സാധാരണയായി മറ്റുള്ളവർ പതുക്കെ മനസ്സിലാക്കുന്ന ആശയങ്ങൾ പെട്ടെന്നുതന്നെ മനസ്സിലാക്കും. എന്നാൽ പെട്ടെന്ന് മറക്കുകയും ചെയ്യും. ജാഗ്രത, അസ്വസ്ഥത, ചടുലത എന്നിവ പ്രകടമാക്കുന്നവരാണ് വാതപ്രകൃതിയുടെ മേൽക്കോയ്മ ഉള്ള ആളുകൾ. അവർ വേഗത്തിൽ നടക്കുകയും സംസാരിക്കുകയും ചിന്തിക്കുകയും ചെയ്യുന്നു, പക്ഷേ എളുപ്പത്തിൽ ക്ഷീണിക്കും. മറ്റ് ഗുണ തരത്തിൽ പെട്ട വ്യക്തികളേക്കാൾ ഇവർക്ക് ഇച്ഛാശക്തി, ആത്മവിശ്വാസം, ചങ്കൂറ്റം, ഏറ്റക്കുറച്ചിലുകളോടുള്ള സഹിഷ്ണുത എന്നിവ കുറവായിരിക്കും. അവർ പലപ്പോഴും തങ്ങൾ അസ്ഥിരയുള്ളവരും നിലയുറക്കാത്ത പ്രകൃതക്കാരുമാണെന്ന് സ്വയം കരുതും. അസന്തുലിതമാകുമ്പോൾ, വാത ഗുണം ഉള്ളവർ ഭയവും പരിഭ്രാന്തിയും ഉത്കണ്ഠയും അനുഭവിക്കാറുണ്ട്. ബാഹ്യ ലോകജീവിതത്തിൽ, വാത ഗുണമുള്ളവർ വേഗത്തിൽ പണം സമ്പാദിക്കുകയും എന്നാൽ അത് വേഗത്തിൽ ചെലവഴിക്കുകയും ചെയ്യുന്നു. അവർ നല്ല ആസൂത്രകരല്ല, അനന്തരഫലമായി സാമ്പത്തിക ബുദ്ധിമുട്ട് അനുഭവിച്ചേക്കാം.\nവാത ഗുണക്കാർക്ക് ഏറ്റക്കുറച്ചിലുകൾ ഉള്ള വിശപ്പും ദഹനവും കാണാറുണ്ട്. അവർ പലപ്പോഴും സാലഡും അസംസ്കൃത പച്ചക്കറികളും പോലുള്ള രൂക്ഷമായ ഭക്ഷണങ്ങളിലേക്ക് ആകർഷിക്കപ്പെടുന്നു; പക്ഷേ അവരുടെ ശരീര പ്രകൃതി ചൂടുള്ളതും വേവിച്ചതും ആയ ഭക്ഷണങ്ങളും മധുരവും പുളിയും ഉപ്പുരസവും കൊണ്ടാണ് സന്തുലിതമാകുന്നത്. ചെറിയ തോതിൽ മൂത്രം ഉൽപാദിപ്പിക്കുന്ന പ്രവണതയാണ് അവർക്കുള്ളത്. അവരുടെ മലം പലപ്പോഴും ദൃഢമായതും, വരണ്ടതും അതുപോലെ വലുപ്പത്തിലും അളവിലും ചെറുതുമാണ്.\nവൻകുടലിലും തലച്ചോറ്, ചെവി, എല്ലുകൾ, സന്ധികൾ, തൊലി, തുട എന്നിവയിലുമാണ് വാതം നിലകൊള്ളുന്നത്. വായു തത്വം സൃഷ്ടിക്കുന്ന രോഗങ്ങളായ എംഫിസെമ, ന്യുമോണിയ, ആർത്രൈറ്റിസ് തുടങ്ങിയ രോഗങ്ങൾ വരുവാൻ വാത പ്രകൃതക്കാർക്ക് കൂടുതൽ സാദ്ധ്യതയുണ്ട്. മറ്റ് പൊതുവായ വാതരോഗങ്ങളിൽ വായുക്ഷോഭം, പേൻ, കോച്ചിവലിക്കൽ, സന്ധികൾ വേദന, വരണ്ട ചർമ്മവും മുടിയും, നാഡി തകരാറുകൾ, മലബന്ധം, മാനസിക വിഭ്രാന്തി എന്നിവ കാണാറുണ്ട്. ചർമ്മത്തിന്റെ വരൾച്ചയും ചുളിവുകളും കാരണം ശരീരത്തിലെ വാതം പ്രായത്തിനനുസരിച്ച് വർദ്ധിക്കുന്ന ഒന്നാണ്.\nവാതസ്വഭാവത്തിന്റെ ലക്ഷണങ്ങൾ വരണ്ടതും, ഭാരക്കുറവുള്ളതും, തണുത്തതും, പരുഷവും, സൂക്ഷ്മവും, ചലിക്കുന്നതും വ്യക്തവും ആയവയാണ്; ഈ ലക്ഷണങ്ങളിൽ ഏതെങ്കിലും ഒന്ന് അധികമായാൽ അത് അസന്തുലിതാവസ്ഥ ഉണ്ടാക്കുന്നു. ഇടയ്ക്കിടെയുള്ള യാത്ര, പ്രത്യേകിച്ച് വിമാനത്തിലൂടെയുള്ള യാത്രകൾ, ഉച്ചത്തിലുള്ള ശബ്ദങ്ങൾ, പാനീയങ്ങളിലൂടെ ഉള്ള തുടർച്ചയായ ഉത്തേജനം, മരുന്നുകൾ, പഞ്ചസാര, മദ്യം എന്നിവയെല്ലാം വാതത്തിനെ താളം തെറ്റിക്കും. അതുപോലെ തന്നെ തണുത്ത കാലാവസ്ഥ, തണുത്ത പാനീയങ്ങളും ഭക്ഷണങ്ങളും വാത സന്തുലനാവസ്ഥയെ നശിപ്പിക്കുന്നു. കാറ്റിനെപ്പോലെ തന്നെ, വാത മേൽക്കോയ്മ ഉള്ളവർക്ക് നിലത്തുനിൽക്കാനും ബുദ്ധിമുട്ടാനും ഒക്കെ പ്രയാസമാണ്. പതിവ് ചിട്ടകൾ മുറതെറ്റാതെ തുടരുന്നത് ബുദ്ധിമുട്ടാണെങ്കിലും, വാത ക്ഷോഭം കുറയ്ക്കുകയും നിയന്ത്രിക്കുകയും ചെയ്യണമെങ്കിൽ അങ്ങിനെ ചെയ്യേണ്ടത് അത്യാവശ്യമാണ്. വാതേതര ഗണത്തിലുള്ള ആളുകളേക്കാൾ കൂടുതൽ വിശ്രമം ആവശ്യമുള്ളതിനാൽ വാത ഗുണമുള്ളവർ രാത്രി 10 മണിയോടെ ഉറങ്ങുന്നത് നല്ലതാണ്. പൊതുവേ, അമിതമായ വാതഗുണമുള്ള ഉള്ള ആളുകൾ ചൂടുള്ളതും ഈർപ്പമുള്ളതും ചെറുതായി എണ്ണമയമുള്ളതും കനത്തതുമായ ഭക്ഷണങ്ങളോട് വളരെ വേഗത്തിൽ പ്രതികരിക്കുന്നു. സ്റ്റീം ബാത്ത്, ഹ്യുമിഡിഫയറുകൾ, ഈർപ്പം എന്നിവ പൊതുവേ ഇവർക്ക് സഹായകരമാണ്. നിത്യേന കുളിക്കുന്നതിനുമുമ്പ് എണ്ണ തേച്ചു പിടിപ്പിക്കലും, നിത്യേനയുള്ള കുളിയും ഇവർക്ക് ആയുർവേദം ശുപാർശ ചെയ്യുന്നുണ്ട്.\nവാതക്ഷോഭം കുറയ്ക്കുന്നതിനുള്ള പൊതുവായ ഭക്ഷണ മാർഗ്ഗനിർദ്ദേശങ്ങളിൽ ചൂടുള്ളതും നന്നായി പാകം ചെയ്തതും എണ്ണമയമുള്ളതുമായ ഭക്ഷണങ്ങൾ ഉൾപ്പെടുന്നു. ഇത്തരക്കാർ ദിവസത്തിൽ മൂന്നോ നാലോ തവണ ചെറിയ ഭക്ഷണം കഴിക്കുകയും ഓരോ ഭക്ഷണത്തിനും ഇടയിൽ രണ്ട് മണിക്കൂർ ഇടവേള നിലനിർത്തുകയും, കൂടാതെ ആവശ്യാനുസരണം ലഘുഭക്ഷണം കഴിക്കുകയും വേണം. ഭക്ഷണ സമയങ്ങളിലെ ക്രമം വാതത്തിന് പ്രധാനമാണ്. വാത-ആധിപത്യമുള്ള ശരീര പ്രകൃതിയുള്ളവർക്ക് സൂപ്പ്, സ്‌റ്റു, തുടങ്ങിയവ ആഹാരങ്ങൾ താപനഷ്ടം വരാത്ത പാത്രങ്ങളിൽ വച്ച് കഴിക്കാവുന്നതാണ്. മറ്റ് രണ്ട് ദോഷങ്ങൾ ഉള്ളവരേക്കാൾ, വാത ദോഷമുള്ളവർക്ക് കൂടുതൽ എണ്ണ ഉപയോഗിച്ച് പാചകം ചെയ്ത ഭക്ഷണങ്ങൾ കഴിക്കുന്നതും, വേവിക്കാത്ത അസംസ്കൃത ഭക്ഷണം കഴിക്കുന്നത് പരിമിതപ്പെടുത്തുന്നതും, കൂടുതൽ നല്ല ദഹനത്തിന് നല്ലതാണ്.\nനന്നായി വേവിച്ച ഓട്സും ചോറും വാത പ്രകൃതക്കാർക്ക് നല്ലതാണ്; കാരണം ധാരാളം വെള്ളവും വെണ്ണയോ നെയ്യോ ഉപയോഗിച്ചും പാചകം ചെയ്യുമ്പോൾ, അത്തരം ഭക്ഷണം കൂടുതൽ വരണ്ടുപോകാതെ നിൽക്കും. വേവിച്ച പച്ചക്കറികളാണ് വാതസ്വഭാവക്കാർക്ക് നല്ലതെങ്കിലും, നല്ല എണ്ണമയമുള്ള അല്ലെങ്കിൽ ക്രീം ഡ്രസിംഗിനൊപ്പം ഉള്ള സാലഡ് ഇടക്ക് കഴിക്കുന്നതിന് വിരോധമില്ല. നൈറ്റ് ഷെയ്ഡ്3 ഇനത്തിലുള്ള സസ്യാഹാരങ്ങൾ – തക്കാളി, ഉരുളക്കിഴങ്ങ്, വഴുതനങ്ങ, കുരുമുളക് എന്നിവ – വാത പ്രകൃതമുള്ളവർ, പ്രത്യേകിച്ച് അവർക്ക് വേദനയുള്ള സന്ധികളോ പേശികളോ ഉണ്ടെങ്കിൽ ഒഴിവാക്കണം. അതുപോലെ അവർ ചീരയും ഒഴിവാക്കണം. മധുരവും പഴുത്തതും ചീഞ്ഞതുമായ പഴങ്ങൾ വാത പ്രകൃതക്കാർക്ക് നല്ലതാണ്. ക്രാൻബെറി, മാതളനാരങ്ങ, അസംസ്കൃത ആപ്പിൾ എന്നിവ പോലുള്ള ഉണങ്ങിയതും ഉണക്കുന്നതുമായ പഴങ്ങൾ അവർ ഒഴിവാക്കണം. പഴങ്ങൾ എപ്പോഴും ഒഴിഞ്ഞ വയറ്റിൽ കഴിക്കണം എന്ന് ഓർമ്മിക്കണം.\nപാൽ ഉൽപന്നങ്ങളുടെ വിവേകപൂർണ്ണമായ ഉപയോഗത്തിലൂടെ പ്രോട്ടീൻ ആവശ്യകതയെ തൃപ്തിപ്പെടുത്താൻ പല വാത പ്രകൃതക്കാർക്കും കഴിയും. എന്നാൽ അവർക്ക് വേണമെങ്കിൽ മുട്ട, ചിക്കൻ, ടർക്കി, ഫ്രഷ് ഫിഷ്, വേട്ടയിറച്ചി എന്നിവയും ഉപയോഗിക്കാം. പയർവർഗ്ഗങ്ങൾ ദഹിക്കാൻ പ്രയാസമാണ്; അതിനാൽ വാതക്ഷോഭത്തെ ശമിപ്പിക്കാൻ ശ്രമിക്കുന്നവർ പരിമിതമായ അളവിൽ മാത്രമേ അവ കഴിക്കാവൂ. കഴിക്കുന്ന പയർവർഗ്ഗങ്ങൾ രണ്ടായി പൊളിക്കാവുന്ന തരത്തിലുള്ളവ ആയിരിക്കണം; അവ പാചകം ചെയ്യുന്നതിനുമുമ്പ് കുതിർക്കണം. മഞ്ഞൾ, ജീരകം, മല്ലി, ഇഞ്ചി, വെളുത്തുള്ളി, കായം തുടങ്ങിയവ എണ്ണയും സുഗന്ധവ്യഞ്ജനങ്ങളും ചേർത്ത് പാചകം ചെയ്യുന്നത് വാതം ക്ഷോഭിക്കുന്നത് തടയാൻ സഹായിക്കും.\nഎല്ലാ അണ്ടിപ്പരിപ്പും വിത്തുകളും വാതപ്രകൃതക്കാർക്ക് നല്ലതാണ്; പക്ഷേ അവ വെണ്ണരൂപത്തിലോ പാൽ രൂപത്തിലോ ആക്കി ഉപയോഗിക്കുന്നതാണ് നല്ലത്. രാത്രിയിൽ വെള്ളത്തിൽ മുക്കിവച്ച പത്ത് ബദാം, തൊലികൾ പിറ്റേന്ന് രാവിലെ നീക്കം ചെയ്താൽ, അതിരാവിലെ കഴിക്കാവുന്ന തൃപ്തികരമായ ഭക്ഷണമാണ്. എള്ളെണ്ണ വാതപ്രകൃതക്കാർക്ക് ചൂടാണ്. പക്ഷേ എല്ലാ എണ്ണകളും നല്ലതാണ്. എല്ലാ പാലുൽപ്പന്നങ്ങളും വാതക്കാർക്ക് നല്ലതാണ്; പാൽക്കട്ടി മിതമായി മാത്രമേ കഴിക്കാവൂ. എല്ലാ സുഗന്ധവ്യഞ്ജനങ്ങളും നല്ലതാണ്. പക്ഷേ അമിതമായി ഉപയോഗിക്കരുത്. ഭക്ഷണത്തിനിടയിലോ, ഭക്ഷണ ശേഷമോ വെള്ളത്തിൽ ലയിപ്പിച്ച അര ഗ്ലാസ് വൈൻ വാതക്കാർക്ക് കഴിക്കാവുന്നതാണ്. വാത ആളുകൾ ആസക്തി ശീലത്തിന് സാദ്ധ്യതയുള്ളവർ ആയതിനാൽ, അവർ പഞ്ചസാര, കഫീൻ, പുകയില എന്നിവ ഒഴിവാക്കണം. തീവ്രമായിട്ടുള്ള എന്തും തന്നെ വാതത്തിനെ ഒരു ലഹരിയാക്കും. അതിനാൽ വാതപ്രകൃതി കുറയ്ക്കാൻ വിശ്രമവും ധ്യാനവും പരിശീലിക്കണം.\nവാതം സന്തുലിതമാക്കാനുള്ള പൊതു മാർഗ്ഗനിർദ്ദേശങ്ങൾ:\nതണുപ്പ്, ശീതീകരിച്ച അല്ലെങ്കിൽ അസംസ്കൃത ഭക്ഷണങ്ങൾ ഒഴിവാക്കുക\nകടുത്ത തണുപ്പ് ഒഴിവാക്കുക\nചൂടുള്ള ഭക്ഷണങ്ങളും സുഗന്ധവ്യഞ്ജനങ്ങളും കഴിക്കുക\nഒരു പതിവ് ദിനചര്യ നിലനിർത്തുക\nപിത്തം: ദഹനത്തിന്റെയും ഉപാപചയത്തിന്റേയും (മെറ്റബോളിസം) ഊർജ്ജം – പൊതുവായ വിവരണം\nപിത്ത പ്രകൃതി ഉള്ളവർക്ക് അഗ്നിയുടെ പല ഗുണങ്ങളുമുണ്ട്. അഗ്നി ചൂടാണ്, തുളച്ചു കയറുന്നതാണ്, മൂർച്ചയുള്ളതും പ്രക്ഷുബ്ധവുമാണ്. അതുപോലെ, പിത്ത പ്രകൃതി ഉള്ളവർക്ക് ചൂടുള്ള ശരീരവും തുളച്ചുകയറുന്ന ആശയങ്ങളും, കൂർമ്മ ബുദ്ധിയും ഉണ്ട്. സമനില തെറ്റിയാൽ, പിത്തപ്രകൃതക്കാർ വളരെ പ്രകോപിതരും കോപിഷ്ടരുമായിത്തീരും. പിത്ത പ്രാകൃതക്കാർക്ക് ഇടത്തരം ഉയരവും ബിൽഡും ആണ് ഉള്ളത്; പരുക്കൻ അല്ലെങ്കിൽ ചെമ്പൻ ചർമ്മമാണവർക്ക്. അവർക്ക് ശരീരത്തിൽ ധാരാളം മറുകുകളും പുള്ളികളുമുണ്ടാകാം. അവരുടെ ചർമ്മം വാത ചർമ്മത്തേക്കാൾ ചൂടുള്ളതും ചുളിവുകൾ കുറഞ്ഞതുമാണ്. അവരുടെ മുടി പട്ടുപോലെയായിരിക്കും. അവർക്ക് പലപ്പോഴും അകാല നരയോ മുടി കൊഴിച്ചിലോ അനുഭവപ്പെടും. അവരുടെ കണ്ണുകൾ ഇടത്തരം വലുപ്പമുള്ളതും കൺപാളികൾ നനഞ്ഞതുമായിരിക്കും. മൂക്ക് നീണ്ടിരിക്കും. അഗ്രം ചുവപ്പായിരിക്കും.\nപിത്ത ആധിപത്യമുള്ള ശരീര പ്രകൃതക്കാർക്ക് ശക്തമായ ഉപാപചയവും (മെറ്റബോളിസം) നല്ല ദഹനവും ശക്തമായ വിശപ്പും ഉണ്ടായിരിക്കും. അവർ ധാരാളം ഭക്ഷണവും പാനീയങ്ങളും ഇഷ്ടപ്പെടുന്നു. കൂടാതെ അവർ ചൂടുള്ള സുഗന്ധവ്യഞ്ജനങ്ങളും ശീതളപാനീയങ്ങളും ഇഷ്ടപ്പെടുന്നവരായിരിക്കും. എന്നിരുന്നാലും, അവരുടെ ശരീര പ്രകൃതി മധുരവും കയ്പേറിയതും രുചികരവുമായ അഭിരുചികളാൽ സന്തുലിതമായിട്ടുള്ള ഒന്നായിരിക്കും. പിത്ത പ്രകൃതിക്കാരുടെ ഉറക്കം നല്ലതും ഇടത്തരം ദൈർഘ്യമുള്ളതുമാണ്. അവർ വലിയ അളവിൽ മൂത്രവും മലവും ഉത്പാദിപ്പിക്കും. അവരുടെ മലം സമൃദ്ധവും, മഞ്ഞനിറമുള്ളതും, മൃദുത്വമുള്ളതും ആയിരിക്കും. അവർ എളുപ്പത്തിൽ വിയർക്കുകയും കൈകളും കാലുകളും ചൂടുപിടിക്കുകയും ചെയ്യും. പിത്ത പ്രകൃതിക്കാർക്ക് സൂര്യപ്രകാശം, ചൂട്, കഠിനമായ ശാരീരിക ജോലി എന്നിവയോടുള്ള പ്രതിപത്തി വളരെ കുറവാണ്.\nമാനസികമായി, പിത്ത പ്രകൃതിക്കാർ ജാഗ്രതയുള്ളവരും ബുദ്ധിശക്തിയുള്ളവരുമാണ്; അവർക്ക് കാര്യങ്ങൾ മനസ്സിലാക്കാനുള്ള നല്ല ശക്തികളുണ്ട്. എന്നിരുന്നാലും, അവർ എളുപ്പത്തിൽ പ്രകോപിതരും ആക്രമണോന്മുഖരും ആവുന്നവരാണ്. പിത്തപ്രകൃതം അസന്തുലിതമാകുമ്പോൾ അവർ വേഗം വിദ്വേഷം, കോപം, അസൂയ എന്നിവക്ക് വശംവദരാകും. ബാഹ്യ ലോകത്ത്, പിത്ത പ്രകൃതക്കാർ നേതാക്കളും ആസൂത്രകരും ആകുന്നവർ ആണ്. ഭൗതിക അഭിവൃദ്ധി തേടാനും അവർ ഇഷ്ടപ്പെടുന്നു. അവരുടെ സമ്പത്തും സ്വത്തുക്കളും പ്രദർശിപ്പിക്കാൻ അവർ ഇഷ്ടപ്പെടുന്നു. പിത്ത പ്രകൃതക്കാർക്ക് പനി, നീർവീക്ക രോഗങ്ങൾ, മഞ്ഞപ്പിത്തം തുടങ്ങിയ അഗ്നി തത്വങ്ങൾ ഉൾപ്പെടുന്ന രോഗങ്ങൾ ബാധിക്കുവാൻ ഇടയുണ്ട്. ചർമ്മത്തിന് തിണർപ്പ്, പൊള്ളൽ, അൾസർ, പനി, വീക്കം അല്ലെങ്കിൽ കൺജങ്ക്റ്റിവിറ്റിസ്, വൻകുടൽ പുണ്ണ് അല്ലെങ്കിൽ തൊണ്ടവേദന തുടങ്ങിയവയാണ് ഇവരുടെ സാധാരണ രോഗലക്ഷണങ്ങൾ.\nപിത്തത്തിന്റെ സ്വഭാവങ്ങൾ എണ്ണമയം, ചൂട്, ലഘുത്വം, ചലനം, ഒഴുകി പരക്കൽ, ദ്രവ്യത എന്നിവ ആയതിനാൽ, ഈ ഗുണങ്ങളിൽ അധികവും പിത്തത്തെ വർദ്ധിപ്പിക്കുന്നു. വേനൽ ചൂടിന്റെ സമയമാണ് പിത്തക്കാരുടെ സീസൺ. അവർക്ക് സൂര്യതാപം ഏൽക്കൽ, ചൊറിച്ചിൽ, ചൂടുകുരുക്കൾ, ക്ഷിപ്രകോപം എന്നിവ സാധാരണമാണ്. കാലാവസ്ഥ തണുക്കുമ്പോൾ ഈ തരത്തിലുള്ള പിത്ത വൈകല്യങ്ങൾ ശാന്തമാകും. ഭക്ഷണക്രമവും ജീവിതശൈലി മാറ്റങ്ങളും ഒക്കെ തണുപ്പിന് ഊന്നൽ നൽകുന്നവയായിരിക്കണം – തണുത്ത ഭക്ഷണം, മുളകും സുഗന്ധവ്യഞ്ജനങ്ങളും ഒഴിവാക്കൽ (പ്രത്യേകിച്ച് ന്യൂ മെക്സിക്കക്കാർക്ക്), തണുത്ത കാലാവസ്ഥ എന്നിവ അവർക്ക് നല്ലതാണ്. അമിതമായ പിത്ത പ്രകൃതമുള്ളവർ ദിവസത്തിലെ ഏറ്റവും തണുപ്പുള്ള സമയത്ത് വ്യായാമം ചെയ്യേണ്ടതുണ്ട്.\nപിത്തത്തെ ശമിപ്പിക്കുന്നതിനുള്ള പൊതു ഭക്ഷണ മാർഗ്ഗനിർദ്ദേശങ്ങളിൽ പുളിച്ചതും ഉപ്പിട്ടതും കടുപ്പമുള്ളതുമായ ഭക്ഷണങ്ങൾ ഒഴിവാക്കുന്നത് ഉൾപ്പെടുന്നു. സസ്യാഹാരം പിത്തക്കാർക്ക് ഉത്തമമാണ്, അവർ മാംസം, മുട്ട, മദ്യം, ഉപ്പ് എന്നിവ കഴിക്കുന്നത് ഒഴിവാക്കണം. അവരുടെ സ്വാഭാവികമായ ആക്രമണോന്മുഖതയും നിർബന്ധരീതികളും ശാന്തമാക്കാൻ സഹായിക്കുന്നതിന്, അവരുടെ ഭക്ഷണത്തിൽ മധുരവും തണുപ്പും കയ്പ്പും രുചികൾ ഉള്ള ഭക്ഷണങ്ങൾ ഉൾപ്പെടുത്തുന്നത് പ്രയോജനകരമാണ്.\nബാർലി, അരി, ഓട്സ്, ഗോതമ്പ് എന്നിവ പിത്ത ആധിപത്യമുള്ള വ്യക്തികൾക്ക് നല്ല ധാന്യങ്ങളാണ്. പച്ചക്കറികൾ അവരുടെ ഭക്ഷണത്തിന്റെ ഗണ്യമായ ഭാഗമാകണം. തക്കാളി, മുള്ളങ്കി, മുളക്, വെളുത്തുള്ളി, പച്ച ഉള്ളി എന്നിവയെല്ലാം ഒഴിവാക്കണം. വാസ്തവത്തിൽ, വളരെ പുളിച്ചതോ ചൂടുള്ളതോ ആയ ഏതു പച്ചക്കറിയും പിത്തത്തെ വഷളാക്കും. എന്നാൽ മറ്റ് മിക്ക പച്ചക്കറികളും പിത്തത്തെ ശാന്തമാക്കാൻ സഹായിക്കും. സന്തുലിതമായ പിത്തക്കാർക്ക് മുള്ളങ്കി അവരുടെ കരളിനെ ശുദ്ധീകരിക്കും. പക്ഷേ പിത്തം സന്തുലിതമല്ലാത്ത സമയത്ത് അവർ അത് ഒഴിവാക്കണം. സലാഡുകളും വേവിക്കാത്ത പച്ചക്കറികളും പിത്തക്കാർക്ക് വസന്തകാലത്തും വേനൽക്കാലത്തും നല്ലതാണ്. വല്ലപ്പോഴും മാത്രം ഉപയോഗിക്കുന്ന നാരങ്ങകൾ ഒഴികെയുള്ള പുളിച്ച പഴങ്ങൾ ഇവർ ഒഴിവാക്കണം.\nമാംസ ഭക്ഷണങ്ങൾ, പ്രത്യേകിച്ച് സമുദ്രവിഭവങ്ങളും മുട്ടകളും, പിത്ത പ്രകൃതക്കാർ മിതമായി മാതമേ കഴിക്കാവൂ. ചിക്കൻ, ടർക്കി, മുയൽ, വേട്ട മാംസം എന്നിവ എല്ലാം കഴിക്കാം. ചുവപ്പും മഞ്ഞയും പയറൊഴികെയുള്ള എല്ലാ പയർവർഗ്ഗങ്ങളും ചെറിയ അളവിൽ നല്ലതാണ്. കറുത്ത പയറ്, കടല, ചെറുപയർ എന്നിവ മികച്ചതാണ്.\nമിക്ക അണ്ടിപ്പരിപ്പുകളിലും വിത്തുകളിലും വളരെയധികം എണ്ണ അടങ്ങിയിട്ടുണ്ട്. ഇത് പിത്തപ്രകൃതിക്കാരെ ചൂടാക്കുന്നു. എന്നിരുന്നാലും, തേങ്ങ തണുപ്പിക്കുന്ന ഒന്നാണ്. സൂര്യകാന്തിവിത്തുകളും മത്തങ്ങ വിത്തുകളും ഇടയ്ക്കിടെ കഴിക്കാം. ചെറിയ അളവിൽ തേങ്ങ, ഒലിവ്, സൂര്യകാന്തി എണ്ണ എന്നിവയും പിത്ത പ്രകൃതിക്കാർക്ക് നല്ലതാണ്.\nമധുരമുള്ള പാൽ ഉൽപന്നങ്ങൾ നല്ലതാണ്. ഇപ്പറഞ്ഞതിൽ പാൽ, ഉപ്പില്ലാത്ത വെണ്ണ, നെയ്യ്, മൃദുവായ, ഉപ്പില്ലാത്ത പാൽക്കട്ടകൾ എന്നിവ ഉൾപ്പെടുന്നു. തൈരിൽ സുഗന്ധവ്യഞ്ജനങ്ങളും അൽപം മധുരവും വെള്ളവും ചേർത്ത് ഉപയോഗിക്കാം. വാസ്തവത്തിൽ, പിത്തക്കാർക്ക് മറ്റ് രണ്ട് ദോഷങ്ങൾ ഉള്ളവരേക്കാൾ മധുരം ഉപയോഗിക്കാൻ കഴിയും. കാരണം ഇത് പിത്തത്തിനെ കുറയ്ക്കുന്നു. എന്നിരുന്നാലും, ചെറിയ അളവിൽ ജീരകവും കുരുമുളകും ചേർത്ത് ഏലക്ക, കറുവപ്പട്ട, മല്ലി, പെരുംജീരകം, മഞ്ഞൾ എന്നിവ ഉപയോഗിക്കാവുന്നതാണ്. പക്ഷേ, അവർ ചൂടുള്ള സുഗന്ധവ്യഞ്ജനങ്ങൾ ഒഴിവാക്കണം.\nകാപ്പി, മദ്യം, പുകയില എന്നിവ പൂർണ്ണമായും ഒഴിവാക്കണം. എങ്കിലും ഇടക്ക് ബിയർ കഴിക്കുന്നത് ഒരു പിത്ത പ്രകൃതക്കാരന് പിരിമുറുക്കം കുറയ്ക്കും. കുറച്ച് പാലും ഒരു നുള്ള് ഏലയ്ക്കയും ചേർത്ത് ഉണ്ടാക്കിയ കട്ടൻ ചായ ഇടയ്ക്കിടെ ഉപയോഗിക്കാം അവർക്ക്.\nപിത്തത്തെ സന്തുലിതമാക്കുന്നതിനുള്ള പൊതു മാർഗ്ഗനിർദ്ദേശങ്ങൾ:\nഅമിതമായ ചൂട് ഒഴിവാക്കുക. അമിതമായ എണ്ണ ഒഴിവാക്കുക. അമിതമായ നീരാവി ഒഴിവാക്കുക. ഉപ്പ് കഴിക്കുന്നത് പരിമിതപ്പെടുത്തുക\nതണുപ്പിക്കുന്ന, മസാലയില്ലാത്ത ഭക്ഷണങ്ങൾ കഴിക്കുക\nദിവസത്തിന്റെ തണുത്ത സമയത്ത് വ്യായാമം ചെയ്യുക\nകഫം: ലൂബ്രിക്കേഷന്റെ ഊർജ്ജം – പൊതുവായ വിവരണം\nകഫ പ്രകൃതക്കാർ ശക്തിയും സഹിഷ്ണുതയും സഹന ശക്തിയും കൊണ്ട് അനുഗ്രഹീതരാണ്. കഫം സന്തുലിതാവസ്ഥയിൽ ഉള്ളപ്പോൾ, അവർ വളരെ മധുരമുള്ള, സ്നേഹമുള്ള മനോഭാവമുള്ളവരും, സ്ഥിരതയുള്ളവരും കാര്യങ്ങളിൽ അടിഉറച്ചവരുമാണ്. അവരുടെ ചർമ്മം എണ്ണമയമുള്ളതും മിനുസമാർന്നതുമാണ്. ശാരീരികമായി, കഫ പ്രകൃതമുള്ളവർക്ക് എളുപ്പത്തിൽ ശരീരഭാരം വർദ്ധിക്കുകയും, അവരുടെ മെറ്റബോളിസം പതുക്കെ ആകുകയും ചെയ്യുന്നു. അവർ വ്യായാമം ഒഴിവാക്കുന്നു. അവർക്ക് കട്ടിയുള്ള ചർമ്മമുണ്ട്. അവരുടെ ശരീരവും പേശികളും നന്നായി വികസിപ്പിച്ചവ ആയിരിക്കും. അവരുടെ കണ്ണുകൾ വലുതും ആകർഷകവുമായിരിക്കും, കട്ടിയുള്ളതും നീളമുള്ളതുമായ കണ്പീലികളും പുരികങ്ങളും ഉണ്ടാകും. കഫ പ്രകൃതക്കാർക്ക് ധൃതി ഉണ്ടാവില്ല. അവരുടെ മലം മൃദുവായതും വിളറിയതും എണ്ണമയമുള്ളതുമാണ്. അവർക്ക് വിയർപ്പ് മിതമായിരിക്കും. അവരുടെ ഉറക്കം ഗാഢവും ദൈർഘ്യമേറിയതുമായിരിക്കും. കഫ പ്രകൃതക്കാർക്ക് മധുരവും ഉപ്പും എണ്ണമയമുള്ളതും ആയ ഭക്ഷണൾ ആകർഷകമായിരിക്കും. പക്ഷേ അവരുടെ പ്രകൃതം സന്തുലിതമാകുന്നത്, വളരെ കയ്പേറിയതും കടുപ്പിക്കുന്നതും എരിവുള്ളതുമായ രുചികളാൽ ആണ്.\nമന:ശാസ്ത്രപരമായി, കഫ പ്രകൃതക്കാർ ശാന്തരും സഹിഷ്ണുതയുള്ളവരും ക്ഷമിക്കുന്നവരുമാണ്. എന്നിരുന്നാലും, അവർ അലസരായേക്കാനും ഇടയുണ്ട്. അവർ കാര്യങ്ങൾ മനസ്സിലാക്കുന്നത് മന്ദഗതിയിലാണെങ്കിലും, ഓർമ്മിച്ചു വയ്ക്കുവാനുള്ള അവരുടെ കഴിവ് മികച്ചതാണ്. കഫ പ്രകൃതം അസന്തുലിതം ആകുമ്പോൾ അവർക്ക് അത്യാഗ്രഹം, അസൂയ, ആസക്തി, തന്റേതെന്ന ഒരു പൊസ്സസ്സീവ് ഭാവം ഇവയെല്ലാം വന്നു ചേരുന്നു. ബാഹ്യ ലോകത്ത്, കഫ പ്രകൃതത്തിന്റെ പ്രവണതകൾ ആയ അടിയുറച്ച നില, സ്ഥിരത, ആസക്തി എന്നിവയെല്ലാം പണം സമ്പാദിക്കാനും അത് കൈവിട്ടുകളയാതെ സൂക്ഷിച്ചുവക്കുവാനും ഒക്കെ അവരെ സഹായിക്കുന്നു.\nഇവർക്ക് ജല തത്വവുമായി ബന്ധപ്പെട്ട രോഗങ്ങളായ ഇൻഫ്ലുവൻസ, സൈനസ് കൺജഷൻ, കഫം ഉൾപ്പെടുന്ന മറ്റ് രോഗങ്ങൾ എന്നിവയ്ക്ക് സാദ്ധ്യതയുണ്ട്. അലസത, അമിത ഭാരം, പ്രമേഹം, വെള്ളം കെട്ടികിടക്കൽ, തലവേദന എന്നിവയും ഇവർക്ക് സാധാരണമാണ്. പൂർണ്ണ ചന്ദ്ര ദിനങ്ങളിൽ കഫം കൂടുതൽ വഷളാകും; കാരണം ആ സമയത്ത് വെള്ളം കെട്ടിക്കിടന്നു പോകാനുള്ള പ്രവണതയുണ്ട്. ശീതകാലം ഏറ്റവും വലിയ കഫ ശേഖരണത്തിന്റെ സമയമാണ്. അതുകൊണ്ട് കഫ-ബാലൻസിംങ്ങിന് ആവശ്യമായ ഭക്ഷണക്രമവും ജീവിതശൈലി മാറ്റങ്ങളും പിന്തുടരുന്നത് ആ കാലത്ത് ഏറ്റവും പ്രധാനമാണ്.\nകഫ ആളുകൾക്കുള്ള ഭക്ഷണ മാർഗ്ഗനിർദ്ദേശങ്ങൾ വരുമ്പോൾ കയ്പേറിയതും രൂക്ഷഗന്ധമുള്ളതും പരുക്ഷമായതുമായ രുചികൾ ഉള്ള ഭക്ഷണമാണ് ആണ് പ്രധാനമായും വരുന്നത്. ഭക്ഷണത്തിന്റെ മൊത്തത്തിലുള്ള ഉപഭോഗം കുറയ്ക്കുമ്പോൾ അവരുടെ മനസ്സിനെ ഉത്തേജിപ്പിക്കുന്ന ഭക്ഷണങ്ങളാണ് അവർക്ക് ശരിക്കും വേണ്ടത്. എല്ലാ തരത്തിലുള്ള പാൽ ഉൽപന്നങ്ങളും കൊഴുപ്പുകളും, പ്രത്യേകിച്ച് വറുത്തതോ കൊഴുപ്പുള്ളതോ ആയ ഭക്ഷണങ്ങൾ അവർ ഒഴിവാക്കണം.\nകഫ ആധിപത്യമുള്ള ശരീര പ്രകൃതിയുള്ളവർക്ക് പിത്തം അല്ലെങ്കിൽ വാതപ്രകൃതി ഉള്ളവരേക്കാൾ കുറച്ച് മാത്രം ധാന്യങ്ങളുടെ ആവശ്യമേ ഉള്ളൂ. കാട്ടുഗോതമ്പ്, മില്ലറ്റ് (കൂടുതൽ ഉഷ്ണം നല്കുന്നവ) എന്നിവ അവർക്ക് അനുയോജ്യമായ ധാന്യങ്ങളാണ്. അതിനുശേഷം ബാർലി, അരി, ചോളം എന്നിവയും. വറുത്തതോ ഉണങ്ങിയതോ ആയ ധാന്യങ്ങളാണ് അവർക്ക് നല്ലത്. എല്ലാ പച്ചക്കറികളും കഫപ്രകൃതക്കാർക്ക് നല്ലതാണ്. പക്ഷേ വളരെ മധുരവും പുളിയുമുള്ളതോ ചീഞ്ഞതോ ആയ പച്ചക്കറികൾ ഒഴിവാക്കണം അവർ. കിഴങ്ങു വർഗ്ഗങ്ങളേക്കാൾ നിലത്തിന് മുകളിൽ വളരുന്ന ഇലക്കറികൾക്കും പച്ചക്കറികൾക്കും അവർ പ്രാധാന്യം നൽകണം. സാധാരണയായി, കഫ പ്രകൃതമുള്ളവർക്ക് വേവിക്കാത്ത പച്ചക്കറികൾ കഴിക്കാം. പക്ഷേ, ആവിയിൽ വേവിച്ചതോ വറുത്തതോ ആയവ ദഹിക്കാൻ എളുപ്പമാണ്. ആപ്പിൾ, ആപ്രിക്കോട്ട്, ക്രാൻബെറി, മാമ്പഴം, പീച്ച്, പിയർ എന്നിവ പോലുള്ള രുചികരവും ഉണങ്ങുന്നതുമായ പഴങ്ങൾ അവർക്ക് കൂടുതൽ അഭികാമ്യമായതിനാൽ, അവർ വളരെ മധുരവും പുളിയുമുള്ള പഴങ്ങൾ ഒഴിവാക്കണം.\nഅപൂർവ്വമായി മാത്രമേ കഫ പ്രകൃതക്കാർക്കു മാംസ ഭക്ഷണം ആവശ്യമായി വരികയുള്ളൂ. അത് കഴിക്കുമ്പോൾ ഒരിക്കലും എണ്ണയിൽ പൊരിച്ചതായിരിക്കരുത്. ഉണങ്ങിയതും വേവിച്ചതും വരട്ടിയതും ആയിരിക്കണം. അവർക്ക് ചിക്കൻ, മുട്ട, മുയൽ, സമുദ്രോത്പന്നങ്ങൾ, നായാട്ടു മാംസം എന്നിവ കഴിക്കാം. അവരുടെ ശരീരത്തിന് വലിയ അളവിൽ പ്രോട്ടീൻ ആവശ്യമില്ലാത്തതിനാൽ, അവർ പയർവർഗ്ഗങ്ങൾ അമിതമായി കഴിക്കരുത്. എന്നിരുന്നാലും കൊഴുപ്പിന്റെ അഭാവം കാരണം പയറുവർഗ്ഗം തന്നെ ആയിരിക്കും അവർക്ക് മാംസത്തേക്കാൾ നല്ലത്. കഫ പ്രകൃതക്കാർക്ക് കറുത്ത പയർ, മൂംഗ് ബീൻസ്, പിന്റോ ബീൻസ്, ചുവന്ന പയർ എന്നിവ ഉത്തമമാണ്.\nകായ്കളുടെയും വിത്തുകളുടെയും കഠിന ഗുണങ്ങൾ കഫ പ്രകൃതത്തെ വർദ്ധിപ്പിക്കും. അവയിൽ അടങ്ങിയിരിക്കുന്ന എണ്ണയും അതുപോലെ തന്നെ കഫത്തെ വർദ്ധിപ്പിക്കും. ഇടയ്ക്കിടെ സൂര്യകാന്തിവിത്തുകളും, മത്തങ്ങ വിത്തുകളും കഴിക്കാവുന്നതാണ്. ബദാം, ചോളം, കുങ്കുമം അല്ലെങ്കിൽ സൂര്യകാന്തി ഇവയുടെ എണ്ണകൾ ചെറിയ അളവിൽ ഉപയോഗിക്കാവുന്നവയാണ്. അതുപോലെ തന്നെ പാലുൽപ്പന്നങ്ങളും. പൊതുവേ, കഫ പ്രകൃതക്കാർ പാലിന്റെ കനത്ത, തണുപ്പിക്കുന്ന, മധുര ഗുണങ്ങൾ ഒഴിവാക്കണം. പാചകത്തിന് അല്പം നെയ്യും ആടിന്റെ പാലും കഴിക്കുന്നത് കഫ പ്രകൃതക്കാർക്ക് നല്ലതാണ്.\nകഫ പ്രകൃതക്കാർ മധുരപലഹാരങ്ങൾ ഒഴിവാക്കേണ്ടതിനാൽ, അവർ ഉപയോഗിക്കേണ്ട ഒരേയൊരു മധുരപലഹാരം അസംസ്കൃത തേനാണ്. അത് ചൂട് വർദ്ധിപ്പിക്കുന്ന വസ്തുവാണ്. എന്നിരുന്നാലും, ഇഞ്ചി, വെളുത്തുള്ളി തുടങ്ങി ഉപ്പ് ഒഴികെയുള്ള എല്ലാ സുഗന്ധവ്യഞ്ജനങ്ങളും അവർക്ക് ഉപയോഗിക്കാം. കഫ പ്രകൃതത്തിന്റെ ആധിപത്യമുള്ള, എന്നാൽ മറ്റ് രണ്ട് ദോഷങ്ങൾക്ക് വളരെ കുറച്ച് മാത്രം സ്വാധീനമുള്ള ഒരാൾക്ക് കാപ്പിയും ചായയും പോലുള്ള ഉത്തേജകങ്ങളുടെ ഇടക്കുള്ള ഉപയോഗം പ്രയോജനം നൽകും. പുകയിലയും മദ്യവും അവരെ അത്ര ദോഷകരമായി ബാധിക്കുന്നില്ല. എന്നിരുന്നാലും, അവർക്ക് മദ്യത്തിന്റെ ആവശ്യമില്ല. അവർ മദ്യം ഉപയോഗിക്കാൻ തീരുമാനിക്കുകയാണെങ്കിൽ, വീഞ്ഞാണ് അവർക്ക് ഏറ്റവും മികച്ചത്.\nകഫയെ സന്തുലിതമാക്കുന്നതിനുള്ള പൊതു മാർഗ്ഗനിർദ്ദേശങ്ങൾ:\nധാരാളം വ്യായാമം ചെയ്യുക. കനത്ത ഭക്ഷണം ഒഴിവാക്കുക. സജീവമായിരിക്കുക\nനിങ്ങളുടെ പതിവ് വ്യത്യാസപ്പെടുത്തി തണുപ്പിച്ച ഭക്ഷണമോ പാനീയങ്ങളോ ഒഴിവാക്കുക\nകൊഴുപ്പുള്ളതും എണ്ണമയമുള്ളതുമായ ഭക്ഷണങ്ങൾ ഒഴിവാക്കുക; ലഘുവായതും ഉണങ്ങിയതുമായ ഭക്ഷണം കഴിക്കുക\nപകൽ ഉറക്കം പാടില്ല\nഭക്ഷണത്തിന്റെയും ജീവിതശൈലിയുടെയും മാർഗ്ഗനിർദ്ദേശങ്ങൾ നിങ്ങൾ എത്രത്തോളം കൃത്യമായി പാലിക്കുന്നു എന്നതിന് ആനുപാതികമായിട്ടായിരിക്കും നിങ്ങളുടെ ഗുണങ്ങളുടെ സന്തുലിതാവസ്ഥയിലേക്കും ആരോഗ്യത്തിലേക്കും ഉള്ള പുരോഗതി എന്ന് ഓർക്കുക. പഴയ ശീലങ്ങൾ ചിലപ്പോൾ മാറ്റുവാൻ പ്രയാസമായിരിക്കാം. നിങ്ങളുടെ മാറ്റങ്ങൾ വളരെ ക്രമേണയായിരിക്കാം വരുന്നത്. പക്ഷേ പുരോഗതി കൈവരിക്കാൻ മാറ്റങ്ങൾ വരുത്തേണ്ടതുണ്ട്. നിങ്ങളുടെ സ്വന്തം മാറ്റത്തിന്റെ ചുമതല നിങ്ങൾക്ക് തന്നെയാണ്.\nനിങ്ങൾക്ക് ആയുർവേദത്തെക്കുറിച്ച് കൂടുതൽ അറിയണമെങ്കിൽ, വാതം, പിത്തം, കഫം എന്നിവയെക്കുറിച്ചുള്ള ആശയപരമായ അറിവിനായി ഡോ. ലാദിന്റെ “ആയുർവേദം: സ്വയം രോഗശാന്തിയുടെ ശാസ്ത്രം” എന്ന പുസ്തകം ഞങ്ങൾ ശുപാർശ ചെയ്യുന്നു. ഭക്ഷണത്തിനും രോഗശാന്തിക്കുമുള്ള ആയുർവേദ സമീപനത്തെക്കുറിച്ചുള്ള മാർഗ്ഗനിർദ്ദേശങ്ങൾക്കും വിശദീകരണങ്ങൾക്കും, “ഉഷാ ലാദ്, ഡോ. ലാഡിന്റെ പാചകക്കുറിപ്പ് – സ്വയം രോഗശാന്തിക്കുള്ള ആയുർവേദ പാചകം” എന്ന പുസ്തകം ഞങ്ങൾ ശുപാർശ ചെയ്യുന്നു.\n1. ഓസ്റ്റിയോപതി, കൈറോപ്രാക്റ്റർ, പ്രകൃതിചികിത്സ എന്നീ വിഷയനാളിൽ ഡോക്ടറേറ്റ് ലഭിച്ചിട്ടുള്ള, ഹംഗേറിയൻ സ്വദേശി ആയ ഡോ. റാൻഡോൾഫ് സ്റ്റോൺ വികസിപ്പിച്ച സമഗ്രമായ ഒരു രോഗശാന്തി സംവിധാനമാണ് പോളാരിറ്റി തെറാപ്പി. ആയുർവേദത്തിലും അതുപോലെ തന്നെ ഊർജ്ജം ഉപയോഗിച്ചുകൊണ്ട് കിഴക്കൻ രാജ്യങ്ങളിൽ നിലവിൽ ഉള്ള ചികിത്സാ രീതികളിലും അൻപതു വർഷത്തിലേറെ നീണ്ട ഗവേഷണത്തിനു ശേഷം അദ്ദേഹം “പോളാരിറ്റി തെറാപ്പി” എന്നറിയപ്പെടുന്ന ഒരു സംയോജിത രോഗശാന്തി സംവിധാനം വളർത്തി എടുത്തു. ഡോ. സ്റ്റോണിന്റെ ഈ രോഗശാന്തി സംവിധാനം ഊർജത്തിന്റെ ചലനവും ഒഴുക്കും അടിസ്ഥാനപ്പെടുത്തിയിട്ടുള്ള ഒന്നാണ്. രോഗശാന്തിയുടെ കാതൽ “പ്രാണ” അല്ലെങ്കിൽ “ചി” അല്ലെങ്കിൽ ” ജീവശക്തി” എന്ന് വിളിക്കപ്പെടുന്ന ഊർജ്ജത്തിന്റെ ചലനമാണെന്ന് അദ്ദേഹം കണ്ടെത്തി. പോളാരിറ്റി തെറാപ്പി ശരീരത്തിന്റെ ഊർജ്ജ പ്രവാഹത്തിന് സന്തുലിതാവസ്ഥ നൽകുന്നു. അങ്ങിനെ ‘പൊളാരിറ്റി തെറാപ്പി” ശാരീരികമായും വൈകാരികമായും മാനസികമായും എല്ലാ മേഖലകളിലും ഒരു വ്യക്തിയെ പുന:സ്ഥാപിക്കുകയും പുന:രുജ്ജീവിപ്പിക്കുകയും ചെയ്യുന്നു. ഒരു വ്യക്തിയുടെ ഊർജ്ജത്തിന്റെ പ്രവാഹം വർദ്ധിപ്പിക്കുന്നതിനും ആ വ്യക്തിയുടെ ഊർജത്തിന്റെ ഡിസ്ട്രിബൂഷൻ പോയിന്റുകളായ “ചക്ര” സംവിധാനത്തെ സന്തുലിതമാക്കുന്നതിനും ആ വ്യക്തിയുടെ വൈദ്യുതകാന്തിക മണ്ഡലവുമായി സംയോജിച്ച് പ്രവർത്തിച്ചുകൊണ്ടുള്ള ഒന്നാണ് പൊളാരിറ്റി തെറാപ്പിയുടെ രീതി.\n2. “അവബോധം” എന്നാൽ ഇംഗ്ലീഷിൽ “consciousness” ആണ്. “ഞാൻ ബോധവാൻ ആണ്” എന്നു നമുക്ക് തന്നെ നിരന്തരമായി ഉള്ളിലുള്ള ആ ആന്തരിക ബോധമാണ് അവബോധം. കാഴ്ച്ചകൾ കാണുന്നത് കണ്ണ് എന്ന എന്റെ ഇന്ദ്രിയമല്ല; “ഞാൻ” എന്ന് വിവക്ഷിക്കുന്ന അവബോധമാണ് കാഴ്ചകൾ കാണുന്നത്. ശബ്ദം കേൾക്കുന്നത് ചെവി എന്ന എന്റെ ഇന്ദ്രിയമല്ല, “ഞാൻ” എന്ന് വിവക്ഷിക്കുന്ന അവബോധമാണ് ശബ്ദം കേൾക്കുന്നത് . ഗന്ധം അറിയുന്നത് മൂക്ക് എന്ന എന്റെ ഇന്ദ്രിയമല്ല. “ഞാൻ” എന്ന് വിവക്ഷിക്കുന്ന അവബോധമാണ് ഗന്ധം അറിയുന്നത്. രുചി അറിയുന്നത് നാക്ക് എന്ന എന്റെ ഇന്ദ്രിയമല്ല, ഞാൻ എന്ന് വിവക്ഷിക്കുന്ന അവബോധമാണ് രുചി അനുഭവിക്കുന്നത്. സ്പർശം അറിയുന്നത് ത്വക്ക് എന്ന എന്റെ ഇന്ദ്രിയമല്ല. ഞാൻ എന്ന് വിവക്ഷിക്കുന്ന എന്റെ അവബോധമാണ്. ഉപനിഷത്തുക്കളിലേയും, യോഗാശാസ്ത്രത്തിലേയും അമൂല്യമായ അറിവുകളുടെ അടിസ്ഥാനത്തിൽ ഒരു വ്യക്തി എന്ന് പറയുന്നത് അവബോധത്തിന്റെ ഒരു “യൂണിറ്റി”ന് അഞ്ച് ആവരണങ്ങൾ ലഭിച്ച നിലയാണ് എന്നാണ് . ഓരോ ആവരണവും ഓരോ ഉടുപ്പുപോലെ ഒന്നിന് മേൽ ഒന്നായി ഇട്ടിരിക്കുന്ന സ്ഥിതിയിൽ ഉള്ള മൂന്ന് ശരീരങ്ങൾ ആണ് എന്ന് മനസ്സിലാക്കുവാൻ വേണ്ടി നമുക്ക് സങ്കല്പിക്കാവുന്നതാണ്. അതിൽ ഏറ്റവും പുറമെ ഉള്ള ആവരണം ആണ് നമ്മുടെ ഈ ഭൗതിക ശരീരം (അന്നമയകോശം അല്ലെങ്കിൽ ഭൗതിക ശരീരം), പിന്നെ മനസ്സ് എന്ന അദൃശ്യമായ മറ്റൊരു ശരീരം (മനോന്മയ കോശം, അല്ലെങ്കിൽ മനോന്മയമായ ശരീരം), മൂന്നാമതായി അദൃശ്യമായ പ്രാണ ശരീരം (പ്രാണമയ കോശം) അല്ലെങ്കിൽ ഇന്റലിജന്റ് എനർജി ആയ ഊർജ്ജ ശരീരം. ഈ മൂന്ന് ‘ശരീരങ്ങളും’ ‘മാറ്റർ’ ആണ്, അല്ലെങ്കിൽ സൃഷ്ടിക്കപ്പെട്ട ഭൗതിക വസ്തു ആണ് എന്ന് ഭാരതീയ ദർശനങ്ങൾ പറയുന്നു. സൃഷ്ടികൾ എല്ലാം നടന്നിരിക്കുന്നത് പഞ്ച മഹാഭൂതങ്ങൾ (ഗ്രേറ്റ് എലെമെന്റ്സ്) ആയ ഭൂമി, ജലം, അഗ്നി, വായു, ആകാശം എന്ന അടിസ്ഥാന വസ്തുക്കൾ ഉപയോഗിച്ചുകൊണ്ടാണ്. യഥാർത്ഥത്തിൽ ഉള്ള “ഞാൻ” എന്ന വിവക്ഷ “ അവബോധ” ത്തിനെ ആണ്. അവബോധം എടുത്തണഞ്ഞിരിക്കുന്ന ഈ മൂന്ന് ആവരണങ്ങളും ഉണ്ടായിരിക്കുന്നത് ഈ പഞ്ചമഹാ ഭൂതങ്ങൾ കൊണ്ടാണ് എന്നർത്ഥം. അവബോധത്തിന്റെ ഉപയോഗത്തിന് വേണ്ടി അവബോധം താത്കാലികമായി ഉപയോഗിക്കുന്ന ഉപകരണങ്ങൾ ആണ് ഈ മൂന്നു ആവരണ ശരീരങ്ങൾ. ഈ മൂന്ന് ആവരണങ്ങളും അവബോധവും തമ്മിലുള്ള സന്തുലിതമായ, ബാലൻസ്ഡ് ആയ, അവസ്ഥയാണ് ആരോഗ്യം എന്ന് ആയുർവേദം പറയുന്നു. ആ സന്തുലിതാവസ്ഥയിൽ വരുന്ന വ്യതിയാനങ്ങൾ ആണ് രോഗം.\n3. തക്കാളി, വഴുതന, ഉരുളക്കിഴങ്ങ്, കുരുമുളക് എന്നിവ ഉൾപ്പെടുന്ന സസ്യങ്ങളുടെ ഒരു കുടുംബമാണ് “നൈറ്റ്ഷെയ്ഡ്”. പുകയിലയും നൈറ്റ്ഷെയ്ഡ് ഇനത്തിലാണ്. ചെറിയ അളവിൽ ആൽക്കലോയിഡുകൾ അടങ്ങിയിരിക്കുന്നതിനാൽ നൈറ്റ്ഷെയ്ഡുകൾ സവിശേഷമാണ്. പ്രധാനമായും സസ്യങ്ങളിൽ കാണപ്പെടുന്ന രാസവസ്തുക്കളാണ് ആൽക്കലോയിഡുകൾ. ഒരു ആൽക്കലോയിഡ് ഔഷധമായി പരിഗണിക്കപ്പെടണമെങ്കിൽ, അതിൽ നൈട്രജൻ അടങ്ങിയിരിക്കുകയും മനുഷ്യശരീരത്തെ ബാധിക്കുകയും വേണം. ആൽക്കലോയിഡുകൾ അടങ്ങിയ സസ്യങ്ങൾ അടിസ്ഥാനമാക്കിയുള്ള മരുന്നുകളുടെ രണ്ട് ഉദാഹരണങ്ങളാണ് മോർഫിനും ക്വിനൈനും.


November 24, 2018 - Rashtrabhoomi\nKannur Missing Girls found at Tirur l College Girl’s Missing l കണ്ണൂരില് നിന്നും കാണാതായ വിദ്യാര്‍ത്ഥിനികളെ കണ്ടെത്തി\nNovember 24, 2018 November 24, 2018 News Desk\nകണ്ണൂരില് നിന്നും കാണാതായ വിദ്യാര്‍ത്ഥിനികളെ കണ്ടെത്തി മലപ്പുറം: കണ്ണൂര് പാനൂരില് നിന്ന് കാണാതായ ഉറ്റ സുഹൃത്തുക്കളും സഹപാഠികളുമായ വിദ്യാര്‍ത്ഥിനികളെ കണ്ടെത്തി. മലപ്പുറം തിരൂരിലെ ഒരു ലോഡ്ജില് നിന്നാണ് ഇവരെ കണ്ടെത്തിയത് ലാബ് ടെക്‌നീഷ്യന് വിദ്യാര്‍ത്ഥികളായ സയനയെയും ദൃശ്യയെയും ഈ മാസം 19 മുതലാണ് കണ്ണൂരിലെ പാനൂരില് നിന്നും കാണാതായിരുന്നത്. Also Read >> സംഗീതജ്ഞന് ബാലഭാസ്ക്കറിന്റെ അപകടമരണത്തില് ദുരൂഹത? പിതാവ് പരാതി നല്‍കി പോലീസ് വ്യാപകമായ അന്വേഷണം നടത്തുന്നതിനിടയിലാണ് ഇവര് തിരൂര് ഉണ്ടെന്ന് വിവരം ലഭിക്കുന്നത്. മീത്തിലെ കുന്നോത്ത് പറമ്പ് സ്വദേശിയായ സയനയും സെന്‍ട്രല് പൊയ്‌ലൂരിലെ ദൃശയെയും പത്താം ക്ലാസ് മുതുല് ഉറ്റ കൂട്ടുകാരാണ്. ദൃശ്യയുടെ വിവാഹം വീട്ടുകാര് തീരുമാനിച്ചിരിക്കെയാണ് കോളെജിലേക്ക് പോയ ഇവരെ കാണാതാവുന്നത്.\n‘ഉണ്ട’ യേറ്റ് ഉദ്യോഗസ്ഥന് സ്ഥലമാറ്റം; വനത്തില് മണ്ണിറക്കി റോഡുണ്ടാക്കി മമ്മൂട്ടി സിനിമയുടെ ചിത്രീകരണം\n‘ഉണ്ട’ യേറ്റ് ഉദ്യോഗസ്ഥന് സ്ഥലമാറ്റം; വനത്തില് മണ്ണിറക്കി റോഡുണ്ടാക്കി മമ്മൂട്ടി സിനിമയുടെ ചിത്രീകരണം റിസര്‍വ് വനത്തില് മണ്ണിട്ട് റോഡുണ്ടാക്കി സിനിമാ ചിത്രീകരണം തടഞ്ഞ വനം വകുപ്പ് ഉദ്യോഗസ്ഥന് അട്ടപ്പാടിയിലേക്ക് സ്ഥലംമാറ്റി. കാസര്‍കോഡ് കാറടുക്ക മുള്ളേരിയ പാര്‍ഥക്കൊച്ചി റിസര്‍വ്വ് വനത്തിലാണ് സിനിമാ ചിത്രീകരണാവശ്യത്തിനായി അറുപത് ലോഡ് മണ്ണിറക്കിയത് റോഡ് നിര്‍മ്മിച്ചത്. നിയമപ്രകാരം അനുവദിക്കാനാവാത്ത നടപടിയെ എതിര്‍ത്തതിനാണ് റേഞ്ച് ഓഫീസര് അനില്‍കുമാറിനെ അട്ടപ്പാടിയിലേക്ക് സ്ഥലംമാറ്റിയത്. Also Read >> ഹോം നേഴ്സ് ആയി ജോലിക്കെത്തി സ്വര്‍ണ്ണം മോഷ്ടിച്ച് മുങ്ങുന്ന സ്ത്രീ പിടിയില് മമ്മൂട്ടി നായകനായെത്തുന്ന ‘ഉണ്ട’ എന്ന സിനിമയുടെ ചിത്രീകരണത്തിന് അനുമതി നല്‍കിയതിന് പിന്നാലെ ചിത്രീകരണ ആവശ്യത്തിനായി മണ്ണ് ഇറക്കാനും ഡിഎഫ്ഒ അനുമതി നല്‍കിയിരുന്നു. എന്നാല് നിയമം ലംഘിച്ചുകൊണ്ട് മണ്ണിടാന് അനുമതി നല്‍കിയ ഡിവിഷണല് ഫോറസ്റ്റ് ഓഫീസര്‍ക്കെതിരെ ഇതുവരെ നടപടിയെടുത്തിട്ടില്ല. നിയമലംഘനമാണെന്ന് കണ്ടെത്തി ഡിഎഫ്ഒക്കെതിരെ നടപടിയെടുക്കണമെന്ന് മേലുദ്യോഗസ്ഥന് സര്‍ക്കാരിന് റിപ്പോര്‍ട്ട്…\nGaja Cyclone Kerala Medical Aid l Medical Team Kochi l Today News Malayalam l Latest Kerala News l ഗജ: തമിഴ്‌നാടിന് സഹായവുമായി ജില്ലാ മെഡിക്കല് സംഘം\nഗജ: തമിഴ്‌നാടിന് സഹായവുമായി ജില്ലാ മെഡിക്കല് സംഘം കൊച്ചി: ഗജ ചുഴലികാറ്റ് നാശം വിതച്ച നാഗപട്ടണത്തെ പ്രളയബാധിത മേഖലയില് സന്നദ്ധ സേവകരായി ജില്ലയിലെ മെഡിക്കല് സംഘം. ഏഴ് ഡോക്ടര്‍മാരും രണ്ട് ഹൗസ് സര്‍ജന്മാരുമടക്കം 15 പേരടങ്ങുന്ന ദ്രുതകര്‍മസേനയാണ് നാഗപട്ടണത്തേക്ക് തിരിച്ചിരിക്കുന്നത്. ഇതില് അഞ്ച് സ്റ്റാഫ് നഴ്‌സുമാരും രണ്ട് ഫാര്‍മസിസ്റ്റുകളും ഒരു നഴ്‌സിംഗ് അസിസ്റ്റന്റും ഉള്‍പ്പെടും. 22 ന് വൈകിട്ടാണ് സംഘം പുറപ്പെട്ടത്. അവശ്യമരുന്നുകള് ഉള്‍പ്പടെയുള്ളവ കരുതിയിട്ടുണ്ട്. 23 ന് പുത്തൂരില് എത്തിയ സംഘം വി.പി.എന് മഹല് ക്യാമ്പിലാണ് സേവനം നല്‍കിയത്. 2500 പേര് താമസിക്കുന്ന ക്യാമ്പാണിത്. വൈകിട്ട്6മുതല് 10.30 വരെ രോഗികളെ പരിചരിച്ചു. ഇന്നലെ നാഗപട്ടണം ജില്ലാ ആശുപത്രിയില് റിപ്പോര്‍ട്ടു ചെയ്തതിനു ശേഷം രാവിലെ9മുതല് വിവിധ അത്യാഹിത വിഭാഗത്തിലാണ് സേവനം നല്‍കിയത്. തുടര്‍ന്ന് പ്രളയം ബാധിച്ച ഗ്രാമങ്ങളില് മെഡിക്കല് ക്യാമ്പുകളില് പ്രവര്‍ത്തിച്ചു.…\nToday News Malayalam l Latest Kerala News l Breaking News l Life Certificate l ലൈഫ് സര്‍ട്ടിഫിക്കറ്റ് ഹാജരാക്കണം\nലൈഫ് സര്‍ട്ടിഫിക്കറ്റ് ഹാജരാക്കണം കൊച്ചി: കേരളാ കശുവണ്ടി തൊഴിലാളി ആശ്വാസ ക്ഷേമനിധി ബോര്‍ഡ്, കായംകുളം ജില്ലാ എക്‌സിക്യൂട്ടീവ് ഓഫീസില് നിന്നും പെന്‍ഷന് കൈപ്പറ്റുന്നവര് നവംബര് 30 നു മുന്‍പായി ലൈഫ് സര്‍ട്ടിഫിക്കറ്റ് നല്‍കണം.ലൈഫ് സര്‍ട്ടിഫിക്കറ്റ് കൂടാതെ പെന്‍ഷന് പാസ്ബുക്ക്,ആധാര് കാര്‍ഡ്, ബാങ്ക് പാസ്ബുക്ക്,എന്നിവയുടെ പകര്‍പ്പും ഹാജരാക്കേണ്ടതാണ്. ക്ഷേമനിധി ബോര്‍ഡിന്റെ കായംകുളം,ചവറ, ഭരണിക്കാവ്, ഇരിങ്ങാലക്കുട എന്നീ ഇന്‍സ്‌പെക്ടര് ഓഫീസുകളില് ലൈഫ് സര്‍ട്ടിഫിക്കറ്റ് നല്‍കാവുന്നതാണ്. ഓഫീസില് നേരിട്ട് ഹാജരാകുന്നവര് പെന്‍ഷന് പാസ്ബുക്ക്, ആധാര് കാര്‍ഡ്, ബാങ്ക് പാസ്ബുക്ക്,എന്നിവയുടെ പകര്‍പ്പ് മാത്രം ഹാജരാക്കിയാല് മതിയെന്ന് ജില്ലാ എക്‌സിക്യൂട്ടീവ് ഓഫീസര് അറിയിച്ചു.\nHome Nurse Arrested for Theft Munambam l ഹോം നേഴ്സ് ആയി ജോലിക്കെത്തി സ്വര്‍ണ്ണം മോഷ്ടിച്ച് മുങ്ങുന്ന സ്ത്രീ പിടിയില്\nഹോം നേഴ്സ് ആയി ജോലിക്കെത്തി സ്വര്‍ണ്ണം മോഷ്ടിച്ച് മുങ്ങുന്ന സ്ത്രീ പിടിയില് കൊച്ചി: ഹോം നേഴ്സ് ചമഞ് വീടുകളില് ജോലിക്കെത്തി സ്വര്‍ണ്ണം മോഷ്ടിച്ച് മുങ്ങിയ സ്ത്രീയെ മുനമ്പം പോലീസ് പിടികൂടി. പാലക്കാട് ജില്ല തൃത്താല കറ്റനാട് കക്കിരിമല ചെറിയേത്ത് വളപ്പില് വീട്ടില് അബൂബക്കന്‍റെ ഭാര്യ മായാചന്ദ്രന് എന്ന ഐഷയാണ് അറസ്റ്റിലായത്. Also Read >> സംഗീതജ്ഞന് ബാലഭാസ്ക്കറിന്റെ അപകടമരണത്തില് ദുരൂഹത? പിതാവ് പരാതി നല്‍കി ആലുവ ഡി.വൈ.എസ്.പി എന്.ആര് ജയരാജിന്‍റെ മേല്‍നോട്ടത്തില് മുനമ്പം എസ്.ഐ ടി..വി. ഷിബു, എ.എസ്.ഐ നന്ദനന്, എസ്.സി.പി.ഒ കണ്ണദാസ്, വനിതാ സി.പി.ഒ നൈന എന്നിവര് ചേര്‍ന്ന് കുന്നംകുളത്ത് നിന്നും പിടികൂടിയത്. Also Read >>സഹപാഠികളും ഉറ്റസുഹൃത്തുക്കളുമായ രണ്ടു വിദ്യാര്‍ത്ഥിനികളെ കണ്ണൂരില് നിന്നും കാണാതായി ചെറായി ബീച്ച് റോഡിലുള്ള പുതുവേലില് വീട്ടില് അഭിലാഷ് എന്നയാളുടെ വീട്ടില്5മാസക്കാലമായി ഹോം നേഴ്സായി ജോലി ചെയ്തുവരികയാണ്.…\nബജാജ് പള്‍സര് 150 ക്ലാസിക് ഇനി പുതുനിറങ്ങളില്\nബജാജ് പള്‍സര് 150 ക്ലാസിക് ഇനി പുതുനിറങ്ങളില് ബജാജ് പള്‍സര് 150 ക്ലാസിക് ഇനി പുതിയ നിറങ്ങളില് വിപണിയിലെത്തും. ബ്ലാക്-റെഡ്, ബ്ലാക്-സില്‍വര് പതിപ്പുകളിലെത്തുന്ന പള്‍സര് 150 ക്ലാസിക്ക് എഡിഷന്‍റെ വില 65,500 രൂപയാണ്. ഹെഡ്‌ലാമ്പിന് തൊട്ടുമുകളിലും സൈഡ് പാനലുകളിലെ എയര് വെന്റുകളിലും വീലുകളിലുമുള്ള റെഡ്/സില്‍വര് നിറങ്ങള് നല്ല പുതുമ നല്‍കുന്നുണ്ട്. ഇന്ധനടാങ്കിലെ പള്‍സര് ലോഗോയും പിറകിലെ 150 ബ്രാന്‍ഡിംഗും ഇത്തവണ റെഡ്/സില്‍വര് നിറങ്ങളിലാണ് ഒരുക്കിയിരിക്കുന്നത്. 2018 ജൂണിലാണ് പള്‍സര് 150 ക്ലാസിക് എഡിഷനെ ബജാജ് അവതരിപ്പിച്ചത്. എന്നാല് പള്‍സര് 150 ക്ലാസിക്കിനും എബിഎസ് ഫീച്ചറില്ല. ക്രാങ്കേസ്, മുന് ഫോര്‍ക്കുകള്, ചെയിന് ഗാര്‍ഡ്, അലോയ് വീലുകള് എന്നിവയെല്ലാം കറുപ്പ് നല്‍കിയിരിക്കുന്നത് പള്‍സര് 150 ക്ലാസിക് കൂടുതല് ആകര്‍ഷകമാക്കുന്നു.


പെരിയ ഇരട്ടക്കൊല: രക്തക്കറ പുരണ്ട വടിവാളും പ്രതിയുടെ വസ്ത്രവും കണ്ടെത്തി | Keralabhooshanam.com | Breaking News, Latest News, Kerala, India and World news\nപെരിയ ഇരട്ടക്കൊല: രക്തക്കറ പുരണ്ട വടിവാളും പ്രതിയുടെ വസ്ത്രവും കണ്ടെത്തി\nBy web desk on 22/02/2019 Comments Off on പെരിയ ഇരട്ടക്കൊല: രക്തക്കറ പുരണ്ട വടിവാളും പ്രതിയുടെ വസ്ത്രവും കണ്ടെത്തി\nകാസര്‍കോട്: പെരിയ ഇരട്ടക്കൊലപാതകത്തിന് ഉപയോഗിച്ചെന്ന് കരുതുന്ന വടിവാള് കണ്ടെത്തി. 68 സെന്റീമീറ്റര് നീളമുള്ള വാളില് രക്തക്കറ കണ്ടെത്തി. കൊല നടത്തുമ്പോള് പ്രതി സുരേഷ് ധരിച്ചിരുന്ന ഷര്‍ട്ടും കണ്ടെത്തി. മറ്റ് പ്രതികള് ഉപേക്ഷിച്ച വസ്ത്രങ്ങള് കത്തിച്ച നിലയിലാണ്. അവശിഷ്ടങ്ങള് കണ്ടെത്താന് ശാസ്ത്രീയപരിശോധന നടത്തും. അതേസമയം, പ്രതികളായ അനില്‍കുമാറും വിജിനുമായി വെളുത്തോളിയില് പൊലീസ് തെളിവെടുപ്പ് നടത്തി.\nഅതേസമയം, കാസര്‍കോട്ടെ ഇരട്ടക്കൊലപാതകം ഹീനമാണെന്ന് മുഖ്യമന്ത്രി പിണറായി വിജയന് പറഞ്ഞു. കൊലപാതകത്തെ ഒരു രീതിയിലും ന്യായീകരിക്കാന് കഴിയില്ല. വീണ്ടുവിചാരമില്ലാത്തവര് നടത്തിയ പ്രവര്‍ത്തനമാണിത്. തെറ്റായ ഒന്നിനെയും പാര്‍ട്ടി ഏറ്റെടുക്കില്ല. ശക്തമായ നടപടിക്കു പൊലീസിനു നിര്‍ദേശം നല്‍കിയിട്ടുണ്ടെന്നും മുഖ്യമന്ത്രി പറഞ്ഞു.\nഇടതുപക്ഷത്തെയും സിപിഎമ്മിനെയും അപകീര്‍ത്തിപ്പെടുത്തിയ രണ്ട് കൊലപാതകങ്ങളെ ഒരു തരത്തിലും ന്യായീകരിക്കാനാവില്ല. കൊലപാതകത്തോടെ നല്ല രീതിയില് മുന്നോട്ടുപോകുന്ന സര്‍ക്കാരിനെയും പാര്‍ട്ടിയെയും അവഹേളിക്കുന്ന രീതിയില് കാര്യങ്ങളെത്തിയെന്നും പിണറായി വ്യക്തമാക്കി.\nതെറ്റായ ഒരു കാര്യം ഏറ്റെടുക്കേണ്ട ചുമതല പാര്‍ട്ടിക്കില്ല. കൊലപാതകം നടന്നതിന് പിന്നാലെ പാര്‍ട്ടിയുടെ സംസ്ഥാന സെക്രട്ടറി കോടിയേരി ബാലകൃഷ്ണന് അതിനെ തള്ളിപ്പറഞ്ഞത് ഈ നിലപാടിന്റെ ഭാഗമായിട്ടാണ്. ഇത്തരം ആളുകള്‍ക്ക് പാര്‍ട്ടിയുടെ ഒരു പരിരക്ഷയും ലഭിക്കില്ലെന്നും മുഖ്യമന്ത്രി കൂട്ടിച്ചേര്‍ത്തു.\nകൊലപാതകത്തിനു ശേഷം നടന്ന മറ്റനേകം കാര്യങ്ങളുണ്ട്. അക്രമം നടത്താന് ലൈസന്‍സ് ലഭിച്ചെന്ന ധാരണയില് കോണ്‍ഗ്രസ് ഗുണ്ടകള് അഴിഞ്ഞാടി. ഇത് ആരും തള്ളിപ്പറഞ്ഞതായോ ആരും പ്രതികരിച്ചതായോ കണ്ടില്ല. ഇവരും ശക്തമായി നടപടി നേരിടേണ്ടിവരുമെന്നും പിണറായി പറഞ്ഞു.\nരാജ്യത്ത് സിപിഎം ഏറ്റവും കൂടുതല് ആക്രമണം നേരിടുന്ന സമയമാണിത്. പാര്‍ട്ടിക്ക് എല്ലാ കാര്യത്തിലും വ്യക്തമായ നിലപാടുണ്ട്. സിപിഎമ്മിനെതിരെ ആക്രമണം അഴിച്ചവിട്ടത് കോണ്‍ഗ്രസാണെന്നും കാസര്‍കോട് സി.പി.എം ജില്ലാ കമ്മിറ്റി ഓഫീസിന്റെ ശിലാസ്ഥാപനോദ്ഘാടനം നിര്‍വഹിച്ച് സംസാരിക്കവെ മുഖ്യമന്ത്രി വ്യക്തമാക്കി.\nഇതിനിടെ, പെരിയ ഇരട്ടക്കൊലക്കേസ് അന്വേഷണം ക്രൈംബ്രാ‍ഞ്ച് ഐജി: എസ്.ശ്രീജിത്തിനെ ഏല്‍പിച്ചതിനെതിരെ കെപിസിസി പ്രസിഡന്റ് മുല്ലപ്പള്ളി രാമചന്ദ്രൻ രംഗത്തെത്തി. ടിപി വധക്കേസ്, ശബരിമല തുടങ്ങി സിപിഎം പ്രതിക്കൂട്ടിലായിടത്തെല്ലാം ശ്രീജിത്തിന് ചുമതല നല്‍കുന്നു. കെവിന് കേസില് വീഴ്ച വരുത്തിയ എസ്പിയും അന്വേഷണസംഘത്തിലുണ്ട്.\nപെരിയ ഇരട്ടക്കൊല: രക്തക്കറ പുരണ്ട വടിവാളും പ്രതിയുടെ വസ്ത്രവും കണ്ടെത്തി added by on 22/02/2019


kodu krooratha bharthavinodu | ഉറങ്ങിക്കിടന്ന ഭര്‍ത്താവിനെ കെട്ടിയിട്ട ശേഷം ശരീരത്തില് തിളച്ച എണ്ണ ഒഴിച്ചു!! ചുറ്റിക കൊണ്ട് തലയ്ക്കടിച്ചിട്ടും പക തീർന്നില്ല... കണ്ണില് മുളകുപൊടി വിതറിയശേഷം വൈദ്യുതാഘാതമേല്‍പ്പിച്ചു; ഭര്‍ത്താവിനെ വകവരുത്താന് ഭാര്യയും കാമുകനും ചേര്‍ന്ന് നടത്തിയ ക്രൂരതയിൽ ഞെട്ടി ഉറ്റവരും നാട്ടുകാരും - Malayalivartha.com Widgets Magazine\n15 AUGUST 2019 01:15 PM IST\nചൊവ്വാഴ്ച രാത്രിയാണ് ബവിശ്യ ബര്‍ഹഗോഹൈന് (38)നു നേര്‍ക്ക് ഭാര്യ ക്വിന്‍സിയ (28)യും കാമുകന് സത്‌വീര് നായര് (24) ചേര്‍ന്ന് ഈ ക്രൂരത ചെയ്തത്. ഭര്‍ത്താവിനെ വകവരുത്താന് ഭാര്യയും കാമുകനും ചേര്‍ന്ന് നടത്തിയ ക്രൂരത ആരെയും ഞെട്ടിക്കും. ഉറങ്ങിക്കിടന്ന യുവാവിനെ കെട്ടിയിട്ട ശേഷം ശരീരത്തില് തിളച്ച എണ്ണ ഒഴിച്ചു. ചുറ്റിക കൊണ്ട് തലയ്ക്കടിച്ചു. കണ്ണില് മുളകുപൊടി വിതറി, വൈദ്യുതാഘാതമേല്‍പ്പിച്ചു. തുടര്‍ന്ന് ശുചിമുറിയില് പൂട്ടിയിട്ടു. ഗുരുതരമായി പരിക്കുകളേറ്റ ബവിശ്യ നിലവില് മുംബൈയിലെ ജെ.ജെ ഹോസ്പിറ്റലില് ചികിത്സയിലാണ്. ഭാര്യയേയും കാമുകനേയും ബുധനാഴ്ച പോലീസ് അറസ്റ്റു ചെയ്തു. അസ്സം സ്വദേശിയാണ് ബവിശ്യ. പൊവായിലെ ഒരു കോള് സെന്ററില് ജീവനക്കാരനാണ്. 2014ലാണ് ക്വിന്‍സിയയെ ഇയാള് വിവാഹം കഴിച്ചത്. ഈ ബന്ധത്തില് രണ്ട് കുട്ടികളുമുണ്ട്. വസായിലെ ഒരു മാളില് മെഹന്ദി ആര്‍ട്ടിസ്റ്റ് ആണ് സത്‌വീര് നായര്. സത്‌വീറുമായി ഭാര്യയ്ക്ക് ബന്ധമുണ്ടെന്ന് മനസ്സിലാക്കിയ ബവിശ്യ നേരത്തെ താമസിച്ചിരുന്ന നായ്ഗണില് നിന്നും താമസം മാറ്റി.\nവസായി ഈസ്റ്റിലെ പ്രതാപ് സൊസൈറ്റിയില് ഒരു വാടക വീട്ടില് താമസിച്ചുവരികയായിരുന്നു. ഇതോടെ ബന്ധം അവസാനിക്കുമെന്നാണ് ബവിശ്യ കരുതിയത്. എന്നാല് സത്‌വീര് ഇവരെ തേടിയെത്തുകയും ഇതേ ഫ്‌ളാറ്റില് തന്നെ താമസമാക്കുകയും ചെയ്തു. ഇതോടെ ദമ്ബതികള് തമ്മില് കലഹം രൂക്ഷമായി. ചൊവ്വാഴ്ച വൈകിട്ട് ജോലി കഴിഞ്ഞെത്തിയ ബവിശ്യ ഭാര്യയുമായി വഴക്കിട്ടു. പിന്നീട് ഉറങ്ങാന് പോയി. ദേഷ്യത്തിലായിരുന്ന ക്വിന്‍സിയ സത്‌വീറിനെ വിളിച്ചുവരുത്തുകയും ഇരുവരും തമ്മില് കൊലപാതകം ആസൂത്രണം ചെയ്യുകയുമായിരുന്നുവെന്ന് പോലീസ് പറയുന്നു. അടിവസ്ത്രങ്ങള് ഉപയോഗിച്ച് ബവിശ്യയുടെ കാലുകള് കൂട്ടിക്കെട്ടിയ ശേഷം ഇരുവരും അയാളെ ഉപദ്രവിച്ചു. ആക്രമണത്തിനിടെ സഹായത്തിനായി ബവിശ്യ അലറിക്കരഞ്ഞുകൊണ്ടിരുന്നു. കണ്ണില് മുളകുപൊടിയും ഇട്ടതോടെ കാഴ്ചയും മറഞ്ഞു. ഇതോടെ കയ്യില് തടഞ്ഞ വീട്ടുപകരണങ്ങള് എടുത്ത് പ്രതിയോഗികള്‍ക്ക് നേരെ എറിഞ്ഞു. പ്രഷര് കുക്കറും സ്പീക്കറും പാനും കിടക്കയും ഉള്‍പ്പെടെയുള്ള വീട്ടുപകരണങ്ങള് എടുത്തെറിഞ്ഞു.\nഇവയില് ചിലത് ജനാലയിലൂടെ വീടിനു പുറത്തേക്കും വന്നു. വീടിനുള്ളില് വലിയ ബഹളം നടക്കുന്നത് ശ്രദ്ധയില്‍പെട്ട അയല്‍ക്കാരാണ് പോലീസിനെ വിളിച്ചത്. തങ്ങളെത്തുമ്ബോള് സതവീറും ക്വിന്‍സിയയും ഫേസാഫയില് ഇരിക്കുന്നുണ്ടായിരുന്നുവെന്ന് പോലീസ് പറഞ്ഞു. കുട്ടികള് കരയുന്നുണ്ട്. കുട്ടികളെ തങ്ങള് അയല്‍ക്കാരെ ഏല്പിച്ചു. അവര് ക്വിന്‍സിയയുടെ ബന്ധുക്കളെ വിളിച്ചുവരുത്തി കുട്ടികളെ കൈമാറി. ശുചിമുറിയില് അടച്ച നിലയിലായിരുന്ന ബവിശ്യയെ തങ്ങള് ആശുപത്രിയിലേക്ക് മാറ്റിയെന്നും പോലീസ് അറിയിച്ചു. ചുറ്റിക കൊണ്ടുള്ള അടിയേറ്റ് ബവിശ്യയുടെ തലപൊട്ടിയിട്ടുണ്ട്. മുളകുപൊടി വീണത് കാഴ്ചയേയും ബാധിച്ചു. പ്രതികള്‍ക്കെതിരെ വധശ്രമത്തിനു കേസെടുത്തതായും ഇരുവരേയും ഈ മാസം 20 വരെ കസ്റ്റഡിയില് എടുത്തതായും പോലീസ് അറിയിച്ചു.\nഈ ജോലികൾക്ക് അപേക്ഷിക്കാൻ ഇനി വെറും പത്തു ദിവസം മാത്രം....ജനുവരി 31 നു മുൻപ് അപേക്ഷിക്കണം (5 minutes ago)\nഇനി ആര്‍ച്ച ഒറ്റയ്ക്ക്; ജീവിതത്തിലെ സന്തോഷം നിറഞ്ഞ നിമിഷങ്ങൾ അവസാനിച്ചത് ദുരന്തത്തിൽ; മരിച്ച തിരുവനന്തപുരം സ്വദേശി പ്രവീണിന്റെ രണ്ടാമത്തെ കുട്ടി ആര്‍ച്ച രക്ഷപ്പെട്ടു (37 minutes ago)\nട്രെയിൻ കാത്തുനിന്ന യുവതി കൂട്ട ബലാത്സംഗത്തിനിരയായി; നാല് പേർ പിടിയിൽ (48 minutes ago)\nകാർബൺ മോണോക്‌സൈഡ് എന്ന നിശബ്ദ കൊലയാളി (51 minutes ago)\nമക്കളുടെയും ചെറുകുട്ടികളുടെയും മരണം അറിയാതെ അമ്മയും അച്ഛനും... മക്കൾക്ക് ചെറിയ അപകടം പറ്റിയിട്ടേ ഉള്ളൂ... മറ്റൊന്നും പറയാനാകാതെ ബന്ധുക്കളും നാട്ടുകാരും... മൂകമായി തിരുവനന്തപുരം ചേങ്കോട്ടുകോണം വീട് (56 minutes ago)\nഅലനെയും താഹയേയും എന്‍ഐഎ കസ്റ്റഡിയില് വിട്ടു (2 hours ago)


കടയിലെ വസ്ത്രങ്ങളെല്ലാം നാട്ടുകാർക്ക് നൽകിയ നൗഷാദിന്റെ പുതിയ കടയുടെ ഉദ്ഘാടനത്തിന് കളക്ടറെത്തിയില്ല; നാട്ടുകാർ ചേർന്ന് ഉദ്ഘാടനം ചെയ്ത് ആഘോഷമാക്കി - BIGNEWSLIVE | Latest Malayalam News\nജില്ലാ കളക്ടർക്ക് വരാൻ സാധിച്ചില്ലെങ്കിലും അദ്ദേഹത്തിന്റെ അഭാവത്തിൽ നാട്ടുകാർ ചേർന്ന് കടയുടെ ഉദ്ഘാടനം നടത്തി.\nകൊച്ചി: കൊച്ചി ബ്രോഡ്‌വേയിലുള്ള വഴിയോര കച്ചവടകേന്ദ്രത്തിലെ മുഴുവൻ വസ്ത്രങ്ങളും ദുരിത ബാധിതർക്ക് ചാക്കുകളിൽ നിറച്ചുനൽകി മലയാളികളുടെ ഹൃദയം കീഴടക്കിയ നൗഷാദ് പുതിയ കട കൊച്ചിയിൽ തുറന്നു. ഉദ്ഘാടനത്തിന് എത്താമെന്ന് ഏറ്റിരുന്ന ജില്ലാ കളക്ടർക്ക് വരാൻ സാധിച്ചില്ലെങ്കിലും അദ്ദേഹത്തിന്റെ അഭാവത്തിൽ നാട്ടുകാർ ചേർന്ന് കടയുടെ ഉദ്ഘാടനം നടത്തി.\nകേരളത്തെ പേമാരി വിഴുങ്ങിക്കൊണ്ടിരിക്കെ ആളുകൾക്ക് സഹായം നൽകാൻ കുറച്ച് മടിയുണ്ടായിരുന്ന സമയത്താണ് എല്ലാവർക്കും സത്പ്രവർത്തിയുടെ പാഠം പകർന്നുനൽകികൊണ്ട് നൗഷാദ് ദുരിതാശ്വാസ പ്രവർത്തകർക്ക് സ്വന്തം കട തുറന്ന് കൊടുത്തത്. വഴിയോരത്ത് കച്ചവടം നടത്തിയിരുന്ന നൗഷാദ് പ്രളയമെത്തും മുമ്പ് തന്നെ കൊച്ചി ബ്രോഡ്‌വേയിൽ ഒരു കട തുറക്കാനുള്ള പദ്ധതിയിലായിരുന്നു. പുതിയ സ്‌റ്റോക്ക് എത്തിയതോടെയാണ് ഈ കട ഉദ്ഘാടനം ചെയ്തത്.\nഉദ്ഘാടന ദിവസം തന്നെ, നേരത്തെ നൗഷാദിന് പാരിതോഷികമായി പ്രഖ്യാപിച്ച ഒരു ലക്ഷം രൂപയുടെ ചെക്കുമായി സാധനങ്ങൾ വാങ്ങിക്കാൻ വിദേശ മലയാളിയായ അഫി അഹമ്മദ് കൂടി എത്തിയതോടെ ആദ്യ വിൽപനയും തകർത്തു. അഫിയുടെ പാരിതോഷികം പ്രളയബാധിതർക്ക് വസ്ത്രങ്ങളായി സമ്മാനിക്കാമെന്ന് നൗഷാദ് തന്നെയാണ് അന്ന് നിർദേശിച്ചത്. ഇതുപ്രകാരമാണ് അഫി അഹമദ് ഉദ്ഘാടന ദിവസം തന്നെ കടയിലേക്ക് എത്തിയത്. ഈ സമ്മാനത്തോടൊപ്പം നൗഷാദിനേയും കുടുംബത്തേയും ദുബായിയിലേക്ക് ക്ഷണിച്ചിട്ടുമുണ്ട് അഫി അഹമദ്. നൗഷാദിന്റെ നിർദേശപ്രകാരം ഇദ്ദേഹം മുഖ്യമന്ത്രിയുടെ ദുരിതാശ്വാസ നിധിയിലേക്കും ഒരു ലക്ഷം രൂപ കൈമാറും.\nമൂന്ന് ഷർട്ടുകൾക്ക് ആയിരം രൂപ എന്ന ഓഫറിലാണ് നൗഷാദിന്റെ കടയിലെ വിൽപ്പന. താൻ മരിക്കുംവരെ ഈ തെരുവിൽ തന്നെ വ്യാപാരിയായി ഉണ്ടാകുമെന്നാണ് നൗഷാദ് പറയുന്നത്. മുമ്പ് സൗദി പ്രവാസിയായിരുന്ന ഇദ്ദേഹം സ്വദേശിവത്കരണം ശക്തമായതോടെ നാട്ടിലേക്ക് തിരിച്ചെത്തി തുണിക്കച്ചവടം ആരംഭിക്കുകയായിരുന്നു.\nTags: KeralaKerala floodNoushad\n‘അതൊരു ഉണ്ടയില്ലാ വെടി’; സിഎജി പാരമ്പര്യം നോക്കിയാൽ റിപ്പോർട്ടിൽ രാഷ്ട്രീയത്തിന് സാധ്യതയുണ്ടെന്നും എംഎം മണി\nമാലിന്യത്തിൽ നിന്നും കർണാടകയെ രക്ഷിച്ച് കേരള സർക്കാർ; മുഖ്യമന്ത്രി പിണറായിയോട് നന്ദി പറഞ്ഞ് യെദിയൂരപ്പ\nമോഡിയെ ഇന്ദിരാഗാന്ധിയുമായി മോഡിയെ താരതമ്യം ചെയ്യരുത്; അത് ഇന്ദിരാജിയെ അപമാനിക്കുന്നതിന് തുല്യം; രാഹുല് ഗാന്ധി\n‘അന്ന് തന്റെ പ്രതികരണം അക്ഷരാര്‍ത്ഥത്തില് അവരെ ഞെട്ടിച്ചു, ജനീവ ഉടമ്പടി വിശദീകരിച്ച് കൊടുത്തു’; ദിവസങ്ങള്‍ക്കുള്ളില് ആ 26കാരനായ ഇന്ത്യയുടെ ചുണക്കുട്ടിയെ പാകിസ്താന് വെറുതെ വിട്ടു; ജി പാര്‍ത്ഥസാരഥി\nഷെഹ്‌ലയുടെ മരണത്തില് പ്രതിഷേധം ശക്തം; വിദ്യാഭ്യാസ മന്ത്രിക്ക് നേരെ കരിങ്കൊടി കാണിച്ച് എംഎസ്എഫ്, ബിജെപി, യൂത്ത് കോണ്‍ഗ്രസ് പ്രവര്‍ത്തകര്\nതന്റെ പേരിലെ അഴിമതിക്കുറ്റം രാഷ്ട്രീയ പ്രേരിതം; രാജ്യം വിട്ട് ഓടിപ്പോകില്ലെന്നും റോബര്‍ട്ട് വദ്ര


മലബാര് എക്സ്പ്രസില് തീപിടിത്തം – Meddling Media\nതിരുവനന്തപുരം: മലബാര് എക്സ്പ്രസില് തീപിടിത്തമുണ്ടായി. എന്‍ജിന് തൊട്ടുപിന്നിലെ പാഴ്സല് ബോഗിക്കാണ് തീപിടിച്ചത്. തീ ശ്രദ്ധയില്‍പ്പെട്ട യാത്രക്കാര് ചങ്ങല വലിച്ച് തീവണ്ടി നിര്‍ത്തുകയായിരുന്നു. ഉടന് തീയണച്ചതിനാല് വന് ദുരന്തം ഒഴിവായി.\nരാവിലെ 7.45 ഓടുകൂടിയാണ് സംഭവം. യാത്രക്കാരാണ് പുക ഉയരുന്നത് ആദ്യം കാണുന്നത്. ഉടന് തന്നെ ചങ്ങല വലിച്ച് റെയില്‍വേ അധികൃതരെ വിവരമറിയിക്കുകയായിരുന്നു. വര്‍ക്കല ഇടവയില് തീവണ്ടി നിര്‍ത്തിയിട്ടിരിക്കുകയാണ്.\nയാത്രക്കാരെ തീവണ്ടിയില് നിന്ന് പുറത്തേക്കിറക്കി.എങ്ങനെയാണ് തീപടര്‍ന്നത് എന്ന് വ്യക്തമല്ല.\nകൂറ്റൻ തിമിംഗലം ചത്ത് കരയ്ക്കടിഞ്ഞു\nപിഎസ്‌സി ഉദ്യോഗാര്‍ത്ഥികളുമായി ഡിവൈഎഫ്‌ഐ ഇന്ന് ചര്‍ച്ച നടത്തിയേക്കും\nലോകത്തെ കോവിഡ് ബാധിതരുടെ എണ്ണം 11.55 കോടിയും കടന്ന് മുന്നോട്ട്\nസെക്കന്‍ഡ് ക്ലാസ് ജനറല് കോച്ചുകള് എസിയാക്കാനൊരുങ്ങി ഇന്ത്യന് റെയില്‍വേ\nകേരളത്തിൽ ഇന്ന് 2765 പേര്‍ക്ക് കൊവിഡ് സ്ഥിരീകരിച്ചു


മകൻ — കഥാജാലകം\nAug9മകൻ\nഇന്ന് ഉണ്ണിയുടെ പിറന്നാളാണ്. മൂന്നുവർഷം മുൻപുവരെ സന്തോഷത്തോടെ ഞങ്ങൾ ഈ ദിവസം ആഘോഷിച്ചിരുന്നു. ഇന്നിപ്പോൾ അവനില്ല. ഒരു മാസമായി അവൻ വീട്ടിൽ വന്നിട്ട്. അവസാനം വന്ന ദിവസം അവന്റെ കുറെ തുണികളും പുസ്തകങ്ങളും എടുത്തുകൊണ്ട് പോയി, പൈസയും. എന്ന് വരുമെന്ന് ചോദിച്ചതിന് മറുപടിയില്ല. പണ്ട് വാതോരാതെ സംസാരിച്ച് എന്നെ ചിരിപ്പിച്ചിരുന്ന അവനിപ്പോൾ എന്നോട് സംസാരിക്കാൻ വയ്യാതായിരിക്കുന്നു. കോളേജിൽ ചേർന്നതിന് ശേഷമാണീ മാറ്റം. ആദ്യമൊന്നും ഇങ്ങനെയല്ലായിരുന്നു. രണ്ടാം വർഷമായപ്പോൾ മുതൽ അവനാകെ മാറി. സംസാരം കുറവ്. എപ്പോഴും എന്തെങ്കിലുമൊക്കെ ചിന്തിച്ചിരിക്കും. ഊണും ഉറക്കവുമില്ലാതെ തടിച്ച പുസ്തകങ്ങൾ വായിക്കും. കോളേജ് കഴിഞ്ഞ് വീട്ടിൽ വരാൻ താമസിച്ചു തുടങ്ങിയപ്പോളാണ് ഞാൻ അന്വേഷിച്ചത്. അപ്പോൾ അവന്റെ കൂട്ടുകാർ പറഞ്ഞത് അവൻ ഏതോ നക്സൽ സംഘത്തിൽ ചേർന്നെന്ന്. നക്സലോ എന്താ അത്. അറിയില്ല. എന്തോ അപകടമുണ്ടെന്ന് മനസിലായി. ഈ കുട്ടിക്കിതെന്താ പറ്റിയേ.\nഉച്ചക്ക് അവനിഷ്ടപ്പെട്ട മുളകുശ്യോം കോവക്ക മെഴുക്കുപുരട്ടിയും പായസവും ഉണ്ടാക്കി. അവൻ വരുമെന്ന് മനസ്സു പറഞ്ഞുകൊണ്ടേയിരുന്നു. ഇല്ല, ഉച്ചക്കവൻ എത്തിയില്ല. അത്താഴത്തിനെങ്കിലുമാവൻ വരുമെന്ന് കരുതി സമാധാനിച്ചു. ഇന്നേദിവസം അവൻ വരാതെ ഞാൻ ജലപാനം ചെയ്യില്ലെന്ന് അവനറിയാം. കഴിഞ്ഞ കൊല്ലവും അവൻ താമസിച്ചാണെങ്കിലും എത്തിയിരുന്നു. വന്നു, സദ്യ ഉണ്ടു, പോയി. ഒന്നും സംസാരിച്ചില്ല.\nഉച്ച മുതലേ ആകെ മുടിപ്പുതച്ച ആകാശം. ഇന്ന് മഴപെയ്യും. റേഡിയോയിൽ പറഞ്ഞിരുന്നു. വിളക്ക് കത്തിച്ചു. വല്ലാത്ത കാറ്റ്. നാമം ജപിക്കാൻ മനസ്സിനൊരു സുഖം തോന്നുന്നില്ല. ആകെ ഒരു സങ്കടം. അവനുവേണ്ടിയാണ് ജീവിച്ചത്. അവന്റെ അച്ഛനും അമ്മയും മരിക്കുമ്പോ മൂന്ന് വയസ്സാണ് അവനു പ്രായം. അന്നുമുതൽ എനിക്കവനും അവനുഞാനുമെന്നോണം ജീവിച്ചു. ഒന്നിനും അവൻ വാശിപിടിച്ചിട്ടില്ല. അവനു വേണ്ടത് എന്തെന്ന് എനിക്കറിയാമായിരുന്നു. കോളേജിൽ ചേരാൻ പോയപ്പോ ഞാൻ വരുന്നില്ല എന്ന് പറഞ്ഞിട്ടും എന്നെയും കൊണ്ടവൻ പോയി. എല്ലാരേയും, 'അമ്മയാണ്' എന്നവൻ പരിചയപ്പെടുത്തി. അതെ പ്രസവിച്ചില്ലെന്നേ ഉള്ളു. ഞാനവന്റെ 'അമ്മ' തന്നെ.\nആരോടോ വാശിക്കെന്നോണം മഴ തകർത്തുപെയ്യുന്നു. കറന്റ് ഏഴുമണിക്ക് പോയതാണ്. ഈ മഴയിലും മിന്നലിലും കറന്റ് വരുമെന്ന് പ്രതീക്ഷിക്കണ്ട. മെഴുകുതിരി വെട്ടത്തിലിരുന്ന് പിന്നെയും ആലോചനയിൽ മുഴുകി. പെട്ടന്നാണ് ദൂരെ എവിടെയോ വലിയ ബഹളം നടക്കുന്ന ശബ്ദം കേട്ടത്. ഇടിമുഴക്കത്തിനിടയിലും അവ്യക്തമായ ശബ്ദം കേൾക്കാം. ആരോ കരയുകയാണ്. പെട്ടന്നുണ്ടായ മിന്നലിൽ വാതിൽ പടിയിൽ ഒരാൾരൂപം കണ്ടു. അതെ, എന്റെ കുട്ടിയല്ലെയത്? അവനെ ഏതിരുട്ടത്ത് കണ്ടാലും എനിക്ക് തിരിച്ചറിയാം. അവൻ മഴയിൽ കുളിച്ച് നിൽക്കുകയാണ്. വേഗമവനെ അകത്തുകയറ്റി തോർത്തെടുത്തു ഉച്ചിയിലെ മഴവെള്ളം തുടച്ചു.\n"ആകെ നനഞ്ഞല്ലോ ഉണ്ണിയെ ".\nഅവനൊന്നും മിണ്ടിയില്ല. ഒന്ന് ചിരിച്ചു .\n"അമ്മ ഉണ്ടിട്ടില്ല്യാലെ? വരൂ നമുക്കൊരുമിച്ചു കഴിക്കാം". അവൻ എന്നെയും കൊണ്ട് അടുക്കളയിലേയ്ക്ക് പോയി. രണ്ടു പാത്രത്തിൽ അവൻ തന്നെ ചോറുവിളമ്പി. മുളകുശ്യോം മെഴുക്കുപുരട്ടിയും കൂട്ടി ഒത്തിരിസന്തോഷത്തിൽ അവൻ കഴിക്കുകയാണ്. ഒരു ചെറിയ കിണ്ണത്തിൽ പായസവും കുടിച്ചു. ഊണുകഴിഞ്ഞു കിടക്കാനായി വന്നപ്പോൾ അവൻ എന്നെ ചേർത്തുപിടിച്ച് നെറുകയിൽ ഒരുമ്മ തന്നു. കുട്ടിക്കാലത്ത് അവൻ ഉമ്മ തന്നിട്ടേ ഉറങ്ങുമായിരുന്നുള്ളു. ആ പഴയ കുട്ടിയെ എനിക്കു തിരിച്ചുകിട്ടിയതുപോലെ. എന്നോടൊപ്പം കിടക്കണമെന്ന് അവൻ പറഞ്ഞു. ഞങ്ങൾ ഒരുമിച്ചു കിടന്നു. കിടന്നപ്പോൾ തന്നെ അവൻ ഉറങ്ങി. എന്തെല്ലാമോ ആലോചിച്ച് മനസ്സ് നിറഞ്ഞ സന്തോഷത്തിൽ ഞാനും.\nരാവിലെ എഴുന്നേക്കാൻ ഒരുപാട് താമസിച്ചു. അവൻ കട്ടിലിൽ ഇല്ല. നേരത്തെ എഴുന്നേറ്റിരിക്കും. കുളിച്ചു. അടുക്കളയിൽ പോയി എനിക്കും അവനും ചായ ഇട്ടു . വരാന്തയിൽ കിടന്ന പത്രം എടുത്തു നിവർത്തി. ഇന്നും ഉണ്ട് മരണകണക്ക്. പോലീസ് എൻകൗണ്ടറിൽ മൂന്ന് നക്സലുകൾ കൊല്ലപ്പെട്ടു. മൃതദേഹങ്ങളുടെ ചിത്രവും. അതിൽ ഉണ്ണിയുടെ മുഖശ്ചായയുള്ള ഒരു യുവാവ്. വേഗം മുറിയിൽ ചെന്ന് നോക്കി. ഇല്ല എന്റെ കുട്ടിയവിടില്ല. കുളിമുറിയിലും പുറത്തുമെല്ലാം നോക്കി. ഇല്ല.അവനവിടെങ്ങുമില്ല. അടുക്കളയിൽ ചെന്ന് നോക്കി. ഒരു പാത്രത്തിൽ ചോറും മുളകുശ്യോം മെഴുക്കുപുരട്ടിയും കിണ്ണത്തിൽ പായസവും. ഇന്നലെ അവനെല്ലാം കഴിച്ചതല്ലെ? എന്റെ കൂടെ കിടന്നുറങ്ങിയതല്ലേ?\nWriter, Blogger. Lives in Bahrain. From Alappuzha.\nJul 26 മഴയിൽ മാത്രം പൂക്കുന്ന പ്രണയവള്ളികൾ


കോവിഡ് കാലത്ത് ഒരു പ്രവാസിയുടെ മടക്കയാത്ര | coronavirus\n# കെ. ബാലചന്ദ്രന്\nകെ ബാലചന്ദ്രന്, ഭാര്യ സുനില(പി.പി.ഇ. കിറ്റ് ധരിച്ച് വിമാനത്തിനുള്ളില്).\nഒരു വര്‍ഷത്തെ പ്രവാസത്തിന്റെ പരിസമാപ്തിയില് ഒരു പലായനം അപ്രതീക്ഷിതമായിരുന്നു. മലേഷ്യയിലെ കര്‍ട്ടിന് അന്തര്‍ദേശീയ സര്‍വകലാശാലയിലെ മാധ്യമപഠനവിഭാഗം അധ്യാപകന്റെ വേഷം നന്നെ ആസ്വദിച്ചുനില്‍ക്കുമ്പോഴാണ് കൊറോണയുടെ വാര്‍ത്തകള് വന്നുതുടങ്ങിയത്.\nചൈനയുടെ മാത്രം രോഗമായിരുന്ന കോവിഡ്-19-ന്റെ വ്യാപനം കിഴക്കന് മലേഷ്യയില് എത്തിയതോടെ ഭയപ്പാടിലായി ഞാനും സുനിലയും. ഒട്ടും അമാന്തിക്കാതെ ഏപ്രില് എട്ടിനുള്ള എയര് ഏഷ്യ വിമാനത്തില് നാട്ടിലേക്ക് ടിക്കറ്റ് ബുക്ക് ചെയ്തു.\nനിത്യവും കോവിഡ് കേസുകള് കൂടാന് തുടങ്ങി. പെട്ടന്നായിരുന്നു ഗവണ്മന്റിന്റെ നീക്കം. പൗരന്മാരുടെ വിദേശയാത്രകളാണ് ആദ്യം വിലക്കിയത്. വിദേശികള്‍ക്ക് പുതുതായി വിസകള് നല്‍കുന്നത് താല്‍ക്കാലികമായി നിര്‍ത്തി. വിദേശികള്‍ക്ക് പക്ഷേ, വേണമെങ്കില് രാജ്യം വിട്ടുപോകാം.\nഇന്ത്യ അന്തര്‍ദേശീയ വിമാനയാത്രകള് തടഞ്ഞപ്പോഴും മലേഷ്യക്കാര്‍ക്ക് വിലക്കുണ്ടായിരുന്നില്ല. കോവിഡ് കേസുകള് തീരെ ഇല്ല എന്നതായിരുന്നു കാരണം. എല്ലാം ആശ്വാസവര്‍ത്തകള് മാത്രം.\nനാട്ടിലേക്ക് പോകാനുള്ള പാക്കിങ്ങ് പൂര്‍ത്തിയായിരിക്കുമ്പോഴാണ് ഇടിത്തീ പോലെ വാര്‍ത്ത വന്നത് -ഇന്ത്യ എല്ലാ വിമാനത്താവളങ്ങളും അടച്ചു! ഒപ്പം തബ്‌ലിഗ് സമ്മേളനത്തില് പങ്കെടടുത്ത നറുകണക്കിനാളുകള്‍ക്ക് രോഗബാധയുണ്ടായതിനാല് മലേഷ്യ പൂര്‍ണ ലോക്ഡൗണ് പ്രഖ്യാപിക്കുകയും ചെയ്തു.\nപിന്നീടങ്ങോട്ട് പുറത്തിറങ്ങാനാവാതെ വീട്ടിനുള്ളില് അടച്ചിരിക്കേണ്ട ദിനങ്ങളായിരുന്നു. സര്‍വകലാശാല കൂടി പൂട്ടിയതോടെ ബാഹ്യലോകവുമായുള്ള അവസാനബന്ധവും നിലച്ചു.\nമലയാളികളല്ല, ഇന്ത്യക്കാര് പോലുമില്ലാത്ത മിറി നഗരത്തിലെ ഒരേയൊരാശ്വാസം നാട്ടിലേക്കുള്ള വാട്‌സാപ് വിളികള് മാത്രമായി. ആഹാരം വാങ്ങാന് പോകുന്നവരെക്കൂടി പോലീസ് പിടികൂടുന്നുവെന്നറിഞ്ഞപ്പോള് ആധിയേറി. അക്ഷരാര്‍ത്ഥത്തില് ഒരു രാജ്യം തന്നെ ജയിലായി മാറിയിരിക്കുന്നു!\nആരോഗ്യസഹമന്ത്രിയെപ്പോലും ലോക്ക്ഡൗണ് ലംഘനത്തിന് പിഴ ചുമത്തിയെന്നറിഞ്ഞപ്പോഴാണ് നിയമം എല്ലാവര്‍ക്കും ഒന്നാണെന്ന സമാധാനമായത്. ലോക്ക്ഡൗണിന് ഗുണഫലങ്ങളുമുണ്ടായിരുന്നു, അത് ഉടനടി പ്രത്യക്ഷമാകാനും തുടങ്ങി. കഴിഞ്ഞ രണ്ട് മാസമായി മിറിയില് ഒറ്റ കോവിഡ് കേസില്ല. കോവിഡ് സംശയിക്കുന്നവര് ആശുപത്രികളില് പോലുമില്ല. മിറി ഒരു ഗ്രീന് സോണാണ്.\nമലേഷ്യയില് സ്ഥിതി മെച്ചപ്പെട്ടെങ്കിലും ഇന്ത്യയിലും പ്രത്യേകിച്ച് കേരളത്തിലും കേസുകള് കൂടിവരുന്നത് ആശങ്കാകരമായിരുന്നു. നാളുകള് കൊഴിയുന്നതിനൊപ്പം മാനസികസമ്മര്‍ദം ഏറാനും തുടങ്ങി. ഏപ്രില് അവസാനവാരത്തിലാണ് വന്ദേഭാരതം രക്ഷാദൗത്യത്തില് മലേഷ്യയെക്കൂടി ഇന്ത്യ ഉള്‍പ്പെടുത്തിയത്.\nഇന്ത്യന് ഹൈക്കമ്മീഷന്റെ വെബ്‌സൈറ്റില് ആദ്യ രജിസ്‌ട്രേഷന് തന്നെ ഞങ്ങളുടേത്. മെയ് പത്തിന്റെ ആദ്യവിമാനത്തില്‍ത്തന്നെ സീറ്റും കിട്ടി. ആനന്ദലബ്ധിക്കിനിയെന്ത് വേണം എന്ന് ആര്‍മാദിക്കുന്നതിന് മുമ്പ് തന്നെ പ്രശ്‌നങ്ങള് ഉണ്ടായിത്തുടങ്ങി.\nഎന്റെ യൂണിവേഴ്‌സിറ്റി ഈസ്റ്റേണ് മലേഷ്യയിലാണ്. രാജ്യത്തിന്റെ മറുകരയായ വെസ്റ്റേണ് മലേഷ്യയിലെ ക്വലാലംപുര് വിമാനത്താവളത്തില് എത്താനുള്ള 1500 കിലോമീറ്റര് വിമാനത്തിലേ താണ്ടാനൊക്കൂ.\nസറാവാക് സംസ്ഥാനത്തിലെ മിറി വിമാനത്താവളം അനിശ്ചിതകാലത്തേക്ക് ക്ലോസ്ഡ്. വിമാനത്തില് എത്തിച്ചേരാനാവില്ലെന്ന് ഹൈക്കമ്മീഷനെ വിളിച്ചറിയിച്ചു. 170 യാത്രക്കാരുമായി ആദ്യത്തെ വന്ദേഭാരത് വിമാനം നാട്ടിലേക്ക് പോകുന്ന ദൃശ്യം നിറകണ്ണുകളോടെ കണ്ടു.\nസന്തോഷവാര്‍ത്തയും ദുഃഖകഥയും വീണ്ടും ആവര്‍ത്തിച്ചു. മെയ് 19-ന്റെ വിമാനത്തില് ഒന്നാമതായി സീറ്റ് കിട്ടി, മിറി എയര്‍പോര്‍ട് തുറക്കുകയും ചെയ്തു. പക്ഷേ, ക്വലാലംപുറിലേക്ക് മാത്രം വിമാനമില്ല.\nപ്രവാസികളെല്ലാം ചെയ്യുന്നതുപോലെ ദമ്പതികള് വേറിട്ടും ഒന്നിച്ചും പ്രധാനമന്ത്രിക്കും മുഖ്യമന്ത്രിക്കും നിവേദനങ്ങളയച്ചു. ലോകമെമ്പാടുമായി പതിനായിരക്കണക്കിന് ഇന്ത്യക്കാര് കുടുങ്ങിക്കിടക്കുമ്പോള് ആരും കേട്ടിടടില്ലാത്ത മിറി എന്ന ചെറുനഗരത്തിലെ രണ്ടുപേരുടെ വനരോദനം ആര് കേള്‍ക്കാന്...\nനാട്ടിലെ മാധ്യമപ്രവര്‍ത്തകരെ വിളിച്ചുനോക്കി. നടക്കാത്ത സ്വപ്‌നമാണതെന്ന് ഓരോരുത്തരായി ബോധ്യപ്പെടുത്തിത്തന്നു. നാട്ടിലെത്താമെന്ന് പ്രതീക്ഷ അസ്ഥാനത്താണെന്ന ബോധം ഉറച്ചുവരുന്ന കാലമായിരുന്നു അത്.\nഎന്റെ വിശ്വാസം കേന്ദ്ര-സംസ്ഥാന സര്‍ക്കാരുകളിലായിരുന്നെങ്കില് സുനിലയുടെ അഭയം ദൈവങ്ങളായിരുന്നു. ഞാനുമൊടുവില് ദൈവത്തിന്റെ മുന്നില് കൈകൂപ്പി.\nഏതായാലും ജൂണ് രണ്ടിന് അടുത്ത വിമാനമെത്തുമെന്ന് അറിയിപ്പ് വന്നു. എയര് ഏഷ്യ സൈറ്റില് ടിക്കറ്റുമുണ്ട്. സാധാരണ 80 റിങ്കിറ്റ് (1200 രൂപ) മാത്രമുള്ള യാത്രക്കൂലി കോവിഡ് പ്രമാണിച്ച് ഒറ്റയടിക്ക് 640 റിങ്കിറ്റ് (10,000 രൂപ) ആക്കിയതൊഴിച്ചാല് പ്രശ്‌നമൊന്നുമില്ല.\nവിമാനസമയം ഒരു മണിക്കൂര് നേരത്തെയാക്കി എന്ന വാര്‍ത്ത മെയ് 29-ന് ലഭിച്ചതോടെ ക്വലാലംപുറിലേക്കുള്ള യാത്ര ഉറപ്പിച്ചു. പാക്കിങ്ങ് പൂര്‍ത്തിയാക്കി എയര്‍പോര്‍ട്ടിലേക്കുള്ള വണ്ടിയും ബുക്ക് ചെയ്തതിന്റെ പിറ്റേന്ന് ഫോണില് സന്ദേശമെത്തി: വിമാനം പോകുന്നില്ല! ചീത്തവിളിക്കാന് വിമാനത്താവളത്തിലെത്തിയ എന്നെ എതിരേറ്റത് പൂട്ടിക്കിടക്കുന്ന എയര് ഏഷ്യ ഓഫീസാണ്.\nകണ്ണീരടക്കാന് പാടുപെടുമ്പോള് അയല്‍വാസിയും പെട്രോണാസ് ഓയില് കമ്പനി ഉദ്യോഗസ്ഥനുമായ ജോയല് ദൈവത്തെപ്പോലെ സഹായത്തിനെത്തി. അദ്ദേഹം ജൂണ് നാലിന് പുറപ്പെടുന്ന മലേഷ്യന് എയര്‍ലൈന്‍സില് ടിക്കറ്റ് ശരിയാക്കിത്തന്നു.\nജൂണ് രണ്ടിന് നിശ്ചയിച്ച വന്ദേഭാരത് വിമാനം ജൂണ് പത്തിന് ശേഷമേ ഉണ്ടാവുകയുള്ളു എന്ന് അപ്പോഴേക്കും അറിയിപ്പ് കിട്ടിയിരുന്നു. പക്ഷേ, പിന്നെയും കടമ്പകളുണ്ടായിരുന്നു.\nഈസ്റ്റേണ് മലേഷ്യയില്‍നിന്ന് പുറത്തുപോകാന് റസവാക് സംസ്ഥാന കോവിഡ് നിയന്ത്രണകേന്ദ്രത്തിന്റെ അനുമതി വേണം. ഇന്ത്യയിലേക്ക് പോകാനെന്ന പേരില് ആദ്യം നല്‍കിയ അപേക്ഷ അവര് നിഷ്‌കരുണം തള്ളി.\nഅനുകമ്പാര്‍ഹമായ കാരണങ്ങളുണ്ടെങ്കില് മാത്രമേ അനുമതി കിട്ടൂ എന്നറിഞ്ഞപ്പോള് രോഗിയും അവശയുമായ അമ്മയുടെ അടുത്തേക്ക് പോകുന്ന ഏകമകന് ആണ് എന്ന രീതിയില് വീണ്ടും അപേക്ഷിച്ചു, മണിക്കൂറുകള്‍ക്കുള്ളില് അനുമതിയും ലഭിച്ചു.\nതീര്‍ന്നില്ല, പോലീസ് വകുപ്പിന്റെ അനുമതിയും വേണം. ആദ്യശ്രമങ്ങള് പരാജയപ്പെട്ടപ്പോഴാണറിയുന്നത് ഞങ്ങളുടെ വീട്ടുടമയുടെ സുഹൃത്ത് പോലീസ് ഹെഡ്ക്വാര്‍ട്ടേഴ്‌സിലെ പ്യൂണാണെന്ന്.\nപദവിയില് താഴെയാണെങ്കിലും സര്‍ക്കാര് ഓഫീസില് പ്യൂണിന് പലതും കഴിയുമെന്ന് കേരളത്തിലെ അനുഭവം വെച്ചെനിക്കറിയായിരുന്നു. എന്റെ അപേക്ഷ അദ്ദേഹം നേരെ സൂപ്രണ്ടിന്റെ കൈയില് കൊടുത്ത് ഒപ്പും വാങ്ങി തിരിച്ചുതന്നു.\nയാത്രയ്ക്ക് ചെന്നപ്പോള് എല്ലായിടത്തേക്കും വിമാനങ്ങളുണ്ടെങ്കിലും എയര്‍പോര്‍ട്ടില് പതിവ് തിരക്കില്ല. രണ്ട് മാസമായി കോവിഡ് കേസുകളൊന്നും ഇല്ലാത്തതിനാല് വലിയ നിയന്ത്രണങ്ങളുമില്ല.\nക്വലാലംപുര് ഡൊമസ്റ്റിക് ടെര്‍മിനലിലും മൂകമായ അന്തരീക്ഷം. അന്ന് അവിടെ ആകെ ഒരു വിമാനമേ ഉള്ളു. ബാഗേജ് ക്ലെയിം ഹാളിലേക്കുള്ള വഴിയിലും ആരുമില്ല. ഉദ്യോഗസ്ഥരെന്ന് തോന്നുന്ന കുറച്ചുപേര് ഇരിക്കുന്ന മേശക്കടുത്തേക്ക് ഞാന് ചെന്നപ്പോള് അവരിലൊരാള് വിളിച്ചുപറഞ്ഞു: 'നോ ഇന്‍സ്‌പെക്ഷന്, നത്തിങ്ങ് ഫോര് മിറി പാസ്സഞ്ചേഴ്‌സ്. യൂ ആര് കമിങ്ങ് ഫ്രം ദ സേഫസ്റ്റ് പ്ലേസ് ഓണ് എര്‍ത്ത്' (മിറി യാത്രക്കര്‍ക്ക് പരിശോധനയില്ല. ലോകത്തിലെ ഏറ്റവും സുരക്ഷിതസ്ഥലത്തുനിന്നാണ് നിങ്ങള് വരുന്നത്.)\nകോവിഡ് ബാധയില് ലോകത്ത് മൂന്നാം സ്ഥാനത്ത് നില്‍ക്കുന്ന ഇന്ത്യയിലേക്ക് പോകുന്നത് ബുദ്ധിയാണോ എന്ന ചിന്ത അപ്പോഴാണ് മനസ്സിലുയര്‍ന്നത്.\nവിമാനത്താവളത്തില് നിന്നിറങ്ങിയപ്പോഴാണ് ശരിക്കും പേടിച്ചത്. ടാക്‌സി സ്റ്റാന്‍ഡില് ഒറ്റ വാഹനമില്ല. ഡൊമസ്റ്റിക് ടെര്‍മിനലില് കുറെക്കാലമായി ടാക്‌സികളില്ലെന്നും സ്വകാര്യവാഹനങ്ങള് മാത്രമേ വരാറുള്ളുവെന്നും അപ്പോഴാണറിഞ്ഞത്.\nപരിചയക്കാര് ആരുമില്ലാത്ത ക്വലാലംപുറില് എന്നെക്കൂട്ടാന് സ്വകാര്യവാഹനവുമായി ആര് വരാന്! മിറിയിലുള്ള കാലത്ത് എന്നും ഫോണില് വിളിച്ച് സുഖവിവരങ്ങളന്വേഷിക്കുന്ന കണ്ണൂരിലെ സുഹൃത്ത് അഡ്വ. അനിലിന്റെ മെസ്സേജ് അപ്പോഴാണ് ദൈവത്തിന്റെ രൂപത്തില് ഫോണിലെത്തിയത്: 'ക്വലാലംപുറില് എന്താവശ്യത്തിനും വിളിക്കാന് ഒരാളുണ്ട്-റാഫിക്ക.\n30 വര്‍ഷങ്ങള്‍ക്കുമുന്‍പ് മലേഷ്യയില് ഹോട്ടല് ബിസിനസ് തുടങ്ങിയ കണ്ണൂര് പൂതപ്പാറ സ്വദേശി. ഒറ്റ ഫോണ് വിളി. ഒരു ദൈവദൂതനെ പോലെ റാഫിക്ക മുന്നില്. പിന്നെയുള്ള 11 ദിവസം അദ്ദേഹത്തിന്റെ അതിഥിയായിരുന്നു ഞങ്ങള്.\nഎന്നും കാര്യങ്ങളന്വേഷിക്കും. മൂന്നു നേരത്തെ ശാപ്പാട് കൃത്യമായി എത്തിക്കും. ഇടക്ക് മലേഷ്യയില് കിട്ടാവുന്ന എല്ലാ പഴവര്ഗങ്ങളും. എന്നിട്ടും തൃപ്തിയാവില്ല. നാട്ടില് നിന്ന് വന്നവരെ ശരിക്കും സല്‍ക്കരിക്കാനാവുന്നില്ലല്ലോ എന്ന സങ്കടം.\nസഹജീവികളെ സ്‌നേഹിക്കാനും അവര്‍ക്കു കഴിയുന്ന സഹായം ചെയ്യാനുമാണ് പടച്ചോന് സമ്പത്ത് നല്‍കിയത് എന്ന വിശ്വാസപ്രമാണക്കാരനായ റാഫിക്ക മലേഷ്യയില് ശരിക്കും ഒരു പ്രസ്ഥാനമാണ്.\nകേരളം മുസ്ലിം കള്‍ച്ചറല് സെന്ററിന്റെ സെക്രട്ടറി കൂടിയാണ് അദ്ദേഹം. ബിസിനസ്സില് അദ്ദേഹത്തെ പറ്റിച്ചു നേട്ടമുണ്ടാക്കിയവര് ഏറെയുണ്ട്. അത് ചോദിക്കുമ്പോള് മുഖത്തൊരു പുഞ്ചിരി വിടരും. 'പടച്ചോന്റെ ബുക്കില് അത് അവര്‍ക്കുള്ളതായിരിക്കും'. അതൊരു പുതിയ നിര്‍വചനമായിരുന്നു എനിക്ക്.\nറാഫിക്കയുടെ ഹോട്ടലില് മുതലാളിയെയും തൊഴിലാളിയെയും തിരിച്ചറിയാനാവില്ല. അതിനും ഉണ്ട് റാഫിക്കന് മറുപടി. 'ക്യാഷ് കൗണ്ടറിനു മുന്നില് ഇരിക്കാന് പ്രത്യേക യോഗ്യത വേണ്ട. പണിയെടുക്കണമെങ്കില് അതിനുള്ള മനസ്സ് വേണം. അതെനിക്കുണ്ട്. അപ്പോള് ആ പണിയെടുത്താല് പോരെ? ക്യാഷ് കൗണ്ടറില് ആര് ഇരുന്നാലും മതി.' വയസ്സ് അറുപതു കഴിഞ്ഞു. നാല്‍പതിന്റെ ചെറുപ്പം. ഒരു കൊച്ചു കുട്ടിയുടെ മനസ്സും.\nദിവസവും ഹൈക്കമ്മീഷന് ഓഫീസില് വിളിക്കും ഫ്‌ളൈറ്റ് വരുന്നുണ്ടോ എന്നറിയാന്. ശല്യം കാരണമാണെന്ന് തോന്നുന്നു ആരും ഫോണ് എടുക്കാതെയായി.\nഅതിനിടയിലാണ് മലേഷ്യയില് കുടുങ്ങിക്കിടക്കുന്ന മലയാളികളെ പരിചയപ്പെട്ടത്. പ്രവാസി മലയാളി അസ്സോസിയേറ്റിന്റെ വാട്ട്‌സ് ആപ്പ് ഗ്രൂപ്പിലൂടെ. ഒരു അലിക്കയാണ് ഗ്രൂപ്പ് അഡ്മിന്. മൂപ്പരുടെ പ്രധാന തൊഴില് ഗ്രൂപ്പിലെ മലയാളികള്‍ക്ക് ആശ്വാസവചനങ്ങള് നല്‍കുകയാണ്. എന്നും രാവിലെ വോയിസ് മെസ്സേജ് വരും. ''പ്രിയ സഹോദരങ്ങളെ .പടച്ചോന്റെ കാരുണ്യമുണ്ടെകില് എത്രയും പെട്ടെന്നു റെസ്‌ക്യൂ ഫ്‌ളൈറ്റ് വരും. എന്താവശ്യമുണ്ടെങ്കിലും വിളിക്കാന് മടിക്കരുത്. '\nഇതു വെറുംവാക്കല്ല. ജോലി നഷ്ടപ്പെട്ടു വിമാനയാത്രയ്ക്ക് ടിക്കറ്റ് വാങ്ങാന് പണമില്ലാതെ കഷ്ടപ്പെടുന്ന മലയാളികള്‍ക്ക് താങ്ങും തണലുമായിരുന്നു ഈ രണ്ടു മുസ്ലിം സംഘടനകളും.\nഹൈക്കമ്മീഷന് ഒരിക്കല് പോലും ഇത്തരം സങ്കടങ്ങള്‍ക്കു ചെവിയോര്‍ത്തില്ല. വരുന്ന ഇമെയില് സന്ദേശങ്ങളും ഫോണ് കാളുകളും ശ്രദ്ധിക്കാന് പോലും ആരും ഉണ്ടായിരുന്നില്ല.\nഅവരുടെ ന്യായം മറ്റൊന്നാണ്. റെസ്‌ക്യൂ ഫ്‌ളൈറ്റുമായി ബന്ധപ്പെട്ട കാര്യങ്ങള് മാത്രമേ അവര്‍ക്കറിയൂ. അവിടെയും ഒരു പ്രശ്‌നമുണ്ടായിരുന്നു. ഇന്ത്യയില് നിന്ന് വിമാനം വരുന്നതിന്റെ രണ്ടു ദിവസം മുന്‍പ് മാത്രമേ അറിയിപ്പുണ്ടാകു.\nഅതിനാല് പോകാനാഗ്രഹിക്കുന്നവര് വിമാനത്താവളത്തിനടുത്ത് മുറിയെടുത്തു താമസിക്കണം. ഇതൊരു പരീക്ഷണമായിരുന്നു എല്ലാവര്‍ക്കും. താമസിക്കാനും ഭക്ഷണത്തിനും വകയില്ലാത്തവര് കുറെ പേരുണ്ട്.\nലോക്ഡൗണ് സ്വഭാവമനുസരിച്ചു മാത്രമേ യാത്രാസൗകര്യമുള്ളു. അതുകൊണ്ട് തന്നെ രണ്ടാഴ്ചക്കാലം എല്ലാവരും മുള്‍മുനയിലായിരുന്നു. യാത്രക്കാരെ നേരത്തെ വിവരമറിയിക്കാന് ഒരു തടസ്സവുമില്ല. അതിന് ഹൈക്കമ്മീഷനെ ചുമതലപ്പെടുത്താന് ഇന്ത്യന് വിദേശകാര്യ മന്ത്രാലയവും വ്യോമയാന മന്ത്രായലയും മടിച്ചു എന്നതാണ് സത്യം.\nഅവര്‍ക്കറിയില്ല, നാട്ടിലേക്കു മടങ്ങാന് കാത്തു നിക്കുന്നവരുടെ പരിവേദനങ്ങള്. മലയാളികളുടെ നിരവധി കൂട്ടായ്മകള് അവിടെയുണ്ട്. അവരൊക്കെ പുറത്തിറങ്ങണമെങ്കില് മന്ത്രിമാരും സിനിമാതാരങ്ങളും അവതരിക്കണം. പാവപ്പെട്ട മലയാളിയുടെ കണ്ണീരൊപ്പാന് റാഫിക്കനേയും അലിക്കയെയും മാത്രമേ ഞാന് കണ്ടുള്ളു.\nഇമിഗ്രേഷന് കൗണ്ടറില് നില്‍ക്കുമ്പോള് മുട്ടിടിച്ചു. വിദേശികള്‍ക്ക് പാസ്‌പോര്‍ട്ടും വിമാന ടിക്കറ്റും ഉണ്ടെങ്കില് എയര് പോര്‍ട്ടില് തടയരുത് എന്ന് മലേഷ്യന് പ്രധാനമന്ത്രി പലതവണ പറഞ്ഞിട്ടുണ്ട്. പക്ഷെ അതൊന്നും ഇമ്മിഗ്രേഷന് ഓഫീസില് ഏല്‍ക്കില്ല. അവര് നിയമം വിട്ടുള്ള കളിയില്ല.\nകാലാവധി കഴിഞ്ഞ വിസയുള്ളവരെ പോകാന് അനുവദിക്കില്ല. എന്നാല് വിസ ഉള്ളവരാണെങ്കില് അത് രണ്ടുദിവസം മുന്‍പ് ക്യാന്‍സല് ചെയ്താലേ യാത്രഅനുമതി ഉള്ളു. ശരിക്കും ഒരു വിഷമവൃത്തം.\nവിസ ക്യാന്‍സല് ചെയ്യാന് വിമാന ടിക്കറ്റ് വേണം. നേരത്തെ ടിക്കറ്റ് ലഭിക്കുകയും വിമാനങ്ങള് ഷെഡ്യൂള് കൃത്യമായി പാലിക്കുകയും ചെയ്യുന്ന സാധാരണ കാലത്തിത് പ്രശ്‌നമേയല്ല.\nകോവിഡ് കാലത്താണെങ്കില് വിമാനം എന്ന് വരുമെന്ന് രണ്ടുദിവസം മുന്‍പ് പോലും അറിയില്ല. ടിക്കറ്റും അവസാന നിമിഷമേ ലഭിക്കു. അതിനിടയില് അവധിദിവസം കൂടി വന്നാല് വിസ ക്യാന്‍സല് ചെയ്യാനാവില്ല. ഈ വിഷയത്തില് ഇടപെടാന് ഇന്ത്യന് ഹൈക്കമ്മീഷനോട് മലയാളികളടക്കം ഇന്ത്യയിലേക്ക് മടങ്ങുന്നവര് പലതവണ ആവശ്യപ്പെട്ടതാണ്.\nമൗനം വിദ്വാന് ഭൂഷണം എന്നായിരുന്നു ഹൈക്കമ്മീഷന്റെ നിലപാട്. കോവിഡ് കാലത്തും നാട്ടിലേക്കു മടങ്ങുന്ന ഓരോ പ്രവാസിയും ആരുടെയൊക്കെയോ മുന്നില് കുറ്റവാളികളെ പോലെയാണ്.\nഞങ്ങളുടെ വിസ 2021 ജൂണ് വരെ നീട്ടിയിട്ടുണ്ടായിരുന്നു. യാത്രയ്ക്ക് മുന്‍പ് ക്യാന്‍സല് ചെയ്യാന് അവസരം കിട്ടിയില്ല. ഇമ്മിഗ്രേഷന് ഓഫീസര് ആദ്യം സുനിലയെയാണ് ചോദ്യം ചെയ്തത്. എന്ത് ചോദിച്ചാലും മലയാളത്തിലേ ഉത്തരം പറയാവൂ എന്ന് ആദ്യമേ പറഞ്ഞു ശട്ടം കെട്ടിയിരുന്നു. അല്ലെങ്കില് കളവു പറയാനറിയാത്ത അവള് എല്ലാം വിളിച്ചു പറയും.\nമലയാളം കേട്ട് അന്തം വിട്ട ഉദ്യോഗസ്ഥന് ആംഗ്യ ഭാഷയില് ചോദിച്ചു ആരും കൂടെയില്ലേ എന്ന്. എന്നെ ചൂണ്ടിക്കാണിച്ചപ്പോള് കാണിച്ചപ്പോള് അയാള് എന്റെ നേരെയായി.\n''യുവര് വൈഫ് ഡോണ്ട് നോ ഇംഗ്ലീഷ്.'' ഉണ്ടെന്നും ഇല്ലെന്നും പറഞ്ഞില്ല.വിസ ക്യാന്‍സല് ചെയ്യാത്തതിന്റെ കാരണം ചോദിച്ചു.''അമ്മയ്ക്കു സുഖമില്ലാത്ത കൊണ്ട് പോകുന്നതാണ്. ഉടനെ തിരിച്ചു വരും.''\nഇതു പറയാതെ നിവൃത്തിയില്ല. കാരണം തിരിച്ചു വരാന് ഉദ്ദേശിക്കുന്നില്ലെങ്കില് വിസ ക്യാന്‍സല് ചെയ്‌തേ ഒക്കൂ. അല്ലെങ്കില് അത് നിയമപ്രകാരം കുറ്റമാണ്. പിന്നീട മലേഷ്യ സന്ദര്‍ശിക്കുന്നതില് നിന്നും വിലക്കി ബ്ലാക്ക് ലിസ്റ്റില്‍പ്പെടുത്തും. സെക്യൂരിറ്റി ചെക്കിങ്ങിനു പോകുന്ന വഴിയില് സുനില പരാതി രേഖപ്പെടുത്തി.\n''നിങ്ങള് എനിക്ക് ഇംഗ്ലീഷ് തീരെ അറിയില്ലെന്ന് പറഞ്ഞത് നാണക്കേടായി'. മലേഷ്യയിലെ ജയിലില് കിടക്കുന്നതിനേക്കാള് ഭേദമാണ് ഈ അപമാനമെന്ന് പറഞ്ഞു ഞാന് അവളെ ആശ്വസിപ്പിച്ചു\nസെക്യൂരിറ്റി പരിശോധന എളുപ്പം കഴിഞ്ഞു. ഇന്ത്യയുടെ വിമാനമല്ലേ, പൊയ്‌ക്കോട്ടേ എന്ന് കരുതിക്കാണും. മലേഷ്യന് എയര്‍ലൈന്‍സ് ആണെങ്കില് ഉടുതുണി പോലും അഴിപ്പിക്കും എന്ന് തമാശയായി പറയാറുണ്ട്.\nവിമാനത്തില് കയറും മുന്‍പ് സുനിലയെ അവര് തടഞ്ഞു. തെര്‍മല് സ്‌ക്രീനിങ്ങില് പ്രശ്‌നമുണ്ടെങ്കില് ഇങ്ങനെ തടയാറുണ്ട്. അവളെ ആരോഗ്യ പ്രവര്‍ത്തകരാണെന്ന് തോന്നുന്നു കൂട്ടികൊണ്ടു പോകുന്നത് കണ്ടു. പകുതി ജീവന് പോയി.\nതിരിച്ചു വരുമ്പോള് ആരോഗ്യപ്രവര്‍ത്തകരുടെ വേഷത്തില് ശരീരം മുഖവും രക്ഷാകവചത്തില് പൊതിഞ്ഞിരിക്കുന്നതാണ് കാണാന് കഴിഞ്ഞത്. തളര്‍ന്നിരിക്കുമ്പോള് കവചത്തിനിടയിലൂടെ സുനിലയുടെ നേര്‍ത്ത ശബ്ദം കേട്ടു.''ബാലേട്ടാ പേടിക്കേണ്ട, വിമാനത്തില് നടുവിലെ സീറ്റാണ് എനിക്ക്. അത് കൊണ്ടാണ് ഈ വേഷം.''അപ്പോളാണ് ശ്വാസം നേരെ വീണത്.\nവിമാനത്തിന്റെ കവാടത്തില് പുഞ്ചിരി തൂകി അഭിവാദ്യം ചെയുന്ന എയര് ഹോസ്റ്റസിനെ കണ്ടില്ല. പകരം അതീവ ജാഗ്രതയോടെ ഒരാള് മാത്രം. എന്നെ തത്കാലം മാറ്റി നിര്‍ത്തി രേഖകള് പരിശോധിച്ചു.\nവിമാനത്തിനകത്തു കയറിയതോടെ സാമൂഹിക അകലം എല്ലാവരും മറന്നു. എല്ലാ സീറ്റിലും എയര് ഇന്ത്യയുടെ ഫുഡ് പാക്കറ്റ് ഉണ്ടായിരുന്നു. യാത്രക്കിടയില് ഭക്ഷണം കഴിക്കുന്നത് സുരക്ഷിതമല്ലെന്ന് പലയിടത്തും വായിച്ചറിവില് കുറെ പേര് ഫുഡ് പാക്കറ്റ്‌സ് ഒഴിവാക്കി.\nസീറ്റ് ബെല്‍റ്റിലും കൊറോണ വൈറസ് കാണും എന്ന് ആരോ പറഞ്ഞു കേട്ടതോടെ സീറ്റ് ബെല്‍റ്റ് തൊട്ടതേയില്ല. വാട്‌സ് ആപ്പ് സന്ദേശങ്ങള് വരുത്തി വെച്ച ആശയക്കുഴപ്പത്തിലായിരുന്നു എല്ലാവരും.\nഎയര് ഹോസ്റ്റസ് വന്നാല് എല്ലാറ്റിനും ഒരു വഴിയുണ്ടാകും എന്ന് വിചാരിച്ചിരിക്കുമ്പോഴാണ് ഇംഗ്ലീഷും ഹിന്ദിയിലും അറിയിപ്പു വന്നത്. കേട്ടതോടെ അങ്കലാപ്പ് വര്‍ധിച്ചു. പിന്നെയങ്ങോട്ട് പച്ച മലയാളത്തിലാക്കി അറിയിപ്പുകള്.\nഎല്ലാവരും അടങ്ങിയിരിക്കുക. അങ്ങോട്ടും ഇങ്ങോട്ടും ചാടിക്കളിക്കരുത്. ഇതൊരു പതിവ് വിമാനയാത്രയല്ല. ഇന്ത്യക്കാരെ സുരക്ഷിതമായി സ്വന്തം നാട്ടിലെത്തിക്കാന് ഇന്ത്യ ഗവണ്‍മെന്റ് അയച്ച രക്ഷാവിമാനമാണ്. ഈ വിമാനത്തില് നിങ്ങളെ സഹായിക്കാനോ മാര്‍ഗനിര്‍ദേശങ്ങള് നല്‍കാനോ എയര് ഹോസ്റ്റസ്സുമാര് ഇല്ല. ക്യാബിന് ക്രൂ നിങ്ങളുമായി ഇടപഴകാന് വരില്ല. ക്യാബിന് ബാഗേജ് ബോക്‌സ് നിങ്ങള് തന്നെ അടയ്ക്കണം. വളരെ അത്യാവശ്യം ഉണ്ടെങ്കില് മാത്രം ടോയ്ലറ്റ് ഉപയോഗിച്ചാല് മതി.\nഎയര് ഇന്ത്യ നല്‍കിയ ഭക്ഷണപ്പൊതി ആദ്യം നിരാകരിച്ചെങ്കിലും വിശന്നപ്പോള് ഒന്നും നോക്കിയില്ല. യാത്രക്കാരുടെ ആര്‍ത്തി കണ്ടിട്ടാവും അടുത്ത അറിയിപ്പ് വന്നു. ''തല്‍ക്കാലത്തേക്ക് സ്‌നാക്ക്‌സ് മാത്രമാണ് നിങ്ങള്‍ക്കു നല്‍കിയത്. കൂടുതല് ആവശ്യപ്പെട്ടാല് വെള്ളമോ മറ്റു ആഹാര സാധനങ്ങളോ ലഭിക്കില്ല'.\nക്വലാലംപുറില്‍നിന്നു വൈകിട്ട് ഏഴു മണിക്ക് പുറപ്പെട്ട വിമാനം ഒമ്പതു മണിക്കാണ് കൊച്ചിയില് എത്തിയത് (നാലു മണിക്കൂര് സമയത്തില് ടൈം സോണ് മാറിയതിനാല് രണ്ടു മണിക്കൂര് ലാഭിക്കാന് കഴിഞ്ഞു).\nവിമാനത്തില് നിന്നും നാല്‍പ്പതു പേരുടെ ബാച്ചുകളായി മാത്രമേ പുറത്തിറങ്ങാന് അനുവദിച്ചുള്ളു. ഇറങ്ങുമ്പോള് സത്യവാങ്മൂലത്തിന്റെ കോപ്പിയും വ്യക്തിഗത വിവര ഫോറവും ഏല്‍പിച്ചു.\nഇറങ്ങി വരുന്നവരെ കാത്തു ആരോഗ്യ പ്രവര്‍ത്തകര് ഉണ്ടായിരുന്നു. ശരീര ഊഷ്മാവ് പരിശോധന കഴിഞ്ഞു നേരെ ഇമിഗ്രേഷനിലേക്ക്. അവിടെയും കാര്യങ്ങള് എളുപ്പത്തില് കഴിഞ്ഞു.\nഎന്നിട്ടും നേരത്തെ നല്‍കിയ അതെ വിവരങ്ങള് തന്നെ വീണ്ടും പല ഫോറങ്ങളിലായി എഴുതി നല്‍കേണ്ടി വന്നു. രണ്ടു വിമാനത്താവളത്തിലും ഇതിനായി ചിലവഴിച്ച സമയം, അത് ചെയ്യാനായി യാത്രക്കാര്‍ക്കിടയില് ഉണ്ടായ തിക്കും തിരക്കും....\nസാമൂഹിക അകലം പാടെ മറന്നു പെരുമാറിയ ആ മണിക്കൂറുകള്... കൊറോണ വൈറസ് പകരാന് വേറെ എവിടെയും പോകേണ്ടി വരില്ല. ഇതിലും കഷ്ടമാണ് ആരോഗ്യപ്രവര്‍ത്തര്, പോലീസുകാര്, എയര് പോര്‍ട്ട് ജീവനക്കാര് എന്നിവരുടെ അവസ്ഥ.\nഒരു വെബ്സൈറ്റില് രേഖപ്പെടുത്തിയ വിവരങ്ങള് ഉറപ്പു വരുത്താന് മറ്റു മാര്‍ഗ്ഗങ്ങള് നിലനില്‍ക്കെ ഈ പഴഞ്ചന് ആശയം അവരെ കൂടി അപകടപ്പെടുത്തുകയല്ലേ ചെയ്യുന്നത്.\nഈയടുത്ത കാലത്തു ഇവര്‍ക്കിടയില് രോഗ വ്യാപനം ഉണ്ടാകുന്നതിന്റെ കാരണം അന്വേഷിച്ചു പോകേണ്ടതില്ല. ഈ ഒരു സമ്പ്രദായം കംപ്യൂട്ടറൈസ് ചെയ്തു പേപ്പര് വര്‍ക്ക് ഒഴിവാക്കിയാല് ലാഭിക്കുന്നത് മണിക്കുറുകള്. രക്ഷിക്കാനാവുന്നത് വിലയേറിയ മനുഷ്യ ജീവനുകള്.\nബാഗ്ഗേജ് ക്ലെയിം സ്ഥലത്തു എത്തിയപ്പോള് എല്ലാം കിട്ടി, ഒന്നൊഴികെ. അതൊരു ചെറിയ പാക്കറ്റ് ആയിരുന്നു. ബാഗ് കാണാതായപ്പോള് ആരോടും ചോദിയ്ക്കാന് പോയില്ല. കുറെ നേരം കഴിഞ്ഞിട്ടും ഹാള് വിട്ടു പോകാതിരിന്നപ്പോള് എയര് പോര്‍ട്ട് സ്റ്റാഫ് വന്നു ചോദിച്ചു.\nഎന്തെങ്കിലും വിലപിടിപ്പുള്ളത് നഷ്ടപ്പെട്ടോ എന്ന്. ഞാന് പറഞ്ഞു....നാലു കുടകള്. അതിന്റെ വിലയല്ല. അത് കൗതുകമുള്ള കുടകളായിരുന്നു. അയാള് ഉടനെ ഇവിടെ നിന്നോ അത് എടുത്തു കൊണ്ട് വന്നു. എന്റെ ചോദ്യങ്ങള്‍ക്കു അവസരം നല്‍കാതെ പെട്ടെന്ന് അയാള് അപ്രത്യക്ഷനായി.\nസുനില റസ്റ്റ് റൂമില് കയറി വിമാനത്തില് വെച്ച് അണിഞ്ഞ കവര് കോട്ടും ഫേസ് ഷീല്‍ഡും മാറ്റി. നേരെ ചൊവ്വേ ശ്വസിക്കാന് കഴിഞ്ഞ ആശ്വാസത്തോടെ നേരെ അടുത്ത ക്യൂവിലേക്ക്. അവിടെയാണ് യാത്രാവിവരങ്ങള് നല്‍കേണ്ടത്.\nവാഹനം സ്വയം ഏര്‍പ്പാടാക്കി എന്ന് പറഞ്ഞെങ്കിലും വിശദമായ വിവരം നല്‍കിയ ശേഷമേ പോകാന് അനുവദിച്ചുള്ളു. പുറത്തേക്കു കടന്നപ്പോള് ടാക്‌സി ഡ്രൈവര് റഷീദിന്റെ വിളി വന്നു.\nലഗേജ് കയറ്റുമ്പോള് സഹായം ആവശ്യമാണോ എന്നു ചോദിച്ചു. അതിലെ അപകടം അറിയാവുന്നതിനാല് വിലക്കി. കഷ്ടകാലത്തിന് അയാള്‍ക്കെങ്ങാനും അസുഖം ബാധിച്ചാലുണ്ടാകുന്ന അവസ്ഥ ഓര്‍ത്തു തൊടാന് അനുവദിച്ചില്ല. എല്ലാത്തിലും അണുബാധ തടയാനുള്ള സ്‌പ്രേ അടിച്ചതിനെ ശേഷം ഞാന് തന്നെ എല്ലാം കാറില് കയറ്റി വെച്ചു.\nവഴിയില് എവിടെയെങ്കിലും വണ്ടി നിര്‍ത്തി ഭക്ഷണം വാങ്ങേണ്ട കാര്യം ഓര്‍മിപ്പിച്ചു. പ്രോട്ടോക്കോള് പ്രകാരം കൊച്ചി വിട്ടാല് വണ്ടി കണ്ണൂര് മാത്രമേ നിര്‍ത്താവൂ. ഇടക്ക് ഒരു കാരണവശാലും നിര്‍ത്താന് പാടില്ല. മാത്രമല്ല വഴിയരികിലെ ഹോട്ടലിലോ കടകളിലോ കയറാനും പാടില്ല.\nറഷീദ് പറഞ്ഞു: ''സര് വിഷമിക്കേണ്ട ഫുഡ് പാക്കറ്റ് സീറ്റിന്റെ സൈഡില് ഉണ്ട്. കൈ കഴിക്കാനുള്ള വെള്ളവും.'' ഭക്ഷണപ്പൊതി തുറന്നപ്പോള് വായില് വെള്ളമൂറി.. ചോറും കുടംപുളിയിട്ട മീന് കറിയും. നല്ല സ്വാദ്.\n'' ഏതു ഹോട്ടലില് നിന്നാണ് റഷീദേ''.\n''അല്ല സര്. ബീവിയുടെ പാചകമാണ്. പുറമെ നിന്ന് വിശ്വസിച്ചു വാങ്ങാന് പറ്റില്ലല്ലോ .''\nകരുതല് പോലീസിലും ആരോഗ്യപ്രവര്‍ത്തകരിലും മാത്രമല്ല. ഡ്രൈവര്‍മാരിലും ഉണ്ട്. ദിവസങ്ങള്‍ക്കു ശേഷം കിട്ടിയ നാടന് ഭക്ഷണം രുചിയോടെ കഴിച്ചു. റഷീദ് പറഞ്ഞു:\n''ആറു മണിക്കൂര് കൊണ്ട് നമ്മള് നാട്ടില് എത്തും. ഉറങ്ങിക്കോ'.\nഡ്രൈവറുടെ സീറ്റും പുറകിലെ സീറ്റും പ്ലാസ്റ്റിക് സ്‌ക്രീന് കൊണ്ട് മറച്ചിരുന്നു. ഡ്രൈവര് ഉറങ്ങാതിരിക്കാന് ഇടക്ക് സംസാരിക്കണമെന്നും വഴിയില് നിര്‍ത്തി ചായ കുടിപ്പിക്കണമെന്നും അനില് വക്കീല് ഇടക്ക് വിളിച്ചു ഓര്‍മിപ്പിച്ചു. റഷീദ് ഒന്നും കൂട്ടാക്കിയില്ല .\n''നിങ്ങള് ഉറങ്ങിക്കോ.ഒരു പ്രശ്‌നവും ഉണ്ടാകില്ല. പടച്ചോന് അതിനു വഴിയൊരുക്കില്ല.''\nഒരു കാര്യം ഉറപ്പായിരുന്നു. ദൈവം കൂടെയുണ്ടെന്ന്. അമ്പലങ്ങളും പള്ളികളും പൂട്ടിയത് കൊണ്ട് ദൈവം ജനങളുടെ ഇടയിലാണല്ലോ ഇപ്പോള്. തൂണിലും തുരുമ്പിലും ഉണ്ടായിരുന്ന ദൈവങ്ങളെ മനുഷ്യര് എടുത്തു കൊണ്ട് പോയി ചുറ്റമ്പലത്തിലും പള്ളിമേടകളിലും ഇത്രയും കാലം അടച്ചു വെച്ചല്ലോ. അതില് നിന്നും രക്ഷപ്പെട്ടു പുറത്തിറങ്ങിയതോടെ ജനങ്ങള്‍ക്കു അവര് താങ്ങും തണലുമായി. പേരില് മാത്രമേ ഇപ്പോള് വ്യത്യാസമുള്ളൂ. നബിയും കൃഷ്ണനും ക്രിസ്തുവും ഇപ്പോള് കേള്‍ക്കാനില്ല. പകരം അവര് വേഷം മാറി ആംബുലന്‍സ് ഡ്രൈവറുടെയും നഴ്‌സിന്റെയും ഡോക്ടറുടെയും പോലീസുകാരന്റെയും ശുചീകരണ തൊഴിലാളിയുടെയും ആഷാ പ്രവര്‍ത്തകയുടെയും സന്നദ്ധ സംഘടന പ്രവര്‍ത്തകരുടെയും രൂപത്തില് നമ്മുടെ ഇടയിലേക്ക് ഇറങ്ങി വന്നു.\nപോകുന്ന വഴിക്ക് ഞങ്ങളുടെ വാഹനം മാഹിയില് വെച്ച് പോലീസ് തടഞ്ഞു. സമയം പുലര്‍ച്ചെ രണ്ടു മണി. ഡ്രൈവര് ഇറങ്ങിയിട്ടും തൃപ്തിയായില്ല എന്ന് തോന്നുന്നു. പത്തോ പന്ത്രണ്ടോ പോലീസ്‌കാര് ഒരു ടെന്റിനുള്ളില് തണുത്തു വിറച്ചിരിക്കുന്നു. ഞങ്ങളുടെ വിവരങ്ങള് ചോദിച്ചറിഞ്ഞു ഒരു പേപ്പറില് പകര്‍ത്തി.\n''ഇതൊക്കെ പല തവണ കൊടുത്തതല്ലേ. വീണ്ടും എന്തിനാണ് .''\nമറുപടി: ''എയര് പോര്‍ട്ടില് നിന്ന് ഇറങ്ങി ഇതു വഴി പോകുന്നവര് വിവരങ്ങള് തരണം. വെബ്സൈറ്റില് കൊടുത്ത വിവരവും എയര് പോര്‍ട്ടില് കൊടുത്ത ഫോറവും ഇവിടെയില്ലല്ലോ. ഞങ്ങള് എന്ത് ചെയ്യും''\nപിന്നെ രണ്ടു ഫോറം തന്നു ഉടനെ പൂരിപ്പിച്ചു വാട്‌സ് ആപ്പ് നമ്പറില് അയക്കാന് പറഞ്ഞു. സത്യത്തില് സഹതാപമാണ് തോന്നിയത്. എല്ലാം ഓണ്‍ലൈനും ഡിജിറ്റലും ആക്കുന്നു എന്ന് എല്ലാവരും വീരവാദമടിക്കുന്നലോകത്ത് തന്നെയാണ് ഇതും..\nഏകദേശം നാലുമണിയോടെ വീട്ടിലെത്തി. അമ്മ നേരത്തെ മറ്റൊരു വീട്ടിലേക്കു മാറിയിരുന്നു. ആവശ്യമായ എല്ലാ സാധനങ്ങളും ഒരുക്കി വെക്കാന് സുനിലയുടെ വീട്ടുകാര് ശ്രദ്ധിച്ചിരുന്നു. അനിയത്തി ഷീനയും അനുജന് സുജിത്തും ഭാര്യ ധന്യയും ആവശ്യമായ മുന്‍കരുതലുകള് എടുത്തതിനാല് വീട്ടിലേക്കു കയറിച്ചെല്ലാന് ഒട്ടും ബുദ്ധിമുട്ടും അനുഭവപ്പെട്ടില്ല.\nകുറേക്കാലമായി പൂട്ടിക്കിടക്കുന്ന വീടല്ലേ. ഒരു മാസത്തേക്കുള്ള സാധനങ്ങള് സ്റ്റോക്ക് ചെയ്തിരുന്നു. വീടും പരിസരവും കണ്ടാല് ആള് താമസില്ലാതെ ഒരു വര്‍ഷം പൂട്ടികിടന്നുവെന്നു ആരും പറയില്ല.\nറസിഡന്റ് അസോസിയേഷനിലെ വിന്‍സെന്റും ഭാര്യ നീതയും യാത്രയിലുടനീളം ഫോണില് കാര്യങ്ങള് ആന്വേഷിക്കുന്നുണ്ടായിരുന്നു. എന്റെ പ്രിയ സുഹൃത്തുക്കള് എം.എന്.സുനിലും അനില് വക്കീലും രാജന് അഴിക്കോടനും കൂടെ തന്നെയായിരുന്നു. യാത്ര ആസൂത്രണം ചെയ്ത നാള് മുതല്.\nഈ തിരിച്ചുവരവില് ആരോടാണ് നന്ദി പറയേണ്ടത് എന്നറിയില്ല.. റഷീദ് കാര് കഴുകിയ ശേഷം തിരിച്ചു കൊച്ചിയിലേക്ക് പോയി. എല്ലാം കഴിഞ്ഞു കിടന്നപ്പോള് മണി ആറ്.\nസ്വന്തം നാട്ടില് എത്തിയതിന്റെ ആശ്വാസത്തില് മതി മറന്നു ഉറങ്ങി. ഫോണ് ശബ്ദിക്കുന്നത് കേട്ടുണര്‍ന്നു.\n''ഇതു ഞാനാണ്. മനസ്സിലായില്ലേ .''\nസത്യത്തില് ആരാണെന്നു ഒരുപിടിയും കിട്ടിയില്ല\n''രതീഷ്, നിങ്ങളുടെ പുറകില് രണ്ടു വീട് അപ്പുറം താമസിക്കുന്ന വാട്ടര് അതോറിറ്റിയിലെ രതീഷ് '\n' മനസ്സിലായി '\n'നിങ്ങള് വരുമെന്ന് കേട്ടിരുന്നു.നന്നായി. നാട്ടില് എത്തിയല്ലോ. എന്താവശ്യമുണ്ടെങ്കിലും വിളിക്കണം. ഞങ്ങളുണ്ട് കൂടെ.''\nരതീഷിന്റെ ശബ്ദത്തിന്റെ മാധുര്യം കൂടിയ പോലെ. നടക്കാന് അല്‍പം പ്രയാസമുള്ള ആളാണ്. വീട്ടിലെ കാര്യങ്ങള് പോലും നിര്‍വഹിക്കുന്നത് കുടുംബാംഗങ്ങളുടെ കൂടി സഹായത്തിലാണ്. അദ്ദേഹമാണ് രാവിലെ സഹായം വിളിച്ചു പറയുന്നത് 'എന്തിനും ഞാനുണ്ട് കൂടെ എന്ന്''\nനാട്ടിലേക്കു വരുമ്പോള് മനസ് നിറയെ ആശങ്കയായിരുന്നു. പ്രവാസികളെ കാണുമ്പോള് അയല്‍പക്കത്തുള്ളവരും വീട്ടുകാരും ഓടിയൊളിക്കുമെന്നാണ് വിമാനത്തില് കയറുമ്പോള് പറഞ്ഞു കേട്ടത്. മലേഷ്യയിലെ സുഖസൗകര്യങ്ങള് ഉപേക്ഷിച്ചു വരാന് വാസ്തവത്തില് മടിയായിരുന്നു. ഒപ്പം നഷ്ടബോധത്തിന്റെ സങ്കടവും.\nനാട്ടില് ഞാനിപ്പോള് അനുഭവിക്കുന്ന സ്‌നേഹവായ്പിന് പകരം വെക്കാന് മലേഷ്യയിലെന്നല്ല ലോകത്തൊരിടത്തും ഒന്നും കാത്തുനില്‍ക്കുന്നില്ലെന്ന് ഞാനറിയുന്നു. മലയാളി മനസ്സിലെ ആര്‍ദ്രമായ കരുതലിന്റെ മുന്നില് കണ്ണ് നിറയുന്നു.\n(ആകാശവാണി കണ്ണൂര് നിലയത്തിലെ മുന് പ്രോഗ്രാം മേധാവിയാണ് ലേഖകന് (ഫോണ് 9446060641)\ncontent highlights: expat's return to homeland in the time of corona


യു.എ.ഇയില് ഇനി ലൈസന്‍സും വാഹന രജിസ്‌ട്രേഷന് കര്‍ഡും വേണ്ട, മൊബൈല് ആപ്പ് മാത്രം മതി - Boolokam\nHome Pravasi യു.എ.ഇയില് ഇനി ലൈസന്‍സും വാഹന രജിസ്‌ട്രേഷന് കര്‍ഡും വേണ്ട, മൊബൈല് ആപ്പ് മാത്രം മതി\nയു.എ.ഇയില് ഇനി ലൈസന്‍സും വാഹന രജിസ്‌ട്രേഷന് കര്‍ഡും വേണ്ട, മൊബൈല് ആപ്പ് മാത്രം മതി\nഇനി ലൈസന്‍സും , വാഹന രജിസ്‌ട്രേഷന് കാര്‍ഡുമില്ലാതെ യു.എ.ഇയില് വാഹനമോടിക്കുന്നത് കുറ്റകൃത്യമല്ല. ഇതിനു പകരം ന്യൂ റോഡ് ആന്‍ഡ് ട്രാന്‍സ്‌പോര്‍ട്ട് അതോറിറ്റിയുടെ (ആര്.ടി.എ) മൊബൈല് ആപ്ലിക്കേഷന് ഉണ്ടാകണമെന്ന് മാത്രം. ദുബായില് അനുവദിച്ചിട്ടുള്ള ലൈസന്‍സുകള്ക്കും വാഹന രജിസ്‌ട്രേഷന് കാര്‍ഡുകള്ക്കുമാണ് എം-സ്റ്റോര് സേവനം അധികൃതര് ആരംഭിച്ചത്.\nആര്.ടി.എ അനുവദിച്ച യൂസര് ഐഡിയും ,പാസ്‌വേര്‍ഡും ഉപയോഗിച്ച് ആപ്ലിക്കേഷനില് സൈന് ഇന് ചെയതാല് നിങ്ങളുടെ വാഹന രജിസ്‌ട്രേഷന്റെയും, ലൈസന്‍സിന്റെയും മുഴുവന് വിവരങ്ങളും മൊബൈല് സ്‌ക്രീനില് കാണാനാകും. ഒരിക്കല് മാത്രം സൈന് ഇന് ചെയാതാല് ജീവിതകാലം മുഴുവന് ആപ്ലിക്കേഷന് സേവനമ്ലഭിയ്ക്കുമെന്ന് അധികൃതര് പറഞ്ഞു.\nഇനി ഇപ്പോള് ആര്.ടി.എ യില് ഓണ്‍ലൈന് പ്രൊഫൈല് ഇല്ലാത്ത വ്യക്തികള്‍ക്ക് അതിന്റെ വെബ്‌സൈറ്റിലൂടെയോ, ആപ്ലിക്കേഷനിലൂടെയോ രജിസ്റ്റര് ചെയ്യാനുള്ള സൗകര്യവും ഒരുക്കിയിട്ടുണ്ട്. ഇത്തരത്തില് രജിസറ്റ് ചെയ്യുമ്പോള് ട്രാഫിക് ഫയ്ല് നമ്പര് നല്കണമെന്ന് മാത്രം.വാഹന രജിസ്‌ട്രേഷന് കാര്‍ഡിന്റെ പിന്നിലുള്ള നമ്പരാണ് ട്രാഫിക് ഫയല്‍നമ്പര്.\nദീര്‍ഘകാലത്തില് ഒരു വ്യക്തിയുടെ പേരില് രജിസ്റ്റര് ചെയ്തിരിക്കുന്ന നോള് കാര്‍ഡുകളും, സീസണല് പാര്‍ക്കിംഗ് കാര്‍ഡുകളും ആപ്പിന്റെ കീഴിലെത്തിക്കും. എല്ലാ ഔദ്യോഗിക ആവശ്യങ്ങള്ക്കും കാര്‍ഡുകള്‍ക്ക് ബദലായി ഈ ആപ്ലിക്കേഷന് ഉപയോഗിച്ചാല് മതിയാകുമെന്ന് ആര്.ടി.എ പറയുന്നു.\nവാഹന രജിസ്‌ട്രേഷന് കാര്‍ഡും, ലൈസന്‍സും ഔദ്യോഗിക ആവശ്യങ്ങള്‍ക്കായി ഇമെയിലിലൂടെയും സോഷ്യല് മീഡിയയിലൂടെയും ഷെയര് ചെയ്യാനുള്ള സൗകര്യം ആപ്ലികേഷനിലുണ്ട്. 2015 അവസാനത്തോടെ 200 സേവനങ്ങള് സ്മാര്‍ട്ട്‌ഫോണികളിലൂടെ നടത്തിയേടുക്കുവാനാണ് ആര്.ടി.എയുടെ തീരുമാനം\nPrevious articleവിമാനത്തില് കിടന്നുറങ്ങിയ ഇവര് ഒരിക്കലും പ്രതീക്ഷിച്ചു കാണില്ല ഇങ്ങനെയൊരു സര്‍പ്രൈസ് : വീഡിയോ\nNext articleഇനി കമ്പ്യൂട്ടര് ടേബിളില് തന്നെ നിവര്‍ന്നു കിടന്നുറങ്ങാം:കട്ടിലിനായി സ്ഥലം മിനക്കെടുത്തേണ്ട ..!


ഒരു രാജ്യം, ഒരു ഭരണഘടന, ഒരു പതാക; പ്രാവര്‍ത്തികമായത് ശ്യാമപ്രസാദ് മുഖര്‍ജിയുടെ മുദ്രാവാക്യം; കശ്മീര് ഇനി സുരക്ഷിത കരങ്ങളില് :: Janmabhumi Daily\nMonday5August 2019 12:16 pm IST\nന്യൂദല്‍ഹി: ജമ്മു കശ്മീരിന് പ്രത്യേക പദവിയും അധികാരങ്ങളും നല്‍കിയ തീരുമാനത്തിനെതിരേ ആദ്യമായി ശക്തിയുക്തം എതിര്‍ത്തിയത് ജനസംഘം സ്ഥാപകന് ശ്യാമപ്രസാദ് മുഖര്‍ജിയായിരുന്നു. 1949ല് പ്രധാനമന്ത്രി ജവഹര്‍ലാല് നെഹ്‌റു എടുത്ത തീരുമാനത്തിനെതിരേ ഒരു രാജ്യം, ഒരു ഭരണഘടന, ഒരു പതാക എന്ന മുദ്രാവാക്യം ഉയര്‍ത്തിയാണ് മുഖര്‍ജി 370ാം വകുപ്പിനെതിരെ ആദ്യം പ്രചാരണമാരംഭിച്ചത്. ജമ്മു കശ്മീരിനു പ്രത്യേക ഭരണഘടന എന്ന ആവശ്യം ഭരണഘടനാ അസംബ്ലിയില് അദ്ദേഹം ശക്തമായി എതിര്‍ത്തു. അദ്ദേഹത്തിന്റെ അഭിലാഷത്തിന്റെ പൂര്‍ത്തീകരണം കൂടിയാണ് ഇന്നു ബിജെപി സര്‍ക്കാര് പ്രഖ്യാപനത്തിലൂടെ ഉണ്ടായത്.\nപ്രതിരോധം ,വിദേശകാര്യം, ധനകാര്യം, വാര്‍ത്താവിനിമയം ഒഴികെ ഇന്ത്യന് പാര്‍ലമെന്റ് പാസാക്കുന്ന ഒരു നിയമവും ജമ്മുകാശ്മീര് നിയമസഭ അംഗീകരിക്കാത്തിടത്തോളം അവിടെ നടപ്പാകില്ലെന്നതാണ് ആര്‍ട്ടിക്കിള് 370 ന്റെ കാതല് . ജമ്മുകാശ്മീരിനു പ്രത്യേക സ്വയം ഭരണാവകാശം നല്‍കുന്നതിനായി താല്‍ക്കാലികമായി ഉണ്ടാക്കിയ ഒന്നാണ് 370-ാം വകുപ്പ് എന്നാണ് ഇന്ത്യന് ഭരണഘടന വിവക്ഷിക്കുന്നത്. 1956ല് ഇന്ത്യന് സംസ്ഥാനങ്ങള് പുന:സംഘടിപ്പിക്കപ്പെട്ടപ്പോള് ഭരണഘടനയില് നിന്ന് നീക്കം ചെയ്ത 238ാം വകുപ്പിലെ വ്യവസ്ഥകള് ജമ്മുകാശ്മീരിനു ബാധകമല്ലെന്നും 370ാം വകുപ്പില് വ്യക്തമാക്കുന്നു. 370ാം വകുപ്പിന്റെ കരട് രൂപം ഉണ്ടാക്കാന് ആദ്യം ബി.ആര്.അംബേദ്കര് വിസമ്മതിച്ചപ്പോള് 1949ല് അന്നത്തെ പ്രധാനമന്ത്രിയായിരുന്ന ജവഹര്‍ലാല് നെഹ്റു കാശ്മീര് നേതാവായിരുന്ന ഷെയ്ക്ക് അബ്ദുല്ലയോട് നിയമമന്ത്രിയായിരുന്ന അംബേദ്കറുമായി ആലോചിച്ച് കാശ്മീരിന് യോചിച്ച ഒരു വകുപ്പിന്റെ കരട് ഉണ്ടാക്കി ഭരണഘടനയില് ഉള്‍പ്പെടുത്താന് നിര്‍ദ്ദേശിക്കുകയായിരുന്നു. അങ്ങനെയാണ് പ്രതിരോധം, ധനകാര്യം, വിദേശകാര്യം, വാര്‍ത്താവിനിമയം എന്നിവ ഒഴിച്ച് ഇന്ത്യന് പാര്‍ലിമെന്റ് പാസ്സാക്കുന്ന നിയമങ്ങള് ജമ്മുകാശ്മീരില് നടപ്പിലാകണമെങ്കില് അവിടത്തെ സര്‍ക്കാരിന്റെ അംഗീകാരം വേണമെന്ന വ്യവസ്ഥയോടുകൂടി 370ാം വകുപ്പ് ഭരണഘടനയുടെ ഭാഗമാക്കുന്നത്. 1947ല് പാക്കിസ്ഥാനോടൊപ്പം പോകാതെ ഇന്ത്യന് യൂണിയന്റെ ഭാഗമാകാന് കാശ്മീര് രാജാവായിരുന്ന മഹാരാജാ ഹരി സിംഗ് ഉണ്ടാക്കിയ കരാര് അനുസരിച്ചായിരുന്നു ഇങ്ങനെയൊരു വകുപ്പ് ഭരണഘടനയില് ഉള്‍പ്പെടുത്തിയത്. ഇതിന്റെ ഫലമായി കാശ്മീരിലെ ജനങ്ങള്‍ക്ക് രാജ്യത്തിന്റെ മറ്റുഭാഗങ്ങളില് നിന്ന് വ്യത്യസ്തമായി പ്രത്യേക നിയമവും ഭരണഘടനയും നിലവില് വന്നു. പൗരത്വം, സ്വത്തുക്കളില് ഉള്ള അവകാശം, മൗലികാവകാശങ്ങള് എന്നിവയില് കാശ്മീര് ജനത ഇന്ത്യയില്‍നിലനില്‍ക്കുന്ന നിയമങ്ങളില് നിന്ന് വ്യത്യസ്തമായി. 1952 ലെ ഡല്‍ഹി ഉടമ്പടി പ്രകാരം ജമ്മുകാശ്മീരിന് ഇന്ത്യന് ദേശീയ പതാകയ്ക്ക് പുറമേ തുല്യ പദവിയോടുകൂടി സ്വന്തം പതാകയും അനുവദിച്ചു. 1974ല് അന്നത്തെ പ്രധാനമന്ത്രിയായിരുന്ന ഇന്ദിരാഗാന്ധി രാജാ ഹരി സിംഗ് നിയോഗിച്ച ജമ്മുകാശ്മീര് പ്രധാനമന്ത്രി ഷെയ്ക്ക് അബ്ദുള്ളയുമായി ചേര്‍ന്ന് ഉടമ്പടി ഒന്നുകൂടി ബലപ്പെടുത്തി. .ഇന്ത്യന് സംസ്ഥാനങ്ങളില് അടിയന്തിരാവസ്ഥ പ്രഖ്യാപിക്കാന് രാഷ്ട്രപതിക്ക് അധികാരം നല്‍കുന്ന 352ാം വകുപ്പ് ജമ്മുകാശ്മീരിനു ബാധകമാക്കുന്നതിനെ ഉടമ്പടി എതിര്‍ക്കുകയും ചെയ്തു. പാര്‍ലമെന്റ് അടക്കം രാജ്യത്തെ തെരഞ്ഞെടുക്കപ്പെട്ട എല്ലാ ഭരണസംവിധാനത്തിന്റെയും കാലാവധി അഞ്ചുവര്‍ഷമാണെന്നിരിക്കെ ജമ്മുകാശ്മീര് നിയമസഭയുടെ കാലാവധി ആറു വര്‍ഷമാണ്.\nജമ്മു, കശ്മീര്, ലഡാക് എന്നീ സംസ്ഥാനമേഖലകളിലെ സ്ഥിരതാമസക്കാര്‍ക്ക് പ്രത്യേക അവകാശം നല്‍കുന്നതാണ് ഭരണഘടനയിലെ 35എ വകുപ്പ്. 1954 മേയ് 14ന് രാഷ്ട്രപതിയുടെ ഉത്തരവിലൂടെ ഭരണഘടനയില് ഉള്‍പ്പെടുത്തിയതാണിത്. ജമ്മു കശ്മീരില് സ്ഥിരമായി വസിക്കുന്നവരെ നിര്‍വചിക്കുകയും സംസ്ഥാനത്തെ ഭൂമിയുടെ അവകാശവും സര്‍ക്കാര് സര്‍വീസുകളില് തൊഴിലവകാശവും സംസ്ഥാനനിവാസികളുടെ മാത്രം അവകാശമാക്കുന്നതുമാണു വകുപ്പ്. മറ്റു സംസ്ഥാനക്കാര്‍ക്ക് ജമ്മു കശ്മീരിലെ സ്‌കോളര്‍ഷിപ്പിനു പോലും അപേക്ഷിക്കുക സാധ്യമല്ല. ഭരണഘടനയിലെ താല്‍ക്കാലിക വ്യവസ്ഥ എന്ന നിലയില് കൊണ്ടുവന്നതാണു 370ാം വകുപ്പെങ്കിലും 35എ വകുപ്പ് സ്ഥിരം വകുപ്പാണ്.\nരാജ്യം ഇനി ലക്ഷ്യമിടേണ്ടത് ആരോഗ്യ വിപ്ലവത്തിന്\nക്യു ആര് കോഡ് ചെയ്ത ജീവനുള്ള ഭക്ഷ്യ സുരക്ഷിത ബ്രോയിലര് ചിക്കന് ഇനി കണ്ണൂരിലും\n'ഒരു രാജ്യം ഒരു റേഷന് കാര്‍ഡ്' പദ്ധതി പ്രഖ്യാപിച്ച് കേന്ദ്ര സര്‍ക്കാര്; രാജ്യത്തിന്റെ ഏത് ഭാഗത്തും റേഷന് ലഭ്യമാക്കുക ലക്ഷ്യം; ഒരു വര്‍ഷത്തിനകം നടപ്പാക്കും\nപൗരത്വ നിയമം ഭരണഘടന തത്വങ്ങള്‍ക്ക് എതിരല്ല; തെറ്റിദ്ധരിക്കപ്പെട്ടാണ് ജനങ്ങള് പ്രതിഷേധിക്കുന്നത്, പാര്‍ലമെന്റ് ഒരു നിയമം പാസാക്കിയാല് താന് അതിനെ അനുകൂലിക്കും


ജപ്പാനില് സിവിക് സെഡാന്റെ വില്‍പ്പന അവസാനിപ്പിക്കാനൊരുങ്ങി ഹോണ്ട കാഴ്‌സ് - Express Kerala\nജപ്പാനില് സിവിക് സെഡാന്റെ വില്‍പ്പന അവസാനിപ്പിക്കാനൊരുങ്ങി ഹോണ്ട കാഴ്‌സ്\nAuto June 29, 2020 | Published by : Express Kerala Network\nജന്മനാടായ ജപ്പാനില് സിവിക് സെഡാന് വില്‍പന അവസാനിപ്പിക്കുയാണെന്ന് ഹോണ്ട കാഴ്‌സ്. ജപ്പാനില് കാറിന് ആവശ്യക്കാരില്ലാതെ വന്നതോടെയാണ് ഹോണ്ട സിവിക്കിനെ കൈവിടുന്നത്. കഴിഞ്ഞ സാമ്പത്തിക വര്‍ഷം വെറും 1,619 യൂണിറ്റായിരുന്നു സിവിക് ജപ്പാനില് കൈവരിച്ച വില്‍പന, ഇതോടെ ആഭ്യന്തര വിപണിയില് നിന്നു കാര് പിന്‍വലിക്കാന് ഹോണ്ട തീരുമാനിക്കുകയായിരുന്നു.\nസെഡാന് രൂപത്തില് സിവിക് ലഭ്യമാവില്ലെങ്കിലും അഞ്ചു വാതിലുള്ള, ഹാച്ച്ബാക്ക് രൂപത്തില് കാര് ജാപ്പനീസ് വിപണിയില് തുടരുമെന്ന് ഹോണ്ട വ്യക്തമാക്കുന്നു. പ്രകടനക്ഷമതയേറിയ സിവിക് ടൈപ് ആറും വില്‍പനയിലുണ്ടാവും. നിലവിലുള്ള മോഡലുകളുടെ കാലപരിധി പൂര്‍ത്തിയാവും വരെ സിവിക് ഹാച്ച്ബാക്കും ടൈപ് ആറും ജപ്പാനില് വില്‍പനയില് തുടരുമെന്നാണ് ഹോണ്ട നല്‍കുന്ന സൂചന.\nനിലവില് വിപണിയിലുള്ള 10ാം തലമുറ സിവിക് സെഡാന് 2016ലാണ് നിരത്തിലെത്തിയത്. തുടര്‍ന്നു രണ്ടു വര്‍ഷത്തിനു ശേഷം കാറില് ചില ഇടക്കാല പരിഷ്‌കാരവും ഹോണ്ട നടപ്പാക്കിയിരുന്നു. 1972ല് അരങ്ങേറ്റം കുറിച്ച സിവിക്കിന് ജപ്പാനില് മാത്രമല്ല ഒട്ടേറെ വിദേശ വിപണികളിലും മികച്ച സ്വീകാര്യതയും പിന്തുണയുമാണ് ലഭിച്ചത്. ഇന്ത്യന് വിപണിയില് നിന്ന് 2013ല് സിവിക്കിനെ ഹോണ്ട പിന്‍വലിച്ചിരുന്നു, കാറിന്റെ എട്ടാം തലമുറ മോഡലായിരുന്നു അന്നു വില്‍പനയിലുണ്ടായിരുന്നത്. മാത്രമല്ല ഒന്‍പതാം തലമുറ സിവിക് ഇന്ത്യയില് വില്‍പനയ്‌ക്കെത്തിയതേയില്ല. കഴിഞ്ഞ വര്‍ഷമാണ് ഹോണ്ട സിവിക്കിന്റെ 10ാം തലമുറ മോഡല് ഇന്ത്യയില് വീണ്ടും അവതരിപ്പിച്ചത്.\nപോരെങ്കില് ഈ മോഡലിനൊപ്പം ഹോണ്ട, ഡീസല് എന്‍ജിനുള്ള സിവിക്കും ഇന്ത്യയില് ലഭ്യമാക്കി, 120 ബി എച്ച് പിയോളം കരുത്തു സൃഷ്ടിക്കുന്ന 1.6 ലീറ്റര് ഡീസല് എന്‍ജിനായിരുന്നു കാറിലുണ്ടായിരുന്നത്. എന്നാല് മലിനീകരണ നിയന്ത്രണത്തില് ഭാരത് സ്റ്റേജ് ആറ്(ബി എസ് ആറ്) നിലവാരം പ്രാബല്യത്തിലെത്തിയതോടെ കഴിഞ്ഞ ഏപ്രില് മുതല് ഈ എന്‍ജിന് പിന്‍വലിക്കാന് ഹോണ്ട നിര്‍ബന്ധിതരുമായി.\nഅടുത്ത മാസം മുതല് ബി എസ് ആറ് നിലവാരമുള്ള ഡീസല് എന്‍ജിനോടെ സിവിക് ഇന്ത്യയില് തിരിച്ചെത്തുമെന്നാണു ഹോണ്ടയുടെ പ്രഖ്യാപനം. കാറിനുള്ള ബുക്കിങ്ങും സ്വീകരിച്ചു തുടങ്ങിയിട്ടുണ്ട്. സിവിക്കിലെ പെട്രോള് എന്‍ജിനാവട്ടെ 2019ലെ അവതരണ വേള മുതല് തന്നെ ബി എസ് ആറ് നിലവാരത്തിലാണ്. ഇന്ത്യയില് സെഡാന് രൂപത്തില് മാത്രമാണ് സിവിക് വില്‍പ്പനയ്ക്കുള്ളത്.\nജപ്പാനില് സുമോ ഗുസ്തിതാരം കോവിഡ് ബാധിച്ച് മരിച്ചു\nസുരക്ഷാ ഉപകരണങ്ങളുടെ ദൗര്‍ലഭ്യം; ടോക്കിയോ മറ്റൊരു വുഹാനാകുന്നു


Emalayalee.com - മുല്ലപ്പൂക്കെട്ടില് ഒളിപ്പിച്ച് കഞ്ചാവുകടത്ത്; ആലപ്പുഴക്കാരി പാലക്കാട്ട് അറസ്റ്റില്\nമുല്ലപ്പൂക്കെട്ടില് ഒളിപ്പിച്ച് കഞ്ചാവുകടത്ത്; ആലപ്പുഴക്കാരി പാലക്കാട്ട് അറസ്റ്റില്\nപാലക്കാട്ന്മ മുല്ലപ്പൂക്കെട്ടിനൊപ്പം ഒളിപ്പിച്ചു കടത്തിയ ഒരു ലക്ഷം രൂപയുടെ കഞ്ചാവുമായി യുവതിയെ എക്‌സൈസ് അറസ്റ്റ് ചെയ്തു. ആലപ്പുഴ തുറവുര് ആഞ്ഞിലയ്ക്കല് പള്ളിക്കലില് പ്രീത(29)യെയാണു കെഎസ്ആര്‍ടിസി ബസില് കടത്തിയ അരക്കിലോ കഞ്ചാവുമായി അറസ്റ്റ് ചെയ്തത്.\nരാത്രി വാളയാര് ടോള്‍പ്ലാസയില് പാലക്കാട് എക്‌സൈസ് സ്‌പെഷല് സ്‌ക്വാഡിന്‌റെ പരിശോധനയിലാണു കഞ്ചാവു പിടിച്ചത്. ഷോള്‍ഡര് ബാഗില് പ്രത്യേക അറ ഉണ്ടാക്കി കഞ്ചാവു സൂക്ഷിച്ച ശേഷം മണം പുറത്തു വരാതിരിക്കാന് മുല്ലപ്പൂവു നിറച്ചാണു കടത്തിയിരുന്നത്.


ഹന്‍സികയും തൃഷയും മലയാളത്തില് – Movie Daily Online\nതമിഴിലും തെലുങ്കിലും സൂപ്പര്‍താര നായികമാരായ ഹന്‍സികയും, തൃഷയും മലയാളത്തില് സജീവമാകുന്നു.മോഹന്‍ലാല് നായകനാകുന്ന വില്ലനില് അഭിനയിച്ചുകൊണ്ടിരിക്കുകയാണ് ഹന്‍സിക ഇപ്പോള്. കൂടാതെ മലയാളത്തില് നല്ല സിനിമകള് ചെയ്യണമെന്ന് ആഗ്രഹമുണ്ടെന്ന് താരം പറയുകയും ചെയ്തു. ബി.ഉണ്ണികൃഷ്ണന് ആണ് വില്ലന് സംവിധാനം ചെയ്യുന്നത്.\nശ്യാമപ്രസാദ് സംവിധാനംചെയ്യുന്ന ഹേയ് ജൂഡിലൂടെയാണ് തൃഷയും മലയാളത്തിലെത്തുന്നത്. മലയാള സിനിമകള് തനിക്കേറെ പ്രിയപ്പെട്ടവയാണെന്നും ,നല്ല അവസരങ്ങള്‍ക്കായി കാത്തിരിക്കുകയാണെന്നും തൃഷയും പ്രഖ്യാപിച്ചു കഴിഞ്ഞു.\n← ‘പുളളിക്കാരന് സ്റ്റാറാ’യുടെ ആദ്യ ടീസര് കാണാം\n‘സോലോ’യുടെ ടീസര് പുറത്തിറങ്ങി →\nOctober 21, 2018 Movie Daily Comments Off on ഹൃത്വികിനൊപ്പം ആരും ജോലി ചെയ്യരുതെന്ന് കങ്കണ


premierleague | പ്രീമിയര് ലീഗില് ലിവര്‍പൂളിന് വീണ്ടും സമനിലക്കുരുക്ക് - Malayalivartha.com Widgets Magazine\nപ്രീമിയര് ലീഗില് ലിവര്‍പൂളിന് വീണ്ടും സമനിലക്കുരുക്ക്\n05 FEBRUARY 2019 11:40 AM IST\nപ്രീമിയര് ലീഗില് ഒന്നാം സ്ഥാനത്തുള്ള ലിവര്‍പൂളിന് വീണ്ടും സമനിലക്കുരുക്ക്. വെസ്റ്റ് ഹാമാണ് സ്വന്തം മൈതാനത്ത് ചെമ്പടയെ (11) സമനിലയില് പിടിച്ചത്. ഇതോടെ ലീഗിലെ കിരീട പോരാട്ടം ഒന്നുകൂടെ ശക്തമായി. സമനില വഴങ്ങിയതോടെ പ്രീമിയര് ലീഗില് ഒന്നാമതുള്ള ലിവര്‍പൂളും തൊട്ടടുത്ത സ്ഥാനക്കാരായ മാഞ്ചസ്റ്റര് സിറ്റിയുമായുള്ള അകലം മൂന്ന് പോയിന്റായി കുറഞ്ഞു. അടുത്ത മത്സരത്തില് എവര്‍ട്ടണെ നേരിടുന്ന മാഞ്ചസ്റ്റര് സിറ്റിക്ക് ജയിച്ചാല് താത്കാലികമായി ഒന്നാം സ്ഥാനത്തെത്താം.\nഅവസാന മത്സരത്തില് ലെസ്റ്റര് സിറ്റിയോടും ലിവര്‍പൂള് സമനില വഴങ്ങിയിരുന്നു. ഓഫ് സൈഡ് സംശയമുയര്‍ന്ന ഒരു ഗോളിലാണ് 22ാം മിനിറ്റില് ലിവര്‍പൂള് ലീഡ് എടുത്തത്. മില്‍നറിന്റെ ക്രോസില് നിന്ന് സാദിയോ മാനെ സ്‌കോര് ചെയ്തു. വലതുവിങ്ങിലൂടെ ലല്ലാനയും മില്‍നറും ചേര്‍ന്ന് നടത്തിയ നീക്കത്തിനൊടുവില് ലഭിച്ച പന്ത് മാനെ വലയിലെത്തിച്ചു.\nഎന്നാല് 28ാം മിനിറ്റില് അന്റോണിയോ മികച്ചൊരു നീക്കത്തിലൂടെ അലിസണെ കീഴ്‌പ്പെടുത്തി ടീമിനെ ഒപ്പമെത്തിച്ചു. ഫ്രീക്കില്‍നിന്ന് ലഭിച്ച അവസരമാണ് താരം ഗോളാക്കിമാറ്റിയത്.\nരക്ഷാബന്ധന് ദിനത്തില് മക്കള്‍ക്കൊപ്പം സണ്ണിലിയോണ്... (5 hours ago)\nതാരസുന്ദരി ഐശ്വര്യ റായിയുടെ രക്ഷാബന്ധന് ചിത്രങ്ങള്... (5 hours ago)\nതന്റെ രോഗവിവരം വെളിപ്പെടുത്തി ബിഗ് ബി (7 hours ago)


പോസ്റ്റ് ചെയ്തത് jos antony ല് 12:55 AM\nZach Nedunkanal 2015, മാർച്ച്51:42 AM\nഅത്രയെടുത്തു നില്ക്കുന്ന ഒരു സന്ദേശം മറ്റു വഴിയില്കൂടെ ആകില്ലെങ്കിൽ അത് കവിതയായി എഴുതുന്നത് ഫലം ചെയ്തേക്കാം. എന്നാൽ നേരേ ഗദ്യത്തിൽ പങ്കുവയ്ക്കാവുന്ന ആരാശയം അങ്ങനെയങ്ങ് പറഞ്ഞാൽ ശ്രദ്ധിക്കുന്നവർ കൂടുതൽ ഉണ്ടാകാം. ഈ ഉപദേശം എനിക്കൊരിക്കൽ ഒരു സുഹൃത്ത് തന്നതാണ്. ഞാനിപ്പോൾ കവിതഭ്രമം വിട്ട് മര്യാദക്ക് വല്ലതും എഴുതാൻ ശ്രമിക്കുന്നു. വായിക്കുന്നവർ ധാരാളം.\njos antony 2015, മാർച്ച്53:26 AM\nന്നുത്തരം: ചൊല്ലിപ്പഠിക്കുന്ന പട്ടിക\nതുള്ളിത്തുളുമ്പിടാം വേണ്ട നേരങ്ങളില്!!\nSebastian Vattamattam 2015, മാർച്ച്56:35 PM\nആഴമേറിയ ഒരു ചിന്ത 'മനസ്സിൽ ആക്കാൻ' ഗദ്യ ഭാഷയാനുതമം . സ്വയം അതിനുള്ളിൽ ആക്കാൻ കവിതയാനുതമം


വിമത എംഎല്‍എമാരെ കാണാനില്ല; കര്‍ണടാകത്തില് കളിമാറുന്നു, അവസാന നിമിഷം ട്വിസ്റ്റിന് സാധ്യത | Karnataka Crisis; Few rebel MLAs are "missing" from the Mumbai Hotel, Report - Malayalam Oneindia\n26 min ago ഭീകരവാദത്തിനെതിരെ നടപടിയെടുക്കാൻ പാകിസ്താന്4മാസം സമയം; പരാജയപ്പെട്ടാൽ കരിമ്പട്ടികയിലേക്ക്\n34 min ago ബിജെപിക്ക് ബദലാവാന് കമ്മ്യൂണിസ്റ്റുകാര്‍ക്കേ സാധിക്കൂവെന്ന് കാരാട്ട്, കോണ്‍ഗ്രസിന് തകര്‍ച്ച!!\nPublished: July 17 2019, 13:29 [IST]\nമുംബൈ/ബെംഗളൂരു: കര്‍ണാടക രാഷ്ട്രീയം ദേശീയതലത്തില് ചര്‍ച്ചയാണിപ്പോള്. രാജിവെച്ച വിമതരുടെ കാര്യത്തില് സ്പീക്കര്‍ക്ക് തീരുമാനമെടുക്കാമെന്ന് സുപ്രീംകോടതി വിധിച്ചിരിക്കുന്നു. വിമതരെ അയോഗ്യരാക്കാന് സ്പീക്കര് തുനിയുമോ, വിമതര് സര്‍ക്കാര് പക്ഷത്തേക്ക് തിരിച്ചെത്തുമോ തുടങ്ങിയ കാര്യങ്ങളാണ് ഇനി അറിയാനുള്ളത്.\nഅതിനിടെയാണ് വ്യത്യസ്തമായ വിവരം ഇക്കണോമിക് ടൈംസ് റിപ്പോര്‍ട്ട് ചെയ്തത്. വിമതര് താമസിക്കുന്ന മുംബൈയിലെ ഹോട്ടലില് ചില വിമത എംഎല്‍എമാരെ കാണാനില്ലെന്നാണ് റിപ്പോര്‍ട്ട്. 13 വിമതരാണ് ഇവിടെ ഉണ്ടായിരുന്നത്. ഇതില് ചിലര് ഇപ്പോള് ഹോട്ടലില് ഇല്ലത്രെ. കര്‍ണാടകത്തില് അവസാന നിമിഷം ട്വിസ്റ്റ് സംഭവിക്കുമോ എന്നതാണ് ഏവരും ഉറ്റുനോക്കുന്നത്. വിശദവിവരങ്ങള് ഇങ്ങനെ....\n16 ഭരണപക്ഷ എംഎല്‍എമാര്\n16 ഭരണപക്ഷ എംഎല്‍എമാരാണ് സ്പീക്കര്‍ക്ക് രാജിക്കത്ത് നല്‍കിയിരിക്കുന്നത്. 13 കോണ്‍ഗ്രസ് അംഗങ്ങളും മൂന്ന് ജെഡിഎസ് എംഎല്‍എമാരും. ഇതില് 13 പേരാണ് മുംബൈയിലെ ഹോട്ടലില് താമസിക്കുന്നത്. മൂന്ന് പേര് ബെംഗളൂരുവില് തന്നെയുണ്ട്. രാമലിംഗ റെഡ്ഡി ഉള്‍പ്പെടെയുള്ള മുതിര്‍ന്ന അംഗങ്ങള് ബെംഗളൂരുവിലാണ്.\nകോടതി വിധി വന്ന പിന്നാലെ\nവിമതരുടെ രാജിക്കത്തില് അന്തിമ തീരുമാനം സ്പീക്കര്‍ക്ക് എടുക്കാമെന്നാണ് സുപ്രീംകോടതി വിധിച്ചിരിക്കുന്നത്. എന്നാല് വിമതരെ വിശ്വാസ വോട്ടെടുപ്പിന് സഭയിലെത്താന് നിര്‍ബന്ധിക്കരുതെന്നും കോടതി വ്യക്തമാക്കി. ഈ വിവരങ്ങള് പുറത്തുവന്നതിന് പിന്നാലെയാണ് വിമതരില് ചിലരെ കാണാനില്ല എന്ന വാര്‍ത്ത വന്നിരിക്കുന്നത്.\nചില എംഎല്‍എമാരെ കാണാനില്ല\nഇക്കണോമിക് ടൈംസിന്റെ മുംബൈ ബ്യൂറോയാണ് വിമത എംഎല്‍എമാരില് ചിലരെ കാണാനില്ല എന്ന വിവരം പുറത്തുവിട്ടിരിക്കുന്നത്. പോവായിലെ റിനൈസന്‍സ് ഹോട്ടലിലാണ് വിമതര് താമസിച്ചിരുന്നത്. നിലവില് ഇവിടെ 13 വിമതരും ഇല്ലെന്നാണ് റിപ്പോര്‍ട്ടില് പറയുന്നത്.\nസ്പീക്കര് വിമതരുമായി ചര്‍ച്ചയ്ക്ക്\nചില വിമതരെ സ്പീക്കര് വൈകീട്ട് ചര്‍ച്ചയ്ക്ക് വിളിച്ചിട്ടുണ്ട്. എംടിബി നാഗരാജ് ഉള്‍പ്പെടെയുള്ള മൂന്ന് വിമതരെയാണ് ചര്‍ച്ചയ്ക്ക് വിളിച്ചത്. വൈകീട്ട്് 4.30ന് ചര്‍ച്ച നടത്താമെന്നാണ് സ്പീക്കര് അറിയിച്ചതത്രെ. നാഗരാജ്, സുഹൃത്ത് കെ സുധാകര് എന്നിവരുള്‍പ്പെടെയുള്ളവര് മുംബൈയിലായിരുന്നു. ഇവര് ബെംഗളൂരുവിലേക്ക് തിരിച്ചോ എന്ന് വ്യക്തമല്ല.\nനിയമസഭയിലേക്ക് വരില്ലെന്ന് വിമതര്\nഅതേസമയം, സുപ്രീംകോടതി വിധി തങ്ങള്‍ക്ക് അനുകൂലമാണെന്നും അംഗീകരിക്കുന്നുവെന്നും ചില വിമതര് മുംബൈയില് പറഞ്ഞു. തങ്ങളെല്ലാം ഒറ്റക്കെട്ടാണ്. പഴയ തീരുമാനത്തില് ഉറച്ചുനില്‍ക്കുന്നു. വിശ്വാസ വോട്ടെടുപ്പിന് നിയമസഭയിലേക്ക് പോകില്ലെന്നും വിമതര് പറഞ്ഞുവെന്ന് വാര്‍ത്താ ഏജന്‍സിയായ എഎന്‍ഐ പറഞ്ഞു.\nKarnataka Crisis; Few rebel MLAs are "missing" from the Mumbai Hotel, Report\nStory first published: Wednesday, July 17, 2019, 13:29 [IST]


ചികിത്സയില് കഴിയുന്ന ജയലളിത എങ്ങനെ ഫയലില് ഒപ്പുവെച്ചുവെന്ന് കരുണാനിധി\nചെന്നൈ അപ്പോളോ ആശുപത്രിയില് കഴിയുന്ന ജയലളിതയുടെ എല്ലാ വകുപ്പുകളും ധനമന്ത്രി ഒ പനീര്‍സെല്‍വം നിര്‍വഹിക്കുമെന്ന് ഗവര്‍ണര് വിദ്യാസാഗര് റാവു പറഞ്ഞിരുന്നു. ജയലളിതയുടെ ഉപദേശ പ്രകാരമാണ് ഭരണമാറ്റമെന്നായിരുന്നു ഗവര്‍ണര് പറഞ്ഞത്. ചികിത്സയില് കഴിയുന്ന ജയലളിത എങ്ങനെ ഫയലില് ഒപ്പുവെച്ചു എന്ന സംശയവുമായാണ് കരുണാനിധി രംഗത്തെത്തിയത്.\nജയലളിത തന്റെ വകുപ്പുകള് പനീര്‍സെല്‍വത്തിന് കൈമാറിയെങ്കില് അത് ജയലളിതയുടെ അറിവോടെയായിരിക്കണം.\nഫയലില് ഒപ്പുവെച്ചുവെന്നും കാണിക്കുന്നുണ്ട്. എന്നാല്, ഇതെങ്ങനെ സംഭവിച്ചുവെന്ന ചോദ്യമാണ് ഉയരുന്നത്. ചികിത്സയില് കഴിയുന്ന ജയലളിത ഫയലില് എങ്ങനെ ഒപ്പുവെച്ചൂവെന്ന് വ്യക്തമാക്കണമെന്ന് അദ്ദേഹം പറയുന്നു.ഈ വിശദീകരണത്തില് തനിക്ക് സംശയമുണ്ട്. ഇക്കാര്യം ഗവര്‍ണര് വിശദീകരിക്കാത്തിടത്തോളം ഇത് സംശയത്തിന്റെ നിഴലില് തന്നെ നില്‍ക്കുമെന്നും അദ്ദേഹം പറയുന്നു.


കുറിഞ്ഞി ഓണ്‍ലൈന്: 2007 ഏറ്റവും ചൂടുകൂടിയ വര്‍ഷമാകും\nരേഖപ്പടുത്തിയതില് ഏറ്റവും ചൂടുകൂടിയ വര്‍ഷമാകും 2007 എന്ന് പ്രവചനം. ശാന്തസമുദ്രമേഖലയില് ശക്തിപ്രാപിച്ചിട്ടുള്ള 'എല്‍നിനോ'യെന്ന കാലാവസ്ഥാപ്രതിഭാസത്തിന്റെയും ആഗോളതാപനത്തിന്റെയും സ്വാധീനം മൂലമാണിതെന്ന് ബ്രിട്ടീഷ് കലാവസ്ഥാകേന്ദ്രം പറയുന്നു.\nമനുഷ്യന് അന്തരീക്ഷതാപനില രേഖപ്പെടുത്തി സൂക്ഷിക്കാന് തുടങ്ങിയിട്ട് ഒന്നര നൂറ്റാണ്ടായി. അതില് ഏറ്റവുംചൂടേറിയ വര്‍ഷമായി കണക്കാക്കുന്നത് 1998 ആണ്. ആ പദവി 2007 തട്ടിയെടുത്തേക്കുമെന്നാണ്, ബ്രിട്ടീഷ് കാലാവസ്ഥാവകുപ്പിന് കീഴിലുള്ള 'ഹാഡ്ലി സെന്റര്' നടത്തിയ കണക്കുകൂട്ടല് വ്യക്തമാക്കുന്നത്. ഈസ്റ്റ് ആന്‍ഗ്ലിയ സര്‍വകലാശാലയുടെ സഹകരണവും പഠനത്തിനുണ്ടായിരുന്നു.\n'ലോകം കാലാവസ്ഥാവ്യതിയാനത്തിന്റെ പിടിയിലാണെന്ന കാര്യത്തില് മറ്റൊരു മുന്നറിയിപ്പാണ് ഈ വിവരം'ബ്രിട്ടീഷ് കാലാവസ്ഥാവകുപ്പിലെ ശാസ്ത്രജ്ഞന് കറ്റെ ഹോപ്കിന്‍സ് പറഞ്ഞു. യു.എന്നിന് കീഴിലുള്ള 'ലോകകാലാവസ്ഥാസംഘടന'(WMO)യുടെ കണക്കു പ്രകാരം രേഖപ്പെടുത്തിയതില് ഏറ്റവും ചൂടുകൂടിയ പത്തുവര്‍ഷങ്ങള് 1994-ന് ശേഷമാണുണ്ടായത്. അതില് ഏറ്റവും ചൂടേറിയ ആറാമത്തെ വര്‍ഷമെന്ന സ്ഥാനമാണ് 2006-നുള്ളത്.\nഎല്ലാ ജനവരിയിലും 'ഹാഡ്ലി സെന്റര്' ഇത്തരം പ്രവചനം നടത്താറുണ്ട്. 1961-1990 കാലയളവില് ഭൂമിയിലെ ശരാശരി താപനില 14 ഡിഗ്രി സെല്‍സിയസ് എന്നാണ് കണക്കാക്കിയിട്ടുള്ളത്. ആ ശരാശരിയില് ഈ വര്‍ഷം 0.54 ഡിഗ്രിയുടെ വര്‍ധനയുണ്ടാകുമെന്നാണ് പ്രവചനം. 1998-ല് വര്‍ധന 0.52 ഡിഗ്രിയായിരുന്നു. ഏറ്റവും ചൂടുകൂടിയ വര്‍ഷമാകാന് 2007-ന് 60 ശതമാനം സാധ്യതയാണുള്ളതെന്ന്, ഹാഡ്ലി സെന്റര് പുറത്തുവിട്ട പ്രസ്താവന വ്യക്തമാക്കി.\n'എല്‍നിനോ' പ്രതിഭാസത്തിന്റെ സ്വാധീനവും, അന്തരീക്ഷത്തിലെത്തുന്ന ഹരിതഗൃഹവാതകങ്ങളുടെ അളവുമാണ് പ്രവചനം നടത്താന് തങ്ങള് പരിഗണിച്ച ഘടകങ്ങളെന്ന് ഹാഡ്ലി സെന്ററിലെ ഗവേഷകന് ക്രിസ് ഫോലാന്‍ഡ് അറിയിച്ചു. കാര്‍ബണ്‍ഡയോക്സയിഡ് പോലുള്ള ഹരിതഗൃഹവാതകങ്ങളാണ് ആഗോളതാപനത്തിന് കാരണം. കല്‍ക്കരി, പെട്രോള് തുടങ്ങിയ ഫോസില് ഇന്ധനങ്ങളുടെ ഉപയോഗമാണ് ഇത്തരം വാതകങ്ങള് അന്തരീക്ഷത്തില് അമിതമായെത്താന് കാരണമാകുന്നത്.\nശാന്തസമുദ്രത്തില് ചിലകാലത്ത് ശക്തിപ്രാപിക്കുന്ന കാലാവസ്ഥാപ്രതിഭാസമാണ് 'എല്‍നിനോ'. 'ഉണ്ണിയേശു' എന്നാണ് സ്പാനിഷ് ഭാഷയില് ഈ വാക്കിന് അര്‍ത്ഥം. സമുദ്രോപരിതലം അകാരണമായി ചൂടുപിടിപ്പിക്കുന്ന ഈ പ്രതിഭാസം മിക്കപ്പോഴും ക്രിസ്മസ് കാലത്ത് പ്രത്യക്ഷപ്പെടുന്നതിനാല്, പെറുവിലെ മുക്കുവരാണ് അതിന് എല്‍നിനോ എന്ന് പേരിട്ടത്. ശക്തിപ്രാപിക്കുന്നത് ശാന്തസമുദ്രത്തിലാണെങ്കിലും, ആഗോളകാലാവസ്ഥ തകിടം മറിക്കാന് കെല്‍പ്പുള്ള പ്രതിഭാസമാണിത്. സാമാന്യം ശക്തമായ എല്‍നിനോയാണ് ഇപ്പോള് ശാന്തസമുദ്രത്തില് ശക്തിപ്രാപിച്ചിട്ടുള്ളത്. മൂന്നുമാസം കൂടി അത് തുടരുമെന്ന് വിദഗ്ധര് പറയുന്നു. അതിന്റെ സ്വാധീനം പക്ഷേ, വര്‍ഷം മുഴുവനുമുണ്ടാകും.\nആഗോളതാപനത്തിന്റെ ഫലമായി ഈ നൂറ്റാണ്ടില് ഭൗമോപരിതല ഊഷ്മാവ് രണ്ടു മുതല് ആറ് ഡിഗ്രി സെല്‍സിയസ്‌വരെ വര്‍ധിക്കുമെന്ന് ഭൂരിപക്ഷം ഗവേഷകരും കരുതുന്നു. ആഗോളതാപനഭീഷണി തടയാന് അടിയന്തര നടപടിയെടുത്തില്ലെങ്കില്, ഭാവിയില് അതിനുള്ള ചെലവ് 20 മടങ്ങ് വര്‍ധിക്കുമെന്ന്, ലോകബാങ്കിലെ മുഖ്യസാമ്പത്തിക വിദഗ്ധന് നിക്കോളാസ് സ്റ്റേണ് ഒക്ടോബറില് മുന്നറിയിപ്പു നല്‍കിയിരുന്നു.\nഭൂമിയില് ചൂടുകൂടുമ്പോള് കാലാവസ്ഥ തകിടം മറിയും. പേമാരിയും കൊടുംവരള്‍ച്ചയും മറ്റ് പ്രകൃതിക്ഷോഭങ്ങളും മൂലം ലക്ഷക്കണക്കിനാളുകള് ദുരിതത്തിലാകും. ധ്രുവപ്രദേശങ്ങളിലെയും ഹിമാലയംപോലുള്ള പര്‍വതങ്ങളിലെയും മഞ്ഞുപാളികള് ഉരുകി സമുദ്രജലനിരപ്പ് ഉയരാനിടയാകും. ലോകത്തെ പ്രമുഖനഗരങ്ങളില് മിക്കതും സമുദ്രതീരത്തായതിനാല്, ലക്ഷക്കണക്കിനാളുകള്‍ക്ക് കിടപ്പാടം നഷ്ടപ്പെടും. ലോകം മുഴുവന് ആഗോളതാപനത്തിന്റെ പ്രത്യാഘാതം പലരൂപത്തില് അനുഭവിക്കേണ്ടി വരും.\nഎന്നാല്, ലോകത്ത് ഏറ്റവുമധികം ഹരിതഗൃഹവാതകങ്ങള് പുറന്തള്ളുന്ന അമേരിക്ക ആഗോളതാപനം ചെറുക്കാനുള്ള ലോകശ്രമങ്ങള് അംഗീകരിക്കുന്നില്ല. പ്രസിഡന്റ് ജോര്‍ജ്ജ് ബുഷ് അധികാരത്തിലെത്തി ആദ്യം കൈക്കൊണ്ട തീരുമാനം തന്നെ, ആഗോളതാപനം ചെറുക്കാനുദ്ദേശിച്ച് യു.എന്നിന്റെ നേതൃത്വത്തില് നിലവില് വന്ന ക്യോട്ടോ ഉടമ്പടി തള്ളിക്കളയാനായിരുന്നു. ക്യോട്ടോഉടമ്പടി 2012-ല് അവസാനിക്കും. അതിനുശേഷമെന്ത് എന്നതിന് ഉത്തരം നല്‍കാന് യു.എന്നിനും കഴിയുന്നില്ല (കടപ്പാട്: ബിബിസി ന്യൂസ്, റോയിട്ടേഴ്സ്).\nPosted by Joseph Antony at 1/05/2007 12:37:00 AM\nഭൂമിയുടെ ചൂട് വര്‍ധിക്കുകയാണ്. ലോകം നേരിടുന്ന ഈ ഭീഷണി ആവര്‍ത്തിച്ചു വ്യക്തമാക്കുന്നു, 2007 ഏറ്റവും ചൂടുകൂടിയ വര്‍ഷമാകുമെന്ന റിപ്പോര്‍ട്ട്.\nഒരു ഭാഗത്ത് ചുടു കൂടിയാല് മറ്റൊരു ഭാഗത്ത് ചൂട് കുറയുമല്ലൊ.


Neerali controversy is still in social media - Malayalam Filmibeat\n| Updated: Tuesday, July 17, 2018, 15:26 [IST]\nമറുപടിയുമായി നീരാളിയുടെ നിർമ്മാതാവ് | filmibeat Malayalam\nഎട്ട് മാസത്തെ ശേഷമുള്ള ഇടവേള അവസാനിപ്പിച്ചാണ് മോഹന്‍ലാല് നീരാളിയുമായി തിയേറ്ററുകളിലേക്ക് എത്തിയത്. മലയാള സിനിമയ്ക്ക് അത്ര പരിചിതമല്ലാത്ത മേക്കിങ്ങായിരുന്നു പ്രധാന മേന്മയായി പറഞ്ഞിരുന്നത്. സര്‍വൈവല് ത്രില്ലറായ ചിത്രത്തെ കുടുംബപ്രേക്ഷകര് ഇരുകൈയ്യും നീട്ടി സ്വീകരിക്കുമെന്നായിരുന്നു അണിയറപ്രവര്‍ത്തകര് കരുതിയത്. ആദ്യദിനത്തില് മികച്ച പ്രതികരണം ലഭിച്ചുവെങ്കിലും പിന്നീടത് സമ്മിശ്രമായി മാറുകയായിരുന്നു. കലക്ഷനിലും വിചാരിച്ചത്ര മുന്നേറ്റമുണ്ടാക്കാന് ചിത്രത്തിന് കഴിഞ്ഞില്ലെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്. അതിനിടയിലാണ് സിനിമ വിജയിപ്പിക്കണമെന്ന് ആഹ്വാനം ചെയ്ത് പ്രാര്‍ത്ഥിച്ചിരുന്നുവെന്ന് പെന്തക്കോസ്റ്റ് പാസ്റ്റര് വെളിപ്പെടുത്തിയിരുന്നു. സിനിമ വിജയിപ്പിക്കാന് അദ്ദേഹം വിശ്വാസികളോട് ആവശ്യപ്പെട്ടിരുന്നു.\nപാസ്റ്ററുടെ പോസ്റ്റ് ക്ഷണനേരം കൊണ്ട് വൈറലാവുകയും സോഷ്യല് മീഡിയയില് ചര്‍ച്ചയാവുകയും ചെയ്തതോടെയാണ് വിഷയത്തില് പ്രതികരണം രേഖപ്പെടുത്തി നിര്‍മ്മാതാവ് സന്തോഷ് ടി കുരുവിള രംഗത്തെത്തിയിട്ടുണ്ട്. വാസ്തവവിരുദ്ധമായ പ്രചാരണത്തിനെതിരെ കൃത്യമായ മറുപടിയാണ് അദ്ദേഹം നല്‍കിയിട്ടുള്ളത്. മനോരമയ്ക്ക് നല്‍കിയ അഭിമുഖത്തിനിടയിലാണ് അദ്ദേഹം തന്റെ നിലപാട് വ്യക്തമാക്കിയിട്ടുള്ളത്. അതേക്കുറിച്ച് കൂടുതലറിയാന് തുടര്‍ന്നുവായിക്കൂ.\nതന്റെ സിനിമാജീവിതത്തില് ആറാമത്തെ ചിത്രമാണ് നീരാളി. നാല് സിനിമകള് അച്ഛനാണ് നിര്‍മ്മിച്ചത്. അന്നദ്ദേഹം ഐപിസി ട്രെഷററല്ലായിരുന്നു. അതിന് മുന്‍പായിരുന്നു ഇത്്. തങ്ങളുടെ കൂട്ടത്തിലൊരാളുടെ മകന്റെ സിനിമ വിജയിപ്പിക്കണമെന്നും പുതുതലമുറയ്ക്ക് ഇതുപോലെ നല്ല സിനിമകളൊരുക്കാന് ഇത് കാരണമാവട്ടെയെന്നുമായിരുന്നു പാസ്റ്ററുടെ കുറിപ്പ്. വളരെ പെട്ടെന്നാണ് ഈ സംഭവം വൈറലായി മാറിയത്. വന്‍വിവാദമായ സംഭവത്തെക്കുറിച്ച് അറിഞ്ഞതോടെയാണ് നിര്‍മ്മാതാവ് പ്രതികരിച്ചത്.\nനല്ല മനുഷ്യനാവാനാണ് ശ്രമിക്കുന്നത്\nമതപരമായ സംഘടനയുടെ ഭാഗമാവാനല്ല നല്ലൊരു മനുഷ്യനാവാണ് താന് ശ്രമിക്കുന്നതെന്നും അദ്ദേഹം പറയുന്നു. സന്തോഷ് ടി കുരുവിള എത്തിയതോടെയാണ് നീരാളി ബിഗ് ബജറ്റ് ചിത്രമായി മാറിയത്. അദ്ദേഹത്തിന്റെ ശക്തമായ പിന്തുണ സഹായകമായിട്ടുണ്ടെന്നും നേരത്തെ സംവിധായകന് വ്യക്തമാക്കിയിരുന്നു. മോഹന്‍ലാലിനെ നായകനനാക്കി സിനിമയൊരുക്കുന്നതിന്റെ എല്ലാവിധ സമ്മര്‍ദ്ദങ്ങളും താന് അനുഭവിച്ചിരുന്നുവെന്നും അദ്ദേഹം വ്യക്തമാക്കിയിരുന്നു.\nതന്റെ യോഗ്യത കൊണ്ടാണ് താന് വിദേശത്തും ഇന്ത്യയിലും വിജയിച്ച് മുന്നേറുന്നത്. തന്റെ വളര്‍ച്ചയെ അസൂയയോടെ നോക്കിക്കാണുന്നവരുമുണ്ടാകും. കൃത്യമായ ടാക്‌സ് ഒടുക്കിയാണ് താന് കാര്യങ്ങള് ചെയ്യുന്നത്. തന്റെ സിനിമകള്‍ക്ക് ദേശീയ പുരസ്‌കാരവും സംസ്ഥാന അവാര്‍ഡുമൊക്കെ ലഭിച്ചിട്ടുമുണ്ട്. ജോലിയൊന്നുമില്ലാതെ വെറുതെയിരിക്കുന്നവരാണ് തന്‍രെ നിഴലിനെതിരെ യുദ്ധം ചെയ്യുന്നതെന്നും അദ്ദേഹം പറയുന്നു.\nകൃത്യമായ ഐഡന്റി വ്യക്തമാക്കാത്തവരാണ് സിനിമയ്‌ക്കെതിരെ മോശം കമന്റുകളും നെഗറ്റീവ് റിവ്യൂവും നല്‍കുന്നത്. സിനിമയ്‌ക്കെതിരെ വരുന്ന റിവ്യൂസിന് പിന്നില് ഫെയ്ക്ക് ഐഡന്റികളാണെന്നും അദ്ദേഹം പറയുന്നു. സിനിമയെ വിമര്‍ശിക്കാന് എല്ലാവര്‍ക്കും അവസരമുണ്ട് . അത് എല്ലാവര്‍ക്കും ചെയ്യാം എന്നാല് അത് സിനിമയെ തകര്‍ക്കുന്ന തരത്തിലാവരുതെന്നും അദ്ദേഹം പറയുന്നു.\nനാളുകള് നീണ്ട കാത്തിരിപ്പിനൊടുവിലായിരുന്നു നീരാളിയെത്തിയത്. ബോളിവുഡ് സംവിധായകനായ അജോയ് വര്‍മ്മയും മോഹന്‍ലാലും ഒരുമിച്ചെത്തുന്നുവെന്ന് കേട്ടപ്പോള് മുതലുള്ള പ്രതീക്ഷകള് വാനോളമായിരുന്നു. വര്‍ഷങ്ങള്‍ക്ക് ശേഷം നദിയ മൊയ്തു ഈ ചിത്രത്തിലൂടെ മോഹന്‍ലാല് നായികയായി തിരിച്ചെത്തുന്നുവെന്ന് കൂടി കേട്ടതോടെ സിനിമ കിടിലനാവുമെന്നായിരുന്നു എല്ലാവരുടെയും പ്രതീക്ഷ. എന്നാല് ഇടയ്‌ക്കെവിടെയോ വെച്ച് അത് തകരുകയായിരുന്നു.\nRead more about: mohanlal neerali social media santhosh kuruvila മോഹന്‍ലാല് നീരാളി സോഷ്യല് മീഡിയ ഫേസ്ബുക്ക്\nNeerali controversy is still in social media